﻿ MATERIAL EXAMEN GRADUL II DIDACTIC METODICA PSIHOPEDAGOGIEISTORIA MUZICII ESTETICA Funcţiile muzicii muzica, înţeleasă ca fenomen artistic cu implicaţii în viaţa spirituală,şi-a conturat mai multe funcţii, soluţii pentru realizarea corespunzătoare a educaţiei muzicale. 1.Efectele anatomo-fiziologice ale muzicii au fost descoperite din cele mai vechi timpuri, în antichitate muzica fiind considerată a patra necesitate, urmând după hrană, îmbrăcăminte şi adăpost. Anticii cunoşteau efectul analgezic al muzicii pentru diminuarea durerilor. Cercetările din domeniul medicinii au arătat că muzica are efecte benefice asupra organismului uman, contribuind la reglarea circulaţiei sanguine, a tensiunii arteriale ,a metabolismului,etc. 2.Funcţia hedonică- cea mai uşor de depistat, limitându-se pentru oameni la senzaţiile de plăcere, de satisfacţie, determinate de o categorie de muzică, în cele mai multe domenii de proastă calitate. Toţi cei implicaţi în educaţia muzicală îşi vor direcţiona activităţile educative pentru ca elevii să depăşească faza plăcerilor primare stârnite de muzica de consum, pentru a urca spre receptarea adevăratelor valori ale muzicii româneşti şi universale. Muzica este revelatoarea imensului nostru univers sufletesc, fără de care nu poţi să trăieşti cu adevărat, este o necesitate în funcţie de viaţa însăşi! 3.Funcţia psihologică - este strâns legată de cea fiziologică. Cercetătorii pornesc de la nevoia de muzică a sufletului uman. Didactica educaţiei muzicale pentru învăţământul primar sistematizează funcţia psihologică a muzicii: * procese psihice afective: declanşând dispoziţii, emoţii, sentimente, pasiuni; * funcţii şi procese psihice de cunoaştere: muzica stimulează gândirea, memoria, atenţia, imaginaţia, creativitatea; * procese volitive – susţinând şi mobilizând voinţa, perseverenţa, tenacitatea ; * trăsături morale şi de caracter – cultivând responsabilitatea, perseverenţa, respectul, atitudinea, comportamentul ; Leone Bourdel descrie patru tipuri de comportamente psiho – biologice, în funcţie de reacţia, de sensibilitatea subiecţilor la cele trei elemente fundamentale ale muzicii: * melodicul este un extravertit, deschis, optimist, sociabil; * ritmicul este activ, responsabil ; * armonicul este introvertit, emotiv; * armonic – melodic – ritmic – numit şi complex este avid de contemplaţie şi frumuseţe, atras de rafinament, pesimist şi neliniştit; 4.Funcţia terapeutică – meloterapia – musicoterapia; Din Biblie ştim că regele David cunoştea această funcţie a muzicii, vindecându- l cu cântul său pe Saul ;Pitagora, pe lângă faptul că era unul dintre marii matematicieni şi filosofi , era şi muzician medic, apreciind că muzica are un rol important în restabilirea sănătăţii. Meloterapia – medicii recunosc rolul muzicii de bună calitate la irigarea creierului, a tensiunii arteriale. Specialiştii ne atrag atenţia asupra aspectelor nocive ale acelei categorii de muzică care depăşeşte intensitatea de 65 decibeli. Edgar Willems distinge patru forme de terapie prin muzică: sonoterapie, ritmoterapie, meloterapie, muzicoterapie. Terapia muzicală este dependentă de educaţia muzicală completă, ritmică, melodică şi armonică în stare să armonizeze cele trei planuri umane: fizic, afectiv şi mintal. 5.Funcţia religioasă - în concepţia creştină, Dumnezeu Însuşi şi Îngerii cântă. Mântuitorul a cântat în viaţa Sa pământeană, la Cina cea de Taină, apostolii au cântat psalmi, imnuri şi cântări duhovniceşti. Repertoriul liturgic are rolul de a spori evlavia credincioşilor. Pentru cultura românească, muzica religioasă a avut o importanţă vitală, înscriindu-se alături de cea populară în patrimoniul spiritual naţional şi ortodox, contribuind la plămădirea sufletească a poporului nostru. 6.Funcţia cognitivă – gnoseologică - constă în bogata încărcătură de cunoaştere pe care o conţine adevărata literatură muzicală, care, reflectă îndeosebi trăirile sufleteşti care nu pot fi surprinse în alte limbaje. Beaumarchais afirmă că „ceea ce nu poate fi exprimat prin vorbire, se exprimă prin muzică”, iar Enescu spune că „muzica este expresia pură a unei stări de suflet”. Cezar Bîrdea ne prezintă o reprezentare succintă a specificului cunoaşterii artistice, raportată la cea ştiinţifică: Cunoaşterea ştiinţifică: * este pozitivă, căutând adevărul; * este raţională, având ca principal instrument conceptul; * este analitică, insistând asupra relaţiilor elemente; este directă, obiectul putând lipsi; * este obiectivă,şi impersonală; * limbajul ştiinţific este precis şi închis; Cunoaşterea artistică: * este sensibilă, căutând frumosul; * este intuitivă, operând cu imagini artistice; * este sintetică, implicând relaţii afective globale; * este directă, simultană, cu perceperea; * este reflexivă şi comportă o trăire subiectivă; * limbajul artistic este metaforic şi are un caracter deschis, imprevizibil; 7.Funcţia comunicativă Prin natura ei, muzica şi în general arta, are o importantă funcţie comunicativă, strâns legată de cea culturală şi socială, presupunând transmiterea unor idei, sentimente, idealuri. Asigură înţelegerea şi apropierea valorilor perene ale spiritualităţii, populare, religioase şi de factură cultă. Cele mai simple valori ale folclorului reprezintă revărsări de sentimente, de la tristeţea repertoriului funebru la exuberanţa dansurilor populare, la gingăşia cântecului de leagăn. 8. Funcţia axiologică - culturală vizează faptul că marile lucrări muzicale sunt valori culturale reprezentative ale omenirii şi reprezintă elemente fundamentale de cunoaştere şi creaţie puse în slujba marilor idealuri umane: Binele, Adevărul, Frumosul. Elevii trebuie pregătiţi în şcoală şi pentru a deveni oaspeţii sălii de concert, de operă, dar şi ai bisericilor păstrătoare a valorilor tradiţionale. 9.Funcţia euristică - constă în caracterul inventiv, de descoperire a unor elemente noi pe baza celor cunoscute şi de manifestare a creativităţii. Activităţile de interpretare şi de receptare sunt prin excelenţă dominate de spiritul de creativitate. 10.Funcţia estetică - este una dintre cele mai vechi funcţii atribuite artei în general şi muzicii în special, ea cultivând simţul frumosului, al armoniei şi perfecţiunii. Muzica are implicaţii în viaţa morală, religioasă, civică, patriotică şi socială. Conţinutul educaţiei trebuie acordat cu mediul social, o şcoală uniformă, aceeaşi pentru toţi, e o greşeală. Spiru Haret pleda pentru un învăţământ complet, care să aibă grijă nu numai de cultivarea gândirii, ci şi de cultivarea inimii, a sentimentelor şi de formarea caracterului. 11.Funcţia educativă - domină celelalte funcţii, are ca finalitate de bază cultivarea sentimentelor morale, religioase, patriotice. Muzica ajută elevii să – şi cultive sensibilitatea, creativitatea, perseverenţa, simţul estetic, autocunoaşterea şi responsabilitatea. 12.Funcţia socială a muzicii. Rolul deosebit al muzicii în viaţa socială şi religioasă a fost semnalat încă din epoca patristică; Vasile cel Mare se întreba cum poţi să - l duşmăneşti pe cel cu care ai cântat împreună psalmii. Dintre toate disciplinele şcolare, muzica are cele mai puternice legături cu viaţa socială. 13. Funcţia catharctică - urmăreşte contribuţia muzicii în purificarea sufletului uman, în descătuşarea de pasiunile primare şi de emoţiile negative, determinând înnobilarea sufletească. 14.Funcţia intelectuală - muzica este rezultatul unor activităţi intelectuale de mare rafinament şi complexitate. Prin natura lor, activităţile de educaţie muzicală acţionează asupra ambelor emisfere cerebrale: - cea stângă – centrul gândirii prin cunoştinţe organizate logic, prin cunoştinţe organizate logic, prin perceperea teoretică, raţională; - cea dreaptă – centrul afectivităţii, imaginaţiei, emptivităţii, relaţiilor interumane prin activităţile muzicale propriu – zise de interpretare şi audiţie; Educaţia muzicală grupează aceste funcţii în trei mari domenii: * educaţie - cultivarea sensibilităţii muzicale şi spirituale; * instruire – însuşirea unor cunoştinţe muzicale puse în slujba dezvoltării capacităţilor de interpretare, de receptare şi a memoriei muzicale; * dezvoltarea unor capacităţi muzicale – cultivarea aptitudinilor interpretative şi de înţelegere a muzicii, a sensibilităţii , afectivităţii, a judecăţii estetice; Aptitudinile Muzicale Aptitudinile sunt înclinaţii, dispoziţii native pentru anumite domenii de activitate, care nu se dezvoltă de la sine, ci numai prin cultivare. Unii pedagogi consideră că aptitudinile o fază superioară a înclinaţiilor şi predispoziţiilor. Aptitudinile muzicale sunt abordate din două perspective, ambele privindu-l pe educat: 1.- a dotării sale generale pentru a deveni un iubitor de muzică; 2.- a dotării necesare pentru o eventuală profesionalizare; Edgar Willems – aptitudinile muzicale – simţul melodic, ritmic, şi armonic, sunt elemente esenţiale ale expresivităţii muzicale, care asigură interpretarea şi receptarea muzicii. Sensibilitatea, percepţia, reprezentarea, memoria, imaginaţia, gândirea muzicală şi mai ales, vocea, sunt considerate elemente necesare pentru profesionalizarea muzicală. Sensibilitatea muzicală - este considerată predispoziţia nativă constând în capacitatea copiilor de a simţi sonorităţile muzicale. Ea este asociată cu înţelegerea conţinutului de idei al partiturii, muzica fiind o modalitate superioară de a exprima idei, sentimente, idealuri. Percepţia muzicală - se formează pe baza sensibilităţii muzicale prin activităţi specifice. Reprezentarea muzicală – capacitatea de a reproduce sau a descrie imagini muzicale însuşite prin repetiţii la care copilul participă ci plăcere şi interes. Memoria – activitatea de întipărire, de păstrare şi de reproducere a reprezentărilor sonore şi se dezvoltă prin activităţi sistematice, concretizate în activitatea de memorare şi reproducere a unor fragmente muzicale. Imaginaţia muzicală – procesul psihic prin care se creează noi reprezentări muzicale, pornind de la cele însuşite anterior şi se dezvoltă prin activităţi specifice. Gândirea muzicală - cumulează elemente de reprezentare, memorie muzicală şi sensibilitate şi se dezvoltă prin formarea de priceperi şi deprinderi de a gândi şi recepta muzica, şi mai ales prin dezvoltarea deprinderilor de audiţie interioară. Muzicalitatea – corolarul celorlalte aptitudini muzicale, având trei componente de bază:inteligenţa, emotivitatea şi creativitatea. Kabalevski - consideră că nu orice om poate deveni un bun interpret muzical, dar orice om cu dotare intelectuală normală îşi poate dezvolta capacităţile de receptare a muzicii. Dr. Gabriel Cotul – două feluri de memorie muzicală:de recunoaştere şi de reproducere, adică prin înţelegerea auditivă a unei lucrări de specialitate. Componentele psihologice ale talentului muzical: * muzicalitate: însuşiri intelectuale - inteligenţă, memorie, spirit de observaţie, recunoaşterea şi reproducerea cunoştinţelor, imaginaţiei; * însuşiri de voinţă şi caracter – voinţă, putere de muncă, dorinţă de afirmare; * însuşiri afective şi de temperament – sensibilitate, emotivitate; Principalele capacităţi muzicale ce constituie obiectul educaţiei muzicale sunt: * dezvoltarea auzului, a vocii, a simţului ritmic, a memoriei muzicale; * cultivarea aptitudinilor interpretative şi de receptare; * formarea deprinderilor elementare de scris – citit muzical; * cultivarea disponibilităţilor creative ale copiilor, dezvoltarea sensibilităţii, a fanteziei şi imaginaţiei; * Emile Jaques Dalcroze 1856 – 1950 Compozitorul elveţian Dalcroze a rămas în istoria muzicii mai ales prin sistemul său de educaţie muzicală bazat în primul rând pe gimnastica ritmică, care a exercitat o puternică influenţă în pedagogia muzicală a secolului XX. Dalcroze îşi fundamentează sistemul său de gimnastică ritmică însoţită de muzică, bazându- se pe ideea lui Platon, a interacţiunii dintre ritmurile psihice şi cele fizice declanşată de muzică. El pledă pentru ca educaţia muzicală să vină în întâmpinarea necesităţilor artistice ale vieţii lor dar şi a dezvoltării facultăţilor naturale ale copiilor. În lucrările sale „Ritmul, muzica şi educaţia” şi „Muzica şi noi” sunt detaliate metodele specifice:asocierea ritmului muzicii cu mişcări corespunzătoare şi gimnastica artistică, dar şi cu solfegierea şi improvizaţia instrumentală. Carl Orff 1895 – 1982 Muzician complex, compozitor, pedagog, dramaturg,Orff este autorul unui concept de educaţie muzicală, care porneşte de la „crearea unei muzici elementare”, care, prin marea ei accesibilitate s-a dovedit a fi un important mijloc de dezvoltare a potenţialului creativ de care dispun copiii. Muzicianul a înfiinţat la Szalburg Institul de Educaţie Muzicală care îi poartă numele, o secţie specializată a ŞCOLII SUPERIOARE DE MUZICĂ ŞI ARTĂ DRAMATICĂ „MOZARTEUM”. Prioritară în noua metodă de realizare a educaţiei muzicale a devenit activitatea interpretativă instrumentală, combinată cu cea de dezvoltare a creativităţii muzicale, legate şi de mişcări coregrafice. Manualul lui Orff cuprinde 100 de exerciţii ritmice, ordonate progresiv, de la bătăi din palme, recitări măsurate şi formule ritmice realizate pe instrumente de percuţie simple. Instrumentele Orff cunoscute în toată lumea (sunete produse de pahare, clopoţei, tobe trianglu-ri, xilofoane, zăngănitoare) sunt utile în faza de iniţiere. Cele cinci volume „Musik for Kinder” (Muzică pentru copii) , cuprind exerciţii ritmice şi de declamaţie, piese simple pentru cor, şi instrumente de acompaniament. Orff rămâne primul compozitor care oferă asemenea modele de creaţii, piesele muzicale fiind construite după modelul cântecelor populare şi de muzică veche (cea mai cunoscută operă a sa „Carmina Burana ”), fiind însoţită de mişcări ritmice, dans, jocuri. Modelul Orff se bazează pe sincronizarea a trei aspecte fundamentale ale muzicii, legate organic între ele: * ascultarea * reproducerea * creearea toate ţintind cultivarea sensibilităţii şi a spiritului creativ. Deşi, sistemul Orff este predominant instrumental, el susţine şi rolul vocalităţii în dezvoltarea muzicalităţii subiectului. Zoltan Kodaly (1882 - 1968) Muzicianul maghiar, folclorist, compozitor şi muzicolog şi-a legat numele şi de un sistem de educaţie muzicală aplicat în şcolile maghiare, cunoscut şi aplicat în multe şcoli din lume. Pornind de la principiul „să pornim de la copii”, el devine fondatorul didacticii muzicale maghiare prin lucrările sale în patru serii „Să cântăm corect” (1937-1942), şi prin cele 8 cărţi de cântece pentru şcolile primare, în care oferă metode pentru educarea muzicală a copiilor, în spiritul modalismului, simplificând fonetica şi ameliorarea pronunţiei maghiare. Introduce educaţia muzicală în toate ciclurile şcolare, fiind disciplină de BACALAUREAT. Principalele metode adoptate de sistemul Kodaly sunt: * aşezarea cântecului popular şi cântării fără acompaniament instrumental ca elemente centrale ale realizării educaţiei muzicale; * solmizaţia relativă (pornind de la structurile modale prepentatotinice); * fonomimia; Pentru copii de vârste mici el recomandă cântecele în scări prepentatonice anhemitonice şi introducerea copiilor de la vârste mici în cântarea polifonică pe două trei voci. Solmizaţia relativă este preconizată pentru copiii sub vârsta de 10 ani, după care vor trece la solfegierea cu înălţime absolută, în felul acesta neforţându-se ambitusul şi vocea copiilor nedezvoltate încă. Dimitri Kabalevski (1904-1987) Compozitorul rus Kabalevski şi-a dublat activitatea creatoare cu cea de educaţie muzicală elaborând un sistem acceptat în toate şcolile din Rusia. Cele mai importante lucrări ale sale sunt: * „Educaţia gândirii şi a sufletului” * „Cum povestim copiilor despre muzică” (1977) * „Cele trei balene” Teoreticianul afirmă că muzica de autentică valoare trebuie să fie însuşită în mod conştient şi benevol de elevi, şi că şcoala trebuie să dezvolte deprinderile de audiere activă şi să cultive aptitudinile de creativitate ale elevilor. Trezirea interesului pentru muzică nu se poate realiza decât prin audierea unor lucrări reprezentative şi accesibile şi prin cultivarea percepţiei muzicale. Pedagogul insistă asupra influenţei benefice pe care muzica o exercită asupra vieţii emoţionale a copiilor şi la dezvoltarea culturii muzicale ca parte integrantă a vieţii lor spirituale. Propune două modalităţi pentru realizarea educaţiei muzicale : * principiul tematismului, prin care se preconizează organizarea tuturor activităţilor specifice dintr-un trimestru pe o anumită temă, care se aprofundează progresiv, pe trepte şi se asamblează cu celelalte mari teme din celelalte trimestre şi clase; * centrarea activităţilor de educaţie muzicală pe cele trei genuri considerate primare, echivalentul celor trei balene pe care se sprijină marea muzică:cântecul , dansul, marşul Aşa cum cele trei balene susţin pământul, cele trei genuri de muzică sprijină întreaga creaţie muzicală. Anticipând detalierea obiectivului receptării, în concepţia pedagogului, de la cele trei genuri primare ale muzicii cu care sunt obişnuiţi preşcolarii, se ajunge la genurile muzicale complexe: opere, oratorii, cantate, sonate, etc. * cântecul : popular, de leagăn , ritual, romanţa, lied-ul, etc. * marşul : cântecul marş, marşul de paradă, ostăşesc, de nuntă, etc. Kabalevski susţine că dacă nu orice copil este apt să devină un bun interpret, orice om cu dotare intelectuală normală poate înţelege muzica. George Breazul (1887 - 1961) Muzicolog şi etnomuzicolog, critic muzical, G.B. a rămas un reprezentant de marcă al pedagogiei muzicale româneşti. Conceptul său de educaţie muzicală materializat în programe, manuale, antologii de cântece, indicaţii metodice reprezenta un salt adevărat faţă de predecesorii şi contemporanii săi. Este profesor la Academia Regală de Muzică unde înfiinţează o nouă disciplină „ENCICLOPEDIA ŞI PEDAGOIA MUZICII” Tipăreşte în anul 1941 volumul „PATRIUM CARMEN”. Conceptul lui G.B. are în vedere valorile naţionale – cântecul popular şi muzica bisericească străbună, şi cele universale. Programele elaborate de Breazul pornesc de la următoarele obiective: * dezvoltarea însuşirilor muzicale ale copiilor; * formarea armonioasă a sufletului lor; * procurarea de bucurii spirituale prin învăţarea de cântece şi jocuri; * cultivarea sensibilităţii şi a dragostei pentru valorile autentice; Printre propunerile lui Breazul se numără: * alcătuirea unui repertoriu al fiecărei clase cuprinzând cel puţin 10 cântece diferite şi reprezentative; * fiecare elev va avea un repertoriu din care să facă parte cel puţin câte un exemplu din fiecare specie a folclorului; * abordarea unui repertoriu adecvat pentru marile sărbători naţionale şi creştine; Au rămas în fază de proiect două lucrări importante ale lui Breazul: „Psihologia muzicală a copiilor români”; „Personalitatea profesorului de muzică”; ELEMENTE FUNDAMENTALE CURRICULARE ALE EDUCAŢIEI MUZICALE În sistemele de educaţie modernă se disting două tipuri de educaţie muzicală: * ca parte componentă a culturii generale, prezentă în grădiniţe, şcoli primare, gimnazii şi licee; * ca parte componentă a pregătirii de specialitate vocaţională, urmărind pregătirea în vederea profesionalizării a unor tineri prin intermediul şcolilor de cântăreţi bisericeşti, seminarii teologice, şcoli şi licee de muzică; Curriculumul – proiect pedagogic evidenţiind interrelaţiile dintre obiectivele educaţionale conţinuturile instructiv – educative, strategiile de predare şi învăţare în şcoli şi în afara lor şi formele de evaluare, planurile de învăţământ, programele şcolare, ariile şi ciclurile curriculare, obiectivele urmărite, activităţile şi metodele de învăţare şi evaluare, manualele, ghidurile metodice, materialul didactic folosit. Este în strânsă legătură cu modelul didactic al disciplinei. Curriculm formal – curriculum oficial sau scris cuprinde documente oficiale de politică educaţională: * Legea învăţământului; * Obiectivele generale ale sistemului de învăţământ; * planul de învăţământ structurat pe arii curriculare; * obiectivele generale structurate pe cicluri şi pe tipuri de şcoli; * programele diverselor discipline cuprinzând obiectivele generale numite şi obiective cadru (care au un ridicat grad de generalitate şi a căror valabilitate se extinde pentru un ciclu şcolar) şi obiectivele de referinţe sau specifice (rezultate scontate pe durata unui an şcolar), conţinuturile fiecărui obiectiv, activităţi de învăţare, evaluare; * manualele alternative şi materialele auxiliare ale elevilor; * instrumente şi mijloace pentru evaluare; În această accepţie termenul îl înlocuieşte pe cel de Programă care se rezumă doar la o listă de conţinuturi obligatorie a fi parcursă de către profesor fără a fi însă urmărită transferarea lor în achiziţiile şi activităţile elevilor. CURRICULUM NAŢIONAL – numit şi nucleu comun prescurtat C.N. – este valabil pentru toate unităţile de învăţământ din ţară; este trunchiul comun valabil pentru întregul sistem, vizează cultura generală de bază şi care reprezintă elementele de referinţă pentru evaluare. CURRICULUM LA DECIZIA ŞCOLII – C.D.Ş. – poate fi decis în şcoală în funcţie de nivelul claselor, de valorile culturale zonale şi de alte programe de interes local, oferind posibilitatea adaptării unor discipline, obiective şi conţinuturi la realităţile obiective ale unităţilor şcolare. Se prezintă sub următoarele forme: * aprofundat – urmăreşte aprofundarea obiectivelor de referinţă prin diversificarea activităţilor de învăţare ale curriculumului nucleu prin extinderea la maximum a nr. de ore ale discipline. Are un statut recuperator pentru elevii care nu ajung la nivelul minim al obiectivelor programei unei anumite discipline. Pentru clasele liceale vor prevala conţinuturi noi care să determine aprofundarea competenţelor intelectuale şi atitudinale. * extins – urmăreşte extinderea obiectivelor de referinţă şi a conţinuturilor pentru elevii cu ritm superior de asimilare, incluzând elemente facultative, opţionale propuse de C.N. pentru disciplinele obligatorii. Pentru clasele liceale constă în conţinuturi noi care vor asigura competenţe sporite faţă de cele ale trunchiului comun. * opţional – cu rubrică nouă în catalog poate avea trei forme distincte la nivelul la care se raportează: C1. opţional la nivelul disciplinei – cuprinde activităţi, module sau chiar o disciplină neprevăzută în Programa şcolară avansată sau în Planul Cadru; C2. opţional la nivelul ariei curriculare – constă în teme ce implică cel puţin două discipline şcolare din aceeaşi arie curriculară; C3. opţional la nivelul mai multor arii curriculare – numit cros curricular implică cel puţin două discipline care aparţin unor arii curriculare diferite vizând generalizări şi transferări cognitive; Conţinuturile opţionalului trebuie considerate mijloace ale dezvoltării intelectuale. Pentru educaţia muzicală au fost propuse următoarele tipuri de curriculum opţional: * jocuri muzicale; - clasele I-II; * jucării sonore clasele IV-V; * muzica şi natura clasele VII –VIII; * clasicii şi muzica uşoară clasa a XI –a; * elemente de gen, stil şi formă în muzică clasa a XII –a; Curriculum non formal are în vedere activităţi complementare extraşcolare dar instituţionalizate, pentru care se stabilesc obiective specifice. Curriculum specializat precizează obiective care ţintesc pregătirea profesională a elevilor, mai bine zis pregătirea în vederea profesionalizării. Curriculum de bază – alături de cel opţional alcătuiesc C.N. şi se concretizezază în planul cadru fiind sistematizat în şapte arii curriculare. REFORMA CURRICULARĂ – determinată de schimbările sociale politice şi economice, culturale şi educaţionale. Aceasta are la bază Planul cadru pentru clasele I-IV; V-IX; elaborat în 1998 – 1999; 2000 – 2001 la care se adaugă cele pentru clasele liceale. Programa pentru gimnaziu – construită pe obiectivele, ţintele pe care educatorul îşi propune să le atingă într-o anumită unitate de timp, ciclu şcolar, clasă, oră de activitate de educaţie muzicală. Programa pentru clasele liceale – construită pe competenţe generale şi specifice, valori şi atitudini. OBIECTIVE CADRU – au în vedere un întreg ciclu şcolar cu unele elemente comune cu ale altor discipline, dar şi cu altele specifice, corespunzând nivelului intelectual şi muzical al elevilor: * reprezintă direcţiile pe care urmează să se dezvolte activităţile din cadrul unui ciclu şcolar; * sunt grupate pe capacităţi şi aptitudini deplasând în cadrul disciplinei educaţie muzicală accentul de pe latura informativă pe cea formativă; * au un nivel ridicat de generalitate şi au în vedere formarea unor capacităţi specifice fiecărei discipline şcolare; Din ele derivă următoarea categorie de obiective ce îşi limitează spaţiul la o anumită clasă dintr-unul din ciclurile şcolare. Obiectivele cadru sunt adaptate la cerinţele şi posibilităţile claselor din cele trei cicluri şcolare: * achiziţii fundamentale – clasele I-II; * achiziţii de dezvoltare clasele III –VI; * achiziţii de observare şi orientare VII – IX; * achiziţii de aprofundare clasele X –XI; * achiziţii de specializare clasa a XII – XIII-A; La nivelul liceului, începând cu clasa a X-a locul obiectivelor cadru este luat de competenţele generale. OBIECTIVE DE REFERINŢĂ – comportamente, capacităţi care se urmăresc pe parcursul unui an şcolar ale unei clase: * permit reluarea unora dintre ele la un nivel superior la următoare clasă; * derivă din cele cadru şi se apropie mai mult de activităţile specifice ale educaţiei muzicale; * diferă de la o clasă la alta avându-se în vedere progresul elevilor şi potenţialul lor interpretativ de receptare; * formulate ca rezultate aşteptate ale învăţării, la sfârşitul unui an şcolar, urmărind progresul în achiziţia de cunoştinţe, competenţe, atitudini, pe ani de studiu; * sunt evaluabile şi creează premise pentru centrarea activităţii didactice pe dimensiunea formativă a învăţării şi evaluării; * pentru clasele liceale X –XII sunt înlocuite cu competenţe specifice prezentate în corelaţie cu unităţile de conţinut; OBIECTIVELE OPERAŢIONALE constituie ţinte ale unei lecţii ale unei activităţi concrete de educaţie muzicală desfăşurată pe parcursul unei ore de curs; stau la baza fiecărei lecţii şi derivă din cele de referinţă; guvernează lecţiile; în cadrul lor, trebuie regăsite cele patru paliere ale obiectivelor cadru:practica muzicală, interpretarea, receptarea, cunoaşterea elementelor de limbaj; nu sunt specificate în programă urmând a fi formulate de educator în funcţie de subiectul lecţiei şi de nivelul colectivului de elevi şi sunt cuantificabile; Obiectivele operaţionale se stabilesc în funcţie de tipul, scopul, subiectul şi de mijloacele de realizare a unei activităţi şi precizează acţiuni ce pot fi urmărite şi evaluate în lecţia respectivă: ce urmează să ştie, să facă şi să recepteze elevii. Ele se formulează prin verbe încât să reiasă din formulare rezultatul final scontat pentru sfârşitul orei: * cognitiv : să aleagă, să analizeze, să argumenteze, să compare, să creeze, să descopere, etc. * afectiv: să diferenţieze, să extragă, să izoleze, să separe sunete, sau fragmente, să recepteze, să aleagă, să combine modele, să-şi sporească competenţele în receptarea şi interpretarea anumitor piese muzicale, să definească să formuleze; * psihomotor: să formuleze deprinderi de citire, tactare, solfegiere, etc. Programele mai cuprind şi conţinuturile învăţării, reprezentând ansamblul informaţiilor, activităţilor şi operaţiilor structurate tematic şi ierarhizate în cadrul disciplinelor şcolare, prin intermediul cărora se urmăreşte atingerea obiectivelor propuse. Conţinuturile sunt structurate pe trei mari paliere: * practica muzicală; * elemente de limbaj; * elemente de cultură muzicală; Programele pentru învăţământul obligatoriu au următoarele componente: * notă de prezentare – sintetizează structura didactică a disciplinei; recomandările specifice şi semnificaţii ale documentului; * obiectivele cadru şi de referinţă; * activităţi de învăţare – modalităţi concrete de realizare a activităţilor de învăţare structurate pe obiective; * conţinuturile prin intermediul cărora se propune atingerea obiectivelor propuse; Programele pentru clasele liceale (X - XII) sunt concentrate pe competenţe, care au în vedere integrarea elevilor în viaţa socială şi pregătirea pentru activitatea profesională. Competenţele sunt: * generale – cu o complexitate sporită şi o sferă amplă şi care acţionează pe întreagă perioadă liceală; * specifice – diferă în funcţie de disciplinele şcolare, formulate ca aşteptări ale activităţilor sfârşitului fiecărei clase şi formulate ca părţi componente celor generale şi asociate cu unităţile de conţinut ţintind atitudini superioare. Specificul planificării pentru educaţia muzicală constă în precizarea celor trei componente ale temei: * problema de limbaj muzical ce urmează a fi abordată; * piesa sau piesele propuse pentru a fi însuşite de elevi; * piesele sau fragmentul ce urmează a fi audiat; La întrebarea „Cum trebuie să înveţe elevii ,şi care sunt cele mai eficiente modalităţi didactice la care trebuie să apeleze educatorul? ”, răspunde metodica disciplinei. PROGRAMELE ACTUALE DE EDUCAŢIE MUZICALĂ În 1993 Ministerul Învăţământului a aprobat noua PROGRAMĂ DE EDUCAŢIE MUZICALĂ pentru clasele V- X , concepută pe obiective şi capacităţi elaborată în cadrul Institutului de Ştiinţe ale Educaţiei. Noua programă a schimbat denumirea disciplinei din „Muzica” în „Educaţie Muzicală”, a reaşezat conţinuturile în mod logic şi ţinând seama de principiul accesibilităţii, istoria muzicii a fost plasată la locul ei în ciclul liceal, iar clasele gimnaziale au trecut la abordarea muzicii pe genuri şi la selecţionarea unor conţinuturi care să contribuie la dezvoltarea culturii generale a elevilor. Dintre principiile specifice metodicii educaţiei muzicale enumerăm: * renunţarea la prioritatea nejustificată a elementelor teoretice, a solfegiilor, informaţionalul fiind redus la strictul necesar interpretării şi receptării muzicii; * transformarea orelor de educaţie muzicală în lecţii de artă, depăşindu-se faza activităţilor în care se vorbeşte despre muzică; * crearea de motivaţii şi atitudini pentru cunoaşterea frumosului artistic şi pentru integrarea lui în viaţa elevilor; * dezvoltarea vieţii afective a elevilor, deşteptarea puterilor creatoare, cu contribuţii benefice în dezvoltarea personalităţii; * asigurarea caracterului dinamic şi deschis al educaţiei muzicale cu prelungiri şi racordări în viaţa socială şi culturală; * posibilitatea realizării unor decupaje didactice guvernate de cele patru obiective cadru; * formularea unor unităţi de conţinut cu caracter foarte general care permit adaptarea la orice condiţii culturale, sociale şi psihologice; CULTURA GENERALĂ – este ceea ce i-a rămas individului după ce a uitat totul. Definirea culturii generale pentru domeniul muzical este cultivarea la elevi a dragostei pentru frumosul muzical, cu implicaţiile lui profunde în viaţa lor estetică, afectivă, morală, religioasă şi socială. Modelul românesc a fost cel formulat de G.Breazul, C-tin Brăiloiu, Dimitrie Cuclin, Ana Motora Ionescu etc. În anul 1996, CONSILIUL NAŢIONAL PENTRU CURRICULUM ŞI FORMAREA PROFESORILOR publica un PROIECT de reformă a învăţământului preuniversitar, propunând o bază conceptuală coerentă, în care un loc important îl ocupă obiectivele generale ale ariilor curriculare din domeniile umanist şi artistic. Pentru educaţia artistică acestea vizează : * cunoaşterea şi aprecierea creaţiilor artistice româneşti şi universale, populare şi culte; * iniţierea în cunoaşterea tezaurului de valori artistice perene ale umanităţii în scopul familiarizării cu operele de artă de valoare; * cultivarea aptitudinilor de a recepta arta şi de a dezvolta disponibilităţile creatoare şi interpretative în domeniul muzical; * formarea deprinderilor elementare de scris – citit muzical şi de reprezentare plastică a unor elemente din natură şi societate; * structurarea imaginaţiei şi capacităţii de expresie muzicală prin decodificarea elementelor specifice ale limbajului muzical; * cultivarea sensibilităţii pentru frumosul artistic; * dezvoltarea disponibilităţilor afective, intelectuale, volitive şi atitudinale, stimulatoare ale gustului estetic şi ale formării unor judecăţi de valoare asupra operelor de artă; * cultivarea, prin activităţi specifice, a trăsăturilor de caracter şi de comportament moral şi îmbogăţirea atitudinilor caracteristice unei personalităţi dezvoltate armonios; Noile programe grupează disciplinele şcolare pe arii curriculare (7), fiecare arie curriculară având obiective comune. Educaţia muzicală intră în aria curriculară „Arte” alături de educaţia plastică. Programa de educaţie muzicală este structurată pe patru mari obiective: 1. dezvoltarea aptitudinilor şi capacităţilor interpretative; obiectivul îşi propune dezvoltarea aptitudinilor şi capacităţilor elevilor de a – şi apropia muzica prin practicarea ei; 2. dezvoltarea disponibilităţilor de receptare a muzicii şi de însuşire a unei culturi muzicale; elevii vor fi deprinşi să găsească semnificaţiile majore ale unor lucrări accesibile, depăşind faza receptării emoţionale şi subiective; 3. cunoaşterea şi utilizarea elementelor de bază ale limbajului muzical în interpretarea şi audierea muzicii; comunicarea muzicală prin intermediul căreia se notează şi se descifrează relaţiile de înălţime, durată, agogică, etc. 4. cultivarea sensibilităţii, fanteziei, imaginaţiei şi creativităţii elevilor prin muzică; fiind o artă care exprimă emoţii, sentimente, muzicii îi revine un rol foarte important în cultivarea acestor funcţii spirituale; În jurul celor patru obiective se centrează activităţile specifice educaţiei muzicale. Obiectivele generale şi cele cadru deplasează accentul de pe latura informativă pe cea formativă, punând accentul pe contactul direct cu muzica prin intermediul practicii şi audierii ei. Obiectivele cadru precizează planurile generale pe care se desfăşoară activităţile de educaţie muzicală dintr-o perioadă mai mare de timp, respectiv un ciclu şcolar. Ele sunt stipulate în mod diferenţiat în programa pentru ciclul primar, în cea pentru gimnaziu şi pentru clasa a IX-a liceală. La clasa a X-a obiectivele cadru sunt înlocuite cu competenţe. Obiectivele de referinţă derivă din cele cadru fiind formulate finalităţile activităţilor pe durata unui an şcolar. Ele diferă de la o clasa la alta, avându-se în vedere potenţialul creativ şi de receptare. Obiectivele operaţionale, stau la baza fiecărei lecţii şi derivă din cele de referinţă. Guvernează lecţiile, în cadrul cărora trebuie să se regăsească cele patru paliere ale primei categorii de obiective: practica muzicală – interpretarea, receptarea, cunoaşterea elementelor de limbaj şi cultivarea valenţelor sufleteşti. O lecţie obişnuită, de predare, are trei componente de bază: * piesă sau un fragment în care se găsesc elementele teoretice sau muzicale, vizate, propuse de profesor; * o piesă sau un fragment muzical legat de lecţie tot prin elemente de limbaj muzical propusă pentru audiţie; * o problemă teoretică extrasă din cântec şi care să genereze deprinderi de execuţie sau interpretare şi identificare în audiţie; Programa mai prevede şi activităţile de învăţare propunând modalităţi concrete de realizare a fiecărui obiectiv. Activităţile şcolare trebuie să ţină seama şi de viaţa artistică, muzicală a comunităţii. Programa stabileşte conţinuturile care reprezintă elementele de referinţă ale lecţiei. În general, programa detaliază în primul rând elementele teoretice, grupate pe marile teme ale limbajului muzical:melodia, ritmul, nuanţele, tempou-ul etc. Prin abordarea interdisciplinară, educaţia muzicală poate contribui la definirea, completarea şi fixarea corectă a unor noţiuni, elevul urmând : * să-şi cultive aptitudinile de a asculta muzica şi de a cânta, formându-şi deprinderi corecte de respiraţie, dicţie, emisie, cu efecte asupra activităţii interpretative; * să-şi formeze deprinderi de interpretare expresivă; * să-şi dezvolte gândirea logică, imaginaţia şi capacitatea de ascultare, de audiere şi descifrare a mesajelor exprimate prin limbajul muzical; * sa-şi formeze deprinderi elementare de scris-citit muzical şi să distingă cele mai importante genuri; * să cunoască şi să aprecieze tezaurul muzicii populare; * să-şi cultive sensibilitatea pentru frumos şi capacitatea de-al crea şi integra ca pe un act esenţial al vieţii spirituale; * sa-şi cultive prin activitatea de educaţie muzicală trăsături de caracter şi de comportament moral; Avantajele faţă de vechile programe: * aşezarea educaţiei muzicale pe temeliile solide ale tradiţiei româneşti; * familiarizarea cu genurile reprezentative ale muzicii; * formarea unor competenţe şi atitudini esenţiale pentru dezvoltare personalităţii; * structurarea obiectivelor în cele 3 mari planuri cu construcţie piramidală: obiectivele cadru , de referinţă şi operaţionale; * introducerea conţinuturilor legate de muzica bisericească; * abordări tematice interdisciplinare; Principalele obiective au schimbat accentul pe receptarea, pe audierea muzicii şi pe integrarea valorilor muzicii între marile valori reprezentative ale culturii generale, apte să contribuie la dezvoltarea personalităţii umane prin cultivarea sensibilităţii, imaginaţiei, creativităţii şi a unor capacităţi de interpretare a muzicii. PLANIFICĂRILE CALENDARISTICE Reprezintă documente administrative şcolare care reflectă interpretarea programei şcolare de fiecare cadru didactic. Principalele elemente din programă alcătuiesc planificările calendaristice, documente administrative ce organizează conţinuturile pe unităţi de învăţare, pe lecţii, cărora li se asociază unităţile de timp. Planificările semestriale sunt alcătuite din cele trei componente ale subiectului: * piesa propusă spre analiză şi învăţare; * piesa pentru audiţie; * problema teoretică aferentă; Activităţile de învăţare au în vedere formele concrete de realizare a obiectivelor, care trebuie să ţină cont de particularităţile de vârstă ale elevilor (emisia, respiraţia, dicţia, etc.). Următoarele rubrici ale planificării sunt pentru obiectivele de referinţă, formele de evaluare şi datele calendaristice. Elaborarea planificării calendaristice se poate realiza după citirea pe orizontală a programei: obiective cadru, obiective de referinţă, dublate de competenţe specifice, conţinuturile disciplinei, activităţile de învăţare şi standardele de performanţă. Descriptorii de performanţă permit verificarea realizării obiectivelor prin cele trei nivele exprimate în calificative apoi în note. MANUALELE ŞCOLARE Una dintre formele de concretizare a programei şcolare, o reprezintă manualele, documente curriculare. Manualele necesită nu numai cunoaşterea deplină a specialităţii abordate, dar şi a unor probleme de psihologie şi didactică a disciplinei. Manualele trebuie: * să cuprindă informaţii, cunoştinţe, dar mai ales material muzical reprezentativ din cele mai diferite tipuri de muzică din creaţia naţională şi universală; * să stimuleze interesele şi motivaţia şcolară; Manualele sunt de două feluri: * unice; - trimite la cunoaşterea exactă a ceea ce ar trebui să înveţe toţi elevii dintr-o ţară, presupunând că aceştia nu se deosebesc cu nimic între ei şi se vor dezvolta identic; * alternative;- pornesc de la premisa că nici profesorii şi nici elevii nu sunt şi nu pot devenii identici. Printre autorii de manuale în şcoala românească din perioada interbelică, se numără cei mai iluştrii muzicieni ai timpului: George Breazul, Ctin Brăiloiu, Sabin Drăgoi, Dimitrie Cuclin, etc. Toate manualele reflectă programa şcolară în totalitatea ei, urmărind organizarea materialului şi selecţionarea mijloacelor concrete (cântece, piese), diferind de la un autor la altul. Ele stimulează iniţiativa şi creativitatea, educatorii având libertatea să înlocuiască anumite piese cu altele mai apropiate de orizontul concret al elevilor. Avantajele net superioare ale manualelor alternative: * confirmă existenţa alternativei educaţionale; * stimulează interpretările; * extind plaja conţinuturilor; * selectează şi pun în valoare în mod creator elementele teoretice; Unele manuale se adresează educatorilor, numindu-se „Manualul Profesorului”. PRINCPIUL REALIZĂRII ESTETICE Acest principiu este specific educaţiei muzicale. O lucrare muzicală influenţează universul spiritual al omului în formele sale cele mai complexe şi mai profunde: dispoziţii şi stări sufleteşti, emoţii, gusturi artistice, etc. El are în vedere cultivarea unor însuşiri psihice legate de afectivitate, atenţie, voinţă, imaginaţie, memorie şi a unor aptitudini ţinând de dezvoltarea auzului, a simţului ritmic, armonic, etc. Educatorul trebuie să aibă în vedere permanent caracterul emoţional, atrăgător al disciplinei şi rolul deosebit al muzicii pentru dezvoltarea sensibilităţii, afectivităţii, imaginaţiei şi fanteziei. Educaţia estetică este cunoscută încă din antichitatea elenă „pentru corp avem gimnastică, iar pentru suflet, muzica”. Renaşterea repune la locul cuvenit educaţia estetică, reînviind vechile concepţii eline şi romane care au fost umbrite în arta medievală creştină. Componentele educaţiei estetice: gustul şi judecata estetică, idealul estetic şi convingerile estetice, toate generând atitudine estetică. Gustul estetic - este reprezentat de capacitatea de reacţie spontană a omului, printr-un sentiment de satisfacţie sau insatisfacţie faţă de o lucrare artistică. El este rezultatul educaţiei. Judecata estetică se formează pe temelia gustului în timp, ca urmare a descoperirii de noi sensuri şi semnificaţii ale artei, conducând la judecata de valoare. Idealul estetic reprezintă un ansamblu de principii şi norme care direcţionează atitudinea estetică a unei naţiuni, categorii sociale sau a unei epoci. Sentimentele şi convingerile estetice se concretizează în trăiri, emoţii şi idei călăuzitoare determinate de contactul cu frumosul. Aceste componente ale educaţiei estetice se regăsesc pe toate planurile obiectivelor disciplinei. Ele urmăresc ambele niveluri ale domeniului: * cel informativ – teoretic, constând din cunoştinţe, priceperi, deprinderi necesare în activitatea interpretativă şi de receptare; * cel formativ – aplicativ, constând în comuniunea psihică cu o anumită lucrare muzicală. Planul interpretativ ţinteşte cântarea expresivă, frumoasă şi trăită, iar audiţiile trebuie să reflecte bogăţia de idei exprimate în forme specifice. Descifrarea mesajului artistic al lucrărilor audiate are un rol deosebit în educaţia muzicală şi estetică, în declanşarea unor trăiri emoţionale şi în detectarea valorilor autentice. Atmosfera de religiozitate a cântărilor bisericeşti invită la reflecţie şi sfinţenie şi permite intrarea în comuniune cu Divinitatea. METODE DIDACTICE SPECIFICE ACTIVITĂŢILOR DE EDUCAŢIE MUZICALĂ Metodica este o ramură a pedagogiei care studiază principiile şi metodele de predare proprii fiecărei discipline. Principalele metode de predare sunt: * demonstrarea; * explicarea; * conversaţia sau dialogul; * redescoperirea; * algoritmizarea; Ele urmăresc realizarea parametrilor procesului de învăţământ în forma sa complexă: Predare – învăţare – evaluare. Metodele de învăţare: * exerciţiul; * studiul cu manualul; * jocul didactic – principala metodă de creativitate; Tipuri de comunicare: * metode de comunicare verbală:expunerea şi explicaţia; * metode interogative: conversaţia sau dialogul şi conversaţia euristică (descoperirea prin întrebări); * metode de comunicare scrisă: rezumate, comentarii, extragerea esenţialului dintr-un text, etc.; * metode de explorare : experimentul; * metode de acţiune: lucrările de laborator, metoda prioectelor; Fiecare disciplină are metode proprii. Cele mai importante metode folosite în educaţia muzicală sunt: exerciţiul, demonstrarea, explicarea, conversaţia, jocul didactic. Metodele se adaptează în funcţie de mai mulţi factori: 1. nivelul intelectual şi muzical al elevilor: a).în etapa oral intuitivă domină demonstrarea şi exerciţiile îmbinate cu jocuri; b).la clasele superioare se extinde metoda exerciţiilor pentru formarea unor deprinderi interpretative şi de receptare; 2. după tipurile de lecţii: a).de comunicare – de predare; b).de fixare şi recapitulare; c).de evaluare; 3. după momentele în care se folosesc în lecţie: - metoda exerciţiilor pentru formarea şi consolidarea unor deprinderi; - audiţiile sunt însoţite de explicaţii, demonstraţii; - momentele de consolidare şi evaluare sunt dominate de conversaţie; METODA EXERCIŢIILOR Este cea mai importantă metodă utilizată în educaţia muzicală, ea asigurând formarea priceperilor şi deprinderilor muzicale de interpretare şi înţelegere a esenţei lucrărilor muzicale. Metoda exerciţiilor asigură realizarea celor patru obiective ale educaţiei muzicale: * interpretarea unor lucrări sau fragmente de lucrări muzicale; * receptarea limbajului muzical şi a conţinutului unor lucrări valoroase din literatura muzicală universală şi naţională; * cunoaşterea elementelor de limbaj muzical ca temelie pentru activităţile interpretative şi de receptare a muzicii; * cultivarea sensibilităţii, a fanteziei, imaginaţiei şi creativităţii; Clasificarea exerciţiilor: 1.după apartenenţa elementelor muzicale de bază ce trebuie exersate: * exerciţii melodice: de citire melodică, de intonare, de recunoaştere şi scriere a intervalelor,etc.; * exerciţii ritmice : de citire ritmică, de recunoaştere şi de scriere a unor valori de note şi formule ritmice, de tactare; * exerciţii polifonico – armonice: de cântare cu ison sau canon; * exerciţii pentru descoperirea şi aplicarea nuanţelor şi tempo-urilor; * exerciţii de recunoaştere a timbrurilor vocale şi instrumentale; * exerciţii de compartimentare a discursului muzical în unităţi sintactice; * exerciţii pentru cultivarea vocii şi pentru dezvoltarea auzului muzical – se efectuează sub formă de exerciţii speciale vocalize având ca principal scop formarea unor deprinderi de respiraţie, emisie corectă omogenizare, supleţe, dezvoltare a ambitusului vocal; * exerciţii de solfegiere şi dictare orală sau scrisă – sunt cele mai complexe din activitatea educaţională, antrenând vocea, simţul melodic, ritmic şi motric; sunt două tipuri de solfegiere : a).prin imitarea cântării model a educatorului; * solfegierea propriu – zisă – descifrarea unui cântec, ajungând la interpretare expresivă; * exerciţii de cultivare a memoriei muzicale; * exerciţii de caligrafie şi ortografie muzicală – urmăresc formarea deprinderilor de scris muzical îngrijit şi corect; * jocuri didactice muzicale pentru stimularea creativităţii, fanteziei, imaginaţiei pentru obţinerea performanţelor muzicale interpretative; 1. după complexitatea problemelor: * exerciţii simple; * exerciţii complexe: exerciţii melodico-ritmice, de executare şi recunoaştere a unor unităţi sintactice 2. după locul lor în lecţie : * exerciţii introductive pregătitoare (se folosesc în momentul organizatoric al lecţiilor); * exerciţii de bază pentru formarea şi consolidarea unor deprinderi (se folosesc în momentele de predare şi fixare a cunoştinţelor şi deprinderilor); * exerciţii recapitulative sau de sinteză; 3. după importanţa şi rolul lor în lecţie: * exerciţii principale şi secundare (cu rol auxiliar în lecţie); 4. după obiectivul prioritar urmărit : * exerciţii de memorare după auz; * exerciţii de interpretare vocală; * exerciţii de caligrafie şi ortografie muzicală; * de intonare şi aplicare a elementelor de limbaj muzical; * de dezvoltare a creativităţii şi imaginaţiei; * de identificare a unor elemente cunoscute anterior; * de descoperire a unor elemente noi; Metoda exerciţiilor se îmbină în activităţile practice cu cea a demonstrării, a explicării, cu jocul didactic, fiind cea mai importantă pentru palierul interpretativ. Condiţii ce se cer respectate de către educator în aplicarea corespunzătoare a metodei exerciţiilor: * selectarea sau construirea celor mai adecvate şi eficiente exerciţii în funcţie de accesibilitatea elevilor şi de obiectivele urmărite; * explicarea scopului, a obiectivelor activităţilor şi de modul de realizare a exerciţiilor; * exerciţiile trebuie să slujească însuşirea unor valoroase creaţii muzicale; * ierarhizarea metodică a elementelor din exerciţiile cu respectarea traseelor:de la cunoscut la necunoscut, de la uşor la greu; * respectarea sistematică a exerciţiilor pentru asigurarea trăiniciei deprinderilor vizate; * manifestarea unei atitudini de înţelegere, de bunăvoinţă şi de răbdare faţă de elevi; * folosirea unei mari diversităţi a modalităţilor de lucru: intonarea pe scară a sunetului unui cântec, intonare fără tactare, citire ritmică; * alternarea intonării în gând cu cea vocală pentru dezvoltarea memoriei; * alternarea cântării în grup cu cea individuală; * explicarea unor greşeli în vederea evitării lor; * evitarea stereotipiei, a plictisului, a monotoniei; 2.Condiţii ce se cer respectate de către cel educat: - înţelegerea scopului, a necesităţii, a conţinutului şi a modului de realizare a exerciţiilor; - exersarea voită, perseverentă a exerciţiilor; - dezvoltarea autocontrolului; Exerciţiile trebuie să devină mijloace de învăţare a cântecelor şi fragmentelor din lucrări celebre. METODA DEMONSTRĂRII Demonstrarea este o metodă de bază în educaţia muzicală, având la bază o sursă intuitivă. Metoda constă în prezentarea intuitivă sau descoperirea de către elevi, dirijaţi de educator pentru a argumenta practic, elementele muzicale. Cântarea sau audierea reprezintă în anumite cazuri demonstrare. Demonstrarea are în vedere multiple forme de intuiţie: auditivă, vizuală şi motrică. Exemplu : învăţarea gamei, prin analiza auditivă şi vizuală a elementelor ei definitorii: tonica, modul, tonuri – semitonuri, arpegiul; Toate aceste elemente trebuie demonstrate auditiv – prin intonare şi vizual – prin scrierea şi citirea gamei. Demonstrarea: * demonstrare auditivă – arătarea modului de executare a unui semn de alteraţie asupra notei înaintea căreia e scris; * demonstrare vizuală – prin citirea sau scrierea notelor sau forma în care se prezintă măsura de 5/8; * demonstrarea prin gesturi – practicată mai ales în faza oral – intuitivă, când elevii pot fi ajutaţi în direcţia în care evoluează melodia prin gesturile mâinii, în sus sau jos; * demonstrare mixtă – reuneşte precedentele demonstrări; Demonstrarea poate fi directă sau indirectă. Recomandabilă este demonstraţia directă, educatorul urmând să devină cel mai cunoscut interpret care oferă elevilor săi, modele vii de interpretare. Demonstrarea poate fi utilizată în oricare dintre momentele lecţiei, precedând sau urmând explicaţiei. Asocierea demonstrării cu celelalte metode se poate sintetiza astfel: * demonstrare – explicare; * explicare – demonstrare; * demonstrare – explicare – demonstrare; * demonstrare – conversaţie; * demonstrare – exerciţii; Reguli în aplicarea metodei: * demonstrarea porneşte de la perceperea auditivă realizată la momentul pregătirii explicaţiei; * găsirea momentului optim de însuşire a noutăţii; * demonstrarea trebuie să fie clară, cât mai bogată, mai precisă şi mai variată, antrenând mai multe simţuri; * educatorul trebuie să fie atent la pericolul teoretizării; METODA EXPLICĂRII SAU EXPLICAŢIILOR Metoda face parte din categoria metodelor expozitive, de comunicare în formă orală, alături de povestire, descriere, expunere, prelegere, instructaj. Explicaţia concisă, lapidară şi colorată este întrebuinţată la toate ciclurile şcolare. Nu trebuie să se abuzeze de ea, fiind caracterizată de monotonie, iar elevii sunt interesaţi să descopere singuri, să cânte cât mai multe piese. Această metodă are cerinţe specifice: respectarea caracterului ştiinţific, claritatea şi precizia, orânduirea logică şi convingătoare, concentrarea asupra esenţialului. METODA CONVERSAŢIEI, CONVORBIRII, DIALOGULUI Lecţiile moderne se desfăşoară sub forma unor dialoguri în care educatorul întreabă şi elevii răspund, educatorul dirijând activităţile de învăţare. Metoda este practică, mai ales in momentul de verificare a lecţiei precedente şi în pregătirea aperceptivă. Se cunosc două tipuri de conversaţie didactică: * catehetică – constă în reproducerea de către elevi a cunoştinţelor acumulate anterior; * euristică sau conversaţie socratică – prin care elevii ajung singuri la descoperirea unor elemente noi, fiind conduşi cu abilitate de către educator; Conţinutul conversaţiei diferă în funcţie de nivelul elevilor. Metoda îşi găseşte o aplicare deosebită în lecţiile recapitulative, premergătoare celor de evaluare. Pentru a spori eficienţa metodei, întrebările formulate trebuie să fie simple, clare, concise, să se refere la tema lecţiei şi să stimuleze dorinţa elevilor de a –şi lărgi cunoaştere. După o funcţia pe care o îndeplinesc în lecţie se pot distinge următoarele tipuri de conversaţii: * introductivă – înlesneşte pregătirea psihologică sau aperceptivă pentru însuşirea noilor elemente informative sau formative; * de fixare şi consolidare – în vederea unei trainice sistematizări a ideilor, cunoştinţelor importante; * de comunicare – se practică în timpul comunicării noilor cunoştinţe, în situaţiile în care elevii observă, analizează anumite exemple concrete; * de verificare, aplicare şi evaluare a unor cunoştinţe şi deprinderi, vizând punerea în practică a noilor elemente; * finală – vizează concluziile de la sfârşitul unor activităţi complexe; Cerinţele metodei: * întrebările educatorului trebuie să fie simple, concise, clare şi precise; * răspunsurile elevilor trebuie să corespundă întrebării atât din punct de vedere al conţinutului cât şi al formei de exprimare, să fie complete; * multe răspunsuri trebuie asociate cu demonstraţii practice, aplicative; * aprecierea răspunsurilor trebuie să fie obiectivă să ţină seama de calitatea lor şi dificultatea întrebărilor; METODA EURISTICĂ, A DESCOPERIRII, A REDESCOPERIRII Metoda constă în aducerea elevilor în situaţia de a descoperi singuri, pe baza reactualizării experienţei şi capacităţilor individuale, anumite elemente accesibile, cunoscute lor dar prezentate într-un alt context intelectual. Metoda contribuie la dezvoltarea proceselor psihice cognitive legate de percepţie, reprezentare, gândire, memorie dar şi voliţionale şi atitudinale. JOCUL DIDACTIC MUZICAL Este o metodă cu mari beneficii în educaţia muzicală, mai ales la clasele mici, cu elevi în a căror activitate, jocul ocupă un rol important. Jocul muzical înlesneşte dezvoltarea unor facultăţi latente privind auzul muzical, memoria, simţul ritmic, vocea şi apropierea copiilor de muzică fără efort. Clasificarea jocurilor didactice muzicale după obiectivul prioritar urmărit: * de formare a unor deprinderi şi capacităţi specifice: jocuri melodice, ritmice, pentru recunoaşterea nuanţelor, timbrurilor, pentru disocierea timbrurilor vocale şi instrumentale; * de socializare prin activităţi muzicale: solidarizare în vederea atingerii unor obiective comune, de acceptare a regulilor muncii în comun, formarea spiritului de echipă; * de cultivare a creativităţii, fanteziei şi imaginaţiei:loto muzical, rebus pe teme muzical, găsirea unor ilustraţii muzicale la anumite texte literare; Tipuri de jocuri didactice pentru educaţia muzicală: * cele pentru intonare justă; * pentru construirea şi executarea unor formule ritmice; * pentru însuşirea elementelor de expresie şi diferenţierea timbrurilor muzicale; * jocuri spectacol; Jocurile muzicale pot fi axate pe cântece şi piese instrumentale, pe audiţii sau pe exerciţii. Avantajele jocului muzical: * contribuţia la depăşirea timidităţii; * formarea spiritului de echipă; ALGORITMIZAREA Considerată de unii pedagogi ca metodă, de alţii ca procedeu sau strategie, algoritmizarea are o importanţă deosebită în educaţia muzicală, ea impunându – se în special în activitatea interpretativă şi în cea de receptare. Solfegierea reprezintă un exemplu de algoritmizarea cu dublu sens: * didactic – educatorul descompune elementele melodice, ritmice, de arhitectură pe care le realizează în etape şi în final în forma complexă; * al învăţării – parcurgerea pe secvenţe a algoritmilor ordonaţi în mod logic şi încorporaţi în final (solfegiul); Metoda algoritmizării aplicată la solfegiere cuprinde următoarele secvenţe: * anunţarea titlului lucrării, a compozitorului, a textierului, prezentarea câtorva date despre tematica lucrării, stilul, epoca; * pentru a se evita solfegierea prin imitaţie, se va trece direct la citirea metro – ritmică, cu întreaga clasă pe grupuri, individual; * se va realiza apoi intonarea melodică în forma solmizaţiei relative; * se trece la solfegierea propriu – zisă pe unităţi sintactice specifice piesei: de factură populară – rânduri melodice; de factură cultă – pe motive sau fraze muzicale depinzând de nivelul elevilor; * se reliefează principalele elemente de expresivitate ; * se prezintă o interpretare o interpretare model (educator, audio); * se trag concluziile; Algoritmizarea favorizează înţelegerea corectă a modului de formare a unor deprinderi muzicale, găsirea unor soluţii eficiente şi rapide ca modalităţi de concretizare a muzicii. INTERDEPENDENŢA METODELOR Metodele didactice nu acţionează izolat, ci ele formează o unitate consecventă. Lecţiile sunt rezultatul îmbinării ansamblului de principii şi metode adecvate la specificul disciplinei, a subiectului şi a colectivului de elevi. METODICA DEZVOLTĂRII CAPACITĂŢILOR INTERPRETATIVE Noţiunea de interpretare – a reda prin mijloace adecvate conţinutul unei opere muzicale. Interpretarea presupune participarea intelectuală şi afectivă a interpretului la dezvăluirea şi transmiterea sensurilor lucrărilor muzicale. În ultima vreme s-a conturat opţiunea unor profesori, care ignoră prioritatea interpretării vocale în activităţile educaţionale, încercând să o substituie interpretării instrumentale. Muzica instrumentală şi-a găsit o reprezentare corespunzătoare în activitatea didactică, profesorii şi învăţătorii având posibilitatea să-şi iniţieze elevii în domeniul instrumental prin cercurile specifice instrumentale. A înlocui interpretarea vocală cu cea instrumentală în educaţia copiilor români este un atentat la tradiţia foarte veche a cântării vocale, dominată de cele două puternice filoane ale culturii noastre vocale – muzica populară şi muzica bisericească străbună. Este cunoscut faptul că muzica bizantină, practicată în ţările de rit ortodox, printre care şi România, este eminamente vocală şi nu poate fi interpretată instrumental. Educaţia muzicală din principalele ţări occidentale acordă prioritate interpretării vocale, recomandând şi practica instrumentală ca formă complementară celei vocale. O altă problemă legată de interpretare priveşte modalitatea de realizare a acestui obiectiv: învăţarea de cântece prin solfegiere sau după auz – în ciclul primar este total neglijată educaţia muzicală, astfel devine iluzorie formarea de solfegişti din elevii şcolii generale. Educaţia muzicală nu trebuie redusă la învăţarea exclusiv orală, cu excepţia perioadei intuitiv – orale din primele clase primare, deoarece se ştie că elementele de limbaj, abordate chiar la modul de iniţiere generală sunt piloni de bază ai interpretării expresive şi a receptării corespunzătoare a unor valori reprezentative ale culturii muzicale. Oralitatea folosită cu succes şi la predarea limbii şi literaturii române şi a altor limbi străine are trei faze importante: * perceperea mesajului oral; * înţelegerea mesajului (la nivelul unor unităţi sintactice şi morfologice); * receptarea mesajului artistic; Oralitatea pregăteşte şi precede învăţarea notaţiei, elementele de limbaj muzical fiind familiare elevilor. Practica vocală urmăreşte cultivarea vocii şi auzului, formarea deprinderilor de cântare expresivă după auz, după notaţie muzicală şi însuşirea unui bogat şi divers repertoriu de cântece şi piese accesibile interpretării vocale: * păstrează întâietatea în educaţia muzicală; * una dintre cele mai vechi activităţi artistice; * reprezintă cel mai direct drum spre înţelegerea muzicii; * prin intermediul ei elevii pot devenii interpreţi, producători de valori muzicale; * formarea deprinderilor interpretative, de a cânta corect şi expresiv, alcătuiesc împreună cu cele de cultivare a aptitudinilor muzicale şi cu cele de aplicare în practică a elementelor de limbaj, un adevărat complex educaţional; Cultivarea vocii: * rămâne o obligaţie pentru educator; * de realizarea ei depind interpretările expresive, individuale şi în grup; * se realizează în funcţie de gradul de antrenare a elevilor în formaţii artistice şcolare; * se porneşte de la premisa că orice voce este educabilă; * vocea reprezintă cel mai perfecţionat instrument muzical; * vocea copilului are un timbru argintiu, luminos; * ea evoluează în întindere şi în profunzime, apreciindu – se că la 12 -14 ani ajunge la forma specifică, urmând perioada mutaţiei când se trece spre maturitate vocii. Cultivarea vocii se realizează prin diferite exerciţii de : respiraţie, dicţie, emisie, intonaţie, frazare. Toate au un scop precis, cunoscut şi de către elevi:justeţea intonaţie, claritate, omogenitatea, flexibilitatea, emisia naturală, obişnuindu-i pe elevi cu respiraţia costo-diafragmatică. În exerciţiile de dicţie se va urmări pronunţia corespunzătoare a cuvintelor (evitând cântarea nazală, lăbărţată, deschisă) şi în mod special a consoanelor finale şi a celor de la începutul frazelor muzicale prin sincronizarea atacului. Elevii trebuie deprinşi cu emisie clară, suplă şi elastică. Extinderea ambitusului vocal: * se realizează în general de la sine; * se urmăreşte realizarea unor voci maleabile şi uniforme pe toată întinderea; * crearea unor voci cultivate pentru activităţi interpretative superioare; Educarea auzului muzical : * una dintre cele mai importante componente ale educaţiei muzicale; * se realizează în strânsă corelaţie cu celelalte componente; * trebuie începută la vârste fragede; * trebuie să se ţină seama de particularităţile individuale, de vârstă de medii diferite şi de particularităţile aptitudinale; Dezvoltarea capacităţilor interpretative: * constituie ţinta finală a acestui obiectiv; * se concretizează în interpretarea corectă, artistică şi expresivă; * practica vocală îşi propune să urmărească dezvoltarea aptitudinilor de a cânta îngrijit, formarea capacităţilor şi deprinderilor reproductiv – interpretative; Însuşirea unui Repertoriu de cântece – piesele învăţate de elevi trebuie să îndeplinească numite condiţii esenţiale, să aibă mai multe valenţe: * axiologică – piesele trebuie să reprezinte valori autentice; * estetică – piesele propuse trebuie să aibă o încărcătură artistică şi estetică deosebită, contribuind la dezvoltarea sensibilităţii; * psihologică – cântecele învăţate urmăresc dezvoltarea funcţiilor psihologice şi oferă condiţii pentru afirmarea aptitudinilor şi talentelor; * morală – conţinutul şi interpretarea repertoriului abordat de elevi au în vedere dezvoltarea simţului social al responsabilităţii şi cultivarea sentimentelor morale; * educativă – repertoriul propus are în vedre valenţe educaţionale multiple; * didactic – exemplele vor fi alese în funcţie de problemele concrete de limbaj muzical; Interpretarea reprezintă un liant tuturor obiectivelor. ETAPELE ÎNVĂŢĂRII UNEI NOI PIESE MUZICALE. * prezentarea cântecului nou; * momentul apropierii elevului de cântecul nou şi de familiarizarea cu conţinutul lui; * expunerea sumară cuprinzând titlul, compozitorul, activitatea şi locul său în istoria muzicii, date despre autorul versurilor şi genul căruia aparţine lucrarea; Interpretarea model: * este de făcută de educator sub formă integrală în condiţii de concert; * poate fi prezentată şi sub forma unei înregistrări pe bandă audio sau video; Analiza cântecului nou: * prezentarea conţinutului de idei prin comentarea testului poetic şi prin analiza muzicală: elemente de structură, caracteristici ale melodiei, destinaţia piesei; * analiza porneşte de la prezentarea concisă a celor doi autori, poetul şi compozitorul, evidenţiindu-se elementele specifice prin care poezia a devenit cântec; * analiza conţinutului literar, invitându-i pe elevi să găsească echivalenţe în exprimarea muzicală şi reliefând încărcătura lui emoţională; * se realizează delimitarea unităţilor arhitectonice, scoţând în relief anumite elemente de limbaj muzical; Învăţarea propriu – zisă: * trasee melodice tradiţionale pentru însuşirea orală cât şi pentru cea prin solfegiere; * învăţarea pe unităţi arhitectonice condiţionate de specificul lucrării: muzică populară, bisericească, de factură cultă sau uşoară; * după caz se recită ritmic versurile pentru a nu crea probleme în învăţarea melodiei; * se va însuşi melodia primei unităţi sintactice după modelul oferit de educator sau prin solfegiere, apoi cea secundă care se va asambla cu prima; * se va insista asupra pasajelor cu dificultăţi care se vor învăţa separat; * modalităţile de repetare pentru însuşire pot alterna: individual, în grupuri diferite, cu întregul colectiv, etc.; Interpretarea artistică : * reprezintă finalitatea activităţii şi oferă indicii asupra nivelului atins; * în această etapă se oglindesc toate componentele practicii interpretative; * pentru sporirea responsabilităţii şi a interesului elevilor se pot utiliza metode diferite: cântarea în lanţ, cântarea pe roluri; Nu toate piesele învăţate ating stadiul superior al interpretării. Recomandări: * unele piese vor fi doar executate, solfegiate, cântate, învăţate oral; * pe parcursul lecţiei trebuie asigurată o ambianţă plăcută; Practica instrumentală: * o poate completa pe cea vocală fără a o substitui; * devine o alternativă condiţionată de mai mulţi factori; * procurarea de către elevi a instrumentelor muzicale necesare; * cunoaşterea instrumentului muzical de către profesor; * dublarea în anumite condiţii a activităţilor specifice şcolilor de muzică sau cercurilor artistice de palatele şi cluburile copiilor; METODICA DEZVOLTĂRII CAPACITĂŢILOR DE RECEPTARE A MUZICII ŞI DE ÎNSUŞIRE A ELEMENTELOR ESENŢIALE ALE CULTURII MUZICALE Dezvoltarea capacităţilor de receptare a muzicii reprezintă unul dintre principalele obiective ale educaţiei ,muzicale. Obiectivul urmează să înlesnească elevilor înţelegerea frumosului muzical şi integrarea acestuia în propria viaţă, în comportamente morale, sociale, culturale. Ori ce copil este apt să – şi cultive dispoziţiile pentru înţelegerea conştientă a unor lucrări muzicale accesibile. Acest obiectiv se concretizează în înţelegerea muzicii, care este un proces complex, senzorial, cognitiv, emoţional şi voliţional şi se realizează în primul rând prin audiţii muzicale. Se disting trei tipuri de receptivitate: * senzorială – cuprinzând senzaţii, memorie psihologică; * auditivă – cuprinzând nevoi, dorinţe, emoţii, memorie interioară, imaginaţie; * mentală – numită şi inteligenţă auditivă, incluzând comparaţii, judecăţi, memorie intelectuală, conştiinţă sonoră; Receptarea presupune înţelegerea muzicii. Educatorii trebuie sa-i înveţe pe copii cum să se familiarizeze, cum să trăiască opera de artă, cum să o asculte, cum să –şi poată justifica emoţia. Este vorba despre formarea unor deprinderi specifice de înţelegere a limbajului muzical, elevii urmând să fie deprinşi să asculte, să descifreze sensuri, să reflecteze şi să fie creativi. MARIO DELLI PONTI, pianist şi muzicolog italian, a lansat ideea existenţei celei de a trei urechi, a sufletului, care îl ajută pe om să treacă dincolo de aparenţa sunetelor, pentru a percepe mesajele unor lucrări muzicale. Emisfera dreaptă deţine centru muzicii, oferind elemente pentru aprecierea muzicală şi pentru perceperea şi redarea ritmului şi a melodiei, imaginaţiei, fanteziei. Calitatea inteligenţei unei persoane depinde de numărul de conexiuni între emisfere. Cea de a treia ureche este cea prin care se asigură percepţia sunetelor muzicii. Muzica vorbeşte prin intermediul psihicului celui ce o ascultă, ea având condensate în structurile ei gândurile şi sentimentele compozitorului (mesajul muzical), potenţate şi explicitate prin efortul interpretului. Receptarea nu se transformă în cunoaştere decât prin intermediul unor judecăţi şi criterii de valorizare. Receptarea presupune comunicarea dintre compozitor şi auditor. Educaţia muzicală este îngreunată din cauza gustului estetic cu care vin copii la şcoală, acesta nefiind de bună calitate. Muzica trebuie trăită şi de aceea este necesar să-i învăţăm pe copii să trăiască prin contactul direct cu aceasta. Premisele dezvoltării capacităţilor de receptare sunt proiectate în etapa preşcolară când copiii sunt obişnuiţi cu cele trei mari genuri de muzică: * marşul; * cântecul de joc; * cântecul vocal; Concepţia porneşte de la basmul că PĂMÂNTUL se sprijină pe trei balene, în etapa preşcolară elevii fiind deprinşi să distingă, prin învăţarea şi audierea unor piese reprezentative, pe cele trei balene – genuri muzicale. Ele vor deveni în timp pilonii pe care se poate construi parcurgerea prin audiţii organizate metodic, a unei vaste literaturi muzicale. Drumul dezvoltării capacităţii de receptare trebuie să aibă un mers gradat de la cunoscut la necunoscut, care începe de la a-i învăţa pe elevi să asculte, să audă conştient şi să descopere legătura dintre titlul şi conţinutul unei piese muzicale audiate. Însuşirea anumitor motive, teme şi tronsoane muzicale se poate face prin solfegiere şi prin învăţarea după auz. Recunoaşterea în audiţii a unor elemente de limbaj muzical cuprinse în fragmente înlesneşte procesul de receptare a muzicii. Principala activitate prin care se realizează dezvoltarea capacităţii de receptare a muzicii o constituie audiţia. Deosebiri între ascultare şi audiţie: * ascultarea se rezumă la sonorităţile înconjurătoare, care nu necesită procese intelectuale; * audierea – proces intelectual complex, cognitiv, dirijat şi cu mari beneficii cognitive; Sunt trei tipuri generale de ascultare în domeniul educaţiei muzicale: * ascultare pasivă – fără participare verbală sau non-verbală; * ascultare activă – practicată de elevi de la vârste mici; * ascultare empatică – implicând înţelegerea şi simţirea celui care transmite mesajul; Principiile metodei audiţiei: * dezvoltarea capacităţii elevilor de a descoperi în timpul audiţiilor, anumite caracteristici ale unor lucrări: mijloace de expresie, arhitectonică, ritm; * deducerea unor caracteristici generale ale unei forme, ale unui gen, pe baza deducţiilor formulate; * familiarizarea elevilor cu diferite elemente de limbaj muzical, prin intermediul audiţiilor; În practica muzicală se disting mai multe tipuri de audiţie: * audiţia care precede momentul învăţării unui cântec; * audierea interpretărilor proprii sau ale colegilor; * audierea unei piese asemănătoare cu cea însuşită, având drept scop recunoaşterea unor elemente de limbaj însuşite; * audiţie în funcţie de scopul urmărit şi forma în care se desfăşoară: prezentarea cu caracter pregătitor, prezentarea directă, în care elevul trebuie să descopere singur un anumit element, urmat de comentariu; Momente importante ale audiţiei: * introducerea – îndeplineşte rolul de a-i pregăti pe elevi pentru această activitate; * audiţia propriu – zisă; Metodele cele adesea folosite în momentul pregătitor sunt: explicaţia şi conversaţia. În cele mai frecvente cazuri trebuie anunţat titlul lucrării, autorul, şi interpretul. Audierea propriu – zisă echivalează cu depistarea imaginilor muzicale cuprinse în lucrarea propusă. Aprecierea artistică ne dă măsura culturii muzicale a elevilor, a atitudinii lor faţă de muzică în general, faţă de valorile culturale ca parte a vieţii spirituale. Ţinta audiţiei rămâne contactul direct cu muzica, cu autenticele valori ale acestei arte şi formarea unor deprinderi superioare de receptare şi de formare a unei concepţii estetice. Repertoriul audiţiilor şcolare este foarte divers, depinzând în primul rând de ciclul şcolar. În ciclul primar domină cântecele cu structuri simple, jocurile populare, cântecele din folclorul copiilor. Ciclul gimnazial – repertoriul reprezintă melodii populare, principalele specii folclorice (doina, balada, cântecul propriu – zis cântecul de joc), piese de factură cultă(lied – ul, opera, opereta, baletul, concertul), cântări de referinţă din muzica bisericească, piese adecvate de muzică uşoară şi divertisment. Ciclul liceal – marea creaţie de factură cultă europeană şi românească. Importante pentru reuşita audiţiilor şcolare rămân accesibilitatea pieselor propuse, valoarea lor incontestabilă, dezvoltarea interesului elevilor pentru abordarea repertorială. Timpul destinat audierii – se porneşte de la câteva minute în clasele primare, până la 10 minute la sfârşitul acestui ciclu. Pe măsură dezvoltării capacităţilor şi deprinderilor necesare receptării aceste spaţiu va creşte cu fiecare clasă gimnazială şi liceală. Pedagogia românească este în favoarea integrării educaţiei muzicale în cultura generală deoarece ea este parte componentă de bază a culturii generale. Dezvoltarea capacităţilor de receptare este strâns legată de procesul de culturalizare muzicală al elevilor şi are un rol deosebit în dinamizarea gândirii şi simţirii lor. METODICA REALIZĂRII OBIECTIVULUI PRIVIND CUNOAŞTEREA ŞI UTILIZAREA ELEMENTELOR DE BAZĂ ALE LIMBAJULUI MUZICAL În ultima vreme a fost acceptată existenţa a patru limbaje specifice: * uzual; * poetic; * ştiinţific; * muzical; Clasificarea a eliminat, pe nedrept, limbajul plastic şi coregrafic care nu se aseamănă cu niciunul din cele patru, operând cu culori şi forme în primul caz şi cu gesturi şi mişcări în al doilea caz şi întrunind toate condiţiile de comunicare ale celorlalte. Limbajul muzical este considerat cel mai internaţional dintre ele şi rezultă din infinitele combinaţii ale relaţiilor dintre sunete generând melodica, ritmul, dinamica, tempo –ul, timbrul, armonia, structura arhitectonică. Există două niveluri diferite de cunoaştere a acestor două elemente de limbaj condiţionate :statul profesionist al auditorului; integrarea unor elemente muzicale în cultura generală; Elementele de limbaj trebuie transformate în pretexte pentru dezvoltarea capacităţilor de receptare şi interpretative. Cele două limbaje muzical şi plastic sunt universale şi nu se limitează la descrieri concrete – apanajul limbajului ştiinţific sau uzual – ci surprind mai ales stări, dispoziţii, trăiri sufleteşti ale creatorilor, pe care auditoriul le descoperă şi le receptează. O mare eficienţă în deprinderea cu elementele limbajului muzical o dovedesc lucrările muzicale descriptive, programatice, care redau elemente onomatopeice (Beethoven), neastâmpărul mărilor (Debussy , Enescu ),neobişnuitul peşterilor şi a altor fenomene ale naturii în lucrări programatice, etc. Cunoaşterea elementelor de limbaj este modalitatea apropierii de înţelesurile lucrărilor muzicale. Notaţia muzicală – forma concretă şi complexă de reprezentare a elementelor de limbaj, a cărei cunoaştere îşi are partea ei de contribuţie la realizarea componentelor celor două obiective: interpretarea şi receptarea, precum şi la cultivarea sensibilităţii, a imaginaţiei, fanteziei şi creativităţii, respectiv, la dezvoltarea auzului, a intonaţiei, a simţului ritmic, la cultivarea muzicii şi a memoriei muzicale. Notaţia reprezintă un sistem specific de exprimare prin speciale ale limbajului muzical. Cunoaşterea notaţiei şi a elementelor de scris – citit muzical necesită o activitate îndelungată pentru că ea presupune: * formarea deprinderilor de solfegiere; * dezvoltarea auzului, a simţului ritmic, melodic şi armonic; * elevul trebuie să deprindă „ urechea ” să audă, să asculte şi să descifreze; Elevul trebuie deprins să opereze conştient cu elementele de limbaj muzical, atât în activitatea interpretativă cât şi în cea de receptare. Ciclul primar: * bazat pe elementele intuitive din perioada premergătoare notaţiei muzicale; * se limitează la cunoaşterea sunetelor, din gamele do major şi la minor, abordate după principiul modalismului, propriu folclorului copiilor. * Intervale de ton şi semiton; * Principalele valori de note (pătrimi, doimi, optimi); * Nuanţele de bază; * Cei mai frecvenţi termeni de mişcare; * Forme strofice cu refren din cântecele cele mai simple; Ciclul gimnazial. * ar trebui să reia ca formă concentrică elementele de limbaj muzical din cel primar, * în clasa a V-a elevii revin asupra elementelor melodice adăugând cunoaşterea sunetelor (re, mi, fa, sol din octava a doua) şi sunetele si, la, sol din octava mică; * în clasa a VI –a vor aborda semnele de alteraţie, tonalităţile cu o alteraţie la cheie; * în clasa a VII – a tonalităţi cu două alteraţii la cheie; * se pot studia scările şi modurile specifice muzicii populare în lecţiile rezervate folclorului muzical; Domeniul metroritmic: * clasa a V-a – valori şi pauze de şaisprezecimi şi note întregi; * formule rezultate din apariţia punctului de prelungire, grupate în măsurile de 2/4, ¾, 4/4; * formule anacruzice; * clasa a VI-a – se adaugă formule ritmice cu contratimp şi sincopă; * clasa a VII-a – se abordează trioletul, măsura de 6/8 ;5/8; Tempoul şi dinamica: * se reiau în clasa a V-a cu precizările nuanţelor uniforme; * clasa a VI-a se îmbogăţesc cu elemente de accelerare, diminuare progresivă a intensităţii; Cunoaşterea timbrurilor muzicale: * porneşte de la prima clasă gimnazială, de la distingerea vocilor de copii, de femei, de bărbaţi şi a principalelor familii de instrumente; * clasa a VI –a – se face diferenţierea sonorităţilor corului de voci egale cu cele ale corului mixt şi ale instrumentelor orchestrei de muzică simfonică; * clasa a VII-a – sonorităţile specifice tarafului ţi orchestrei de muzică populară şi uşoară; * clasa a VIII-a – sonorităţile orchestrei simfonice; IDENTIFICAREA ELEMENTELOR DE SRTUCTURĂ ARHITECTONICĂ * repetă în forme intuitive pe cele ale ciclului anterior şi se completează cu cele pentru identificarea intuitivă a rândului melodic din cântecele populare; * anul superior – identificarea temei muzicale, a formelor simple monopartite, bipartite şi tripartite de tipul A –B –A; * clasa a VII – a - recunoaşterea elementelor componente ale operei, operetei şi baletului şi diferenţierea formei fixe de cea liberă din muzica românească; Şi programele şcolare de clasa a IX – a reiau în mod concentric o bună parte a elementelor de limbaj şi adaugă altele noi cum ar fi: * procedee componistice; * raporturile dintre polifonie şi armonie; * sincretismul artelor; * genurile muzicale renaşcentiste şi din perioada barocului muzical (misa, motetul, madrigalul, suita, concerto groso); În programa pentru clasa a X-a se renunţă la cele patru obiective, existente în clasa a IX –a, educaţia muzicală rezumându –se la: * receptarea şi analiza unei varietăţi de creţii muzicale; * folosirea interpretării muzicale ca modalitate de exprimare artistică; * folosirea altor limbaje pentru redarea imaginii muzicale receptate; Concluzie: * cunoaşterea elementelor de limbaj nu constituie un scop în sine, ci se subordonează celorlalte obiective; * scris – cititul muzical se abordează din perspectiva utilizării lui în procese complexe de receptare şi interpretare; * DEZVOLTAREA SIMŢULUI MELODIC; Muzicienii au evidenţiat rolul deosebit al melodiei, ea fiind recunoscută ca cel mai expresiv element şi având o excepţională încărcătură emoţională. Melodia după cuvinte greceşti cântec şi cântare este definită de teoreticieni ca fiind factorul primordial al expresiei artistice şi în acelaşi timp definitoriu al muzicii. Ea constituie primul element de limbaj muzical al actualei programe de educaţie muzicală cu subcomponentele ei: * sunete muzicale; * formule melodice; * intervale, scări pentatonice; * moduri populare; * alteraţii; * tonalităţi majore şi minore; * îmbinarea cu textul literar; * semnificaţiile estetice ale unor formule melodice; Simţul melodic apare din fragedă copilărie, locul cel mai important îl deţine jocul însoţit de cântece foarte simple din punct de vedere ritmic şi melodic. Simţul muzical se dezvoltă în forme organizate, activităţile muzicale din grădiniţe şi din clasele primare având acest obiectiv prioritar. PRINCIPALELE ACTIVITĂŢI PENTRU DEZVOLTAREA SIMŢULUI MELODIC: * debutează cu exerciţii de diferenţiere a anumitor înălţimi ale sunetelor (sunete înalte, joase, mijlocii), cu cele de percepere a mersului melodic (sunete repetate, ascendente, descendente alăturate sau depărtate) şi continuă cu exerciţiile şi cântecele în scări pentatonice, în moduri şi tonalităţi; * intonarea justă a înălţimilor ce generează melodia şi trecerea la elemente de notaţie muzicală, trebuie precedată de exerciţiile care vizează dezvoltarea capacităţilor elevilor de a repeta şi de a reda raporturile de înălţime; * printre procedeele cele mai cunoscute folosite în această etapă este fonomimia (indicarea prin şapte gesturi şi poziţii diferit ale mâinii a celor şapte sunete ale gamei do major); * George Breazul a găsit o soluţie ingenioasă şi plastică: desenarea unor valuri corespunzătoare mersului melodiei; * Elementele ajutătoare ale simţului melodic sunt instrumentele muzicale jucării, acordate sau cu caracter didactic, clopoţei care redau fiecare din cele opt sunete ale gamei; * Alături de cântece un rol important îl au pentru formarea simţului melodic exerciţiile melodice derivate din acestea, ele au în vedere intervale, scări, moduri populare, semne de alteraţie, urmărind în general patru procese : recunoaşterea, explicarea, intonarea, reprezentarea grafică; ETAPELE ÎNVĂŢĂRII 1.etapa premergătoare notaţiei: - baza activităţii pentru formarea deprinderilor melodice o constituie cântecele şi exerciţiile desprinse din ele, pregătind însuşirea scris cititului muzical; - elevii disting trei categorii de sunete (acute, medii, grave,) precum şi sunetele instrumentelor muzicale (familii); - stabilirea sensurilor melodice reprezentate prin mişcări ale mâinii drepte: orizontale pentru sunete repetate, ascendente pentru intervale suitoare, descendente pentru intervale coborâtoare; - principalele obiective ale acestei etape sunt: dezvoltarea auzului, a vocii, a memoriei; formarea primelor deprinderi muzicale; cultivarea interesului pentru activităţi muzicale; 2. etapa învăţării notaţiei muzicale: - începe cu portativul, cheia sol; - învăţarea notelor muzicale; - se continuă cu gama şi arpegiul; - tonalităţi cu alteraţii constitutive; - în ciclul gimnazial problemele legate de melodie se dezvoltă concentric, se reiau sunetele învăţate în clasele primare, se adaugă alteraţiile şi celelalte elemente prezentate; - însuşirea conştientă a intervalelor constituie o sarcină importantă pentru dezvoltarea simţului melodic, dar şi cheia principală a interpretării şi înţelegerii elementelor de limbaj muzical; recunoaşterea lor începe din clasa a V-a cu o abordarea sistematică şi practică; etapa următoare o reprezintă intonarea lor; - probleme deosebite ridică abordarea tonalităţii; această noţiune va fi abordată mai târziu pentru a putea fi înţeles rostul tonicii; practica recomandă folosirea la început doar a noţiunii de gamă şi a cele de tonică; - înţelegerea corectă a construcţiei gamelor do major şi la minor, a caracteristicilor lor, a asemănărilor şi deosebirilor dintre ele, reprezintă o temelie solidă pentru abordarea celorlalte tonalităţi; - analiza gamei se va realiza din punct de vedere sonor dar şi grafic, scrisă pe tablă şi în caietele elevilor pentru a fi descoperite elementele caracteristice: tonica, terţ, tonuri, semitonuri; - analiza comparată a gamelor do major şi la minor va ajuta la înţelegerea paralelismului, la relaţia de înrudire – game relative – folosind aceleaşi sunete dar organizate altfel în funcţie de tonică; - - trecerea la celelalte tonalităţi se poate realiza prin mai multe procedee; - dezvoltarea simţului melodic trebuie să aibă în vedere şi scările şi modurile populare care vor fi prezentate ca o altă modalitate de extindere a repertoriului de cântece, de cunoaştere a patrimoniului nostru folcloric; - modurile populare preexistă tonalităţilor şi formează un sistem propriu numit sistem modal; - un procedeu caracteristic dezvoltării deprinderii de a solfegia îl constituie intonarea melodică a unei piese noi, care are dificultăţi intonaţionale, fără a ţine seama de ritmul ei;- aceasta este o fază superioară a exerciţiilor de intonaţie şi precede solfegierea; DEZVOLTAREA SIMŢULUI RITMIC Ritmul reprezintă unul dintre elementele de bază ale muzicii, uni cercetători considerând că ar fi apărut înaintea melodiei. Euritmia, ca mişcare pentru educaţia artistică, ia naştere în anul 1924, pornind de la mişcările invizibile care sunt la originea expresiei muzicale. Fazele dezvoltării simţului ritmic: 2. În etapa oral – intuitivă având ca activităţi specifice: * perceperea ritmului din cântecul audiat însoţit de bătăi din palme sau de diferite instrumente ; * recunoaşterea principalelor durate ale sunetelor; * aplicarea lor în exerciţii şi în cântece; Cele mai simple exerciţii prin care elevii iau cunoştinţă cu elementele ritmice prin intermediul audierii sau învăţării unui cântec, se realizează prin următoarele activităţi: * recitarea ritmică a textelor cântecelor – activitatea apropiată de folclorul copiilor; * sesizarea şi reprezentarea prin gesturi a duratelor lungi şi scurte; * executarea unor bătăi ritmice corespunzătoare duratelor sunetelor după modelul dat de educator; * distingerea duratelor de un timp, ½ timp şi de doi timpi; Metodic aceste exerciţii se realizează în cazul măsurilor de patru timpi, prin următoarele secvenţe realizate prin raportarea lor la etalonul de timp: * executarea de către educator a unei succesiuni de patru timpi pe care elevii le repetă precizându –le numărul; * educatorul execută o succesiune de opt optimi, însoţite de bătăi din palme, marcând timpul şi care sunt repetate de elevi, sesizând numărul sunetelor şi duratele de jumătate de timp; * educatorul execută o succesiune de două doimi însoţite de bătăi din palme, marcând timpul şi sesizând numărul sunetelor şi durata fiecăruia; * se face apoi prezentarea orală a denumirilor duratelor de pătrimi şi optimi; Intuirea corectă a accentelor din vorbire şi din recitare constituie un suport important pentru perceperea grupărilor ritmice mai dificile pentru copii, cum ar fi formulele ce cuprind pătrime cu punct urmată de optime, grupările de optime cu două şaisprezecimi şi formulele inverse, ea urmând să fie continuată în gimnaziu cu formulele ritmice cuprinzând sincope, contratimpi, triolete, etc. Perioada notaţiei . * învăţarea valorilor de note, încadrarea în măsuri, tactarea lor – cilul primar; * anacruze, sincope, contratimpi, măsuri cu valoare dominată de timp optimea, diviziuni excepţionale, ritmul nemăsurat specific muzicii bisericeşti şi doinei – ciclul gimnazial; FAZELE SUPERIOARE ALE PERIOADEI NOTAŢIEI 1. reprezentarea grafică a duratei cu următoarele momente: * sesizarea duratei în funcţie de timpul muzical; * prezentarea semnului duratei şi scrierea lui pe tablă şi în caietele personale de către elevi; * denumirea semnelor de durată: pătrime,optime, etc. 2. studierea şi însuşirea practică a măsurilor care sunt denumite după unitatea de bază - timpul muzical – ele antrenând următoarea activitate, tactarea. PRINCIPALELE ELEMENTE RITMICE STUDIATE: * valorile de note şi pauzele corespunzătoare; * măsurile simple şi compuse; * semnele de prelungire şi prescurtare a duratelor; * ritmul liber şi măsurat; * măsurile simple şi compuse abordate în ordinea:2/4, ¾, 4/4, 4/2, 3/8, 4/8, 6/8, 5/8; aceste elemente vor fi însuşite prin intermediul proceselor intelectuale: perceperea, recunoaşterea, explicarea, executarea; Măsurile se abordează : * cântarea de către educator a exemplului muzical scris pe tablă; * repetarea exemplului de către elev de câte ori este nevoie pentru descoperirea succesiunii sunetelor accentuate; * despărţirea notelor prin bare de măsură scrise în faţa celor accentuate; * definirea de către educator a noutăţii; * se precizează denumirea corectă a măsurii care defineşte conţinutul unui fragment cuprins între două bare de măsură; * se precizează prezenţa numărului de timpi ai măsurii şi deosebirea între timpii accentuaţi şi neaccentuaţi; * se reia intonarea exemplului însoţite de marcarea sunetelor accentuate cu bătăi din palmă şi apoi de tactare; Ordinea în care se predau elevilor valorile de note: * pătrimile; * optimile; * doimile; * combinaţii dintre aceste valori; * şaisprezecimile; * nota întreagă; În fazele incipiente se vor utiliza numai exerciţii şi cântece folosind primele valori de note învăţate, pătrimi şi optimi, adăugându – se apoi doimea. Valorile de note întregi vor fi însuşite mai uşor după ce elevii se vor deprinde cu doimile şi doimile cu punct. Urmează formulele care utilizează pătrimea cu punct şi optimea. După ce elevii îşi însuşesc conştient valorile de note, se trece la organizarea succesiunii metrice pe baza accentelor, la gruparea în măsuri şi la tactarea acestora. Formulele ritmice, cuprinzând sincope şi contratimpi, se abordează prin intuire şi se continuă cu executarea, scrierea şi recunoaşterea lor în piesele propuse spre audiţie. Metodica însuşirii formulelor ritmice deosebite cuprinzând sincope, contratimpi, triolet, cuprinde următoarele momente: * sesizarea noii formule în piesele cântate de către educator; * extragerea formulei caracteristice şi realizarea unor exerciţii cu formulele obişnuite şi cu cele cuprinzând elementul nou; * explicarea formulei inedite prin procedee auditive; * aplicarea noilor formule în diferite cântece; Fazele formării deprinderilor de tactare a măsurilor: * se execută mai multe exerciţii de tactare, fără intonare, apoi cu notele din gamă sau din arpegiu, cu valori diferite; * se defineşte tactarea – indicarea prin gesturi a timpilor unei măsuri; * FORMAREA DEPRINDERILOR DE SOLFEGIERE Forma superioară de utilizare a scris – cititului, îmbinând elemente melodice şi ritmice, o constituie solfegierea. Ea reprezintă drumul de la semnele grafice la melodie, fiind un stadiu superior al celei mai complexe deprinderi intelectuale, dar şi pentru receptarea muzicii ajutându-l pe auditor să descopere imagini muzicale diferite. Obiectivul principal al solfegierii în şcoala de cultură generală îl constituie dezvoltarea posibilităţilor de studiere practică şi de receptare a unei lucrări muzicale valoroase. Faza oral – intuitivă are un rol deosebit în educaţia muzicală. Notaţia muzicală este abordată începând cu clasa a III – a . Copiii trebuie să aibă la începutul activităţii de învăţare a notaţiei o pregătire aperceptivă similară cu cea din exprimarea verbală pe baza căreia se învaţă scrisul. Disciplina ar avea de câştigat dacă învăţarea notaţiei s-ar devansa cu o clasă în care să se combine cele două modalităţi de abordare oral – intuitivă şi scrisă, prin deplasarea unor elemente simple de scris – citit, din clasa II-a. Absolvenţii clasei a IV-a nu ştiu notele şi sunt privaţi de bucuria de a se manifesta prin cântec fiind lipsiţi de deprinderile elementare de cânt. Etapele descifrării unei melodii prin solfegiere sunt în mare parte comune cu cele ale învăţării unei cântec după auz, dar apar şi unele specifice. Cele comune sunt: prezentarea datelor generale ale piesei, interpretarea ei cu expresivitate. Cele specifice : citirea şi intonarea notelor, citirea ritmică, citirea melodico – ritmică, solfegierea model. Se recomandă încheierea activităţii cu solfegierea expresivă. Pentru fixarea şi consolidarea solfegiului învăţat, cântec sau fragment dintr-o lucrare se practică: * descompunerea în unităţi sintactice (perioade, fraze, rânduri) şi solfegierea lor în altă ordine decât cea din piesă; * alternarea solfegierii în colectiv cu cea în grup, în lanţ, individual; Pentru a nu căpăta un statut asemănător celui din şcolile şi liceele de muzică, este necesar ca ponderea solfegiilor să fie cât mai redusă, deoarece timpul nu permite atingerea unor performanţe iar rolul disciplinei este acela de a-i oferi elevului deschideri spre receptarea unor capodopere ale muzicii româneşti şi universale. La câţiva ani după terminarea şcolii, elevii nu mai pot solfegia nici exemplele învăţate, nicidecum să poată descifra lucrări noi. Dumitru Kiriac susţine renunţarea la solfegierea sterilă în favoarea melodiilor populare româneşti, a cântărilor bisericeşti şi a exemplelor din creaţia universală. FORMAREA SIMŢULUI ARMONIC ŞI POLIFONIC Formele primare de armonie şi polifonie sunt: cântarea însoţită de ison sau de hang şi canonul. Isonul este întâlnit atât în cântările bisericeşti unde cântările sunt însoţite de un sunet lung pe sunetul de bază al glasului, cât şi în cea populară – hangul formă simplă de acompaniament realizată de obicei prin imitarea cobzei. Canonul reprezintă o formă evoluată, iar la clasele mici se transformă în joc. Cântarea în canon sporeşte solidaritate de grup, voinţa de succes şi de însuşire temeinică a piesei muzicale (reuşita canonului depinde direct de însuşirea perfectă a melodiei), se dezvoltă simţul muzical al elevilor în toate componentele sale: armonic, polifonic, melodic, ritmic. Cântarea în canon parcurge mai multe etape: * învăţarea corespunzătoare a cântecului cu întregul colectiv; * organizarea grupelor, urmată de interpretarea melodie de către fiecare grup; * cântarea în canon, cea de a doua grupă pornind la comanda propunătorului; Succesul cântării depinde de măsura în care elevii şi-au însuşit melodia şi de nivelul dezvoltării lor muzicale. FORMAREA DEPRINDERILOR DE A DESCOPERI ŞI FOLOSI ELEMENTELE DE EXPRESIE Dinamica este arta de a utiliza în compoziţie şi în interpretare, elementele de intensitate sonoră cele mai adecvate pentru a da expresie şi sens mesajului artistic. Tempo-ul – parcurgere metronomică realizată de interpret pe baza factorilor componistici şi a contribuţiei sale personale în tălmăcirea operei de artă. Ele devin conţinuturi de mare importanţă în planul educaţie muzicale, se însuşesc prin exerciţii de percepere a principalelor nuanţe şi mişcări şi se exersează pe piesele studiate. Primele deprinderi de utilizare a nuanţelor şi tempo-ului se formează în clasele primare. Formele preferate în abordarea nuanţelor s-au dovedit cele de imitare a ecoului. Se adaugă cântecele de leagăn cu sonorităţi reduse şi marşurile pentru intensităţi sporite. Practica a evidenţiat confuzia pe care o fac unii copii între a cânta încet şi cânta rar. Însuşirea celor două conţinuturi ale limbajului muzical sunt un bun prilej de a-i obişnui pe elevi să depăşească faza cântării stridente şi foarte rapide. Ţinta finală o constituie cântarea nuanţată şi expresivă. FORMAREA DEPRINDERILOR DE A DISTINGE TIMBRUL CA ELEMENT DE LIMBAJ MUZICAL Ca element distinctiv de limbaj muzical, timbrul sau culoarea oferă educaţiei muzicale premise importante pentru receptarea muzicii. Se porneşte de la distingerea timbrurilor vocale de cele instrumentale, pregătind accesul spre genurile vocale, corale, instrumentale, orchestrale, vocal – simfonice. FORMAREA DEPRINDERILOR DE A ANALIZA STRUCTURA ARHITECTONICĂ A UNEI PIESE MUZICALE ŞI DE A O FOLOSI CA ELEMENT DE RECEPTARE Educaţia muzicală foloseşte unităţi sintactice: motive, fraze muzicale, rânduri melodice, strofe, etc. Formarea deprinderilor specifice pentru acest obiectiv începe de la clasele mici, atât în cadrul activităţilor de interpretare, cât şi al celor de receptare, primele audiţii având ca principal material cântece cu structuri uşor de recunoscut. Structurile arhitectonice simple ale cântecelor populare sunt elemente de referinţă pentru înţelegerea formelor strofice ale cântecului de factură cultă. Drumul spre forma cuplet-refren deschide calea către înţelegerea formei de rondo şi a celei de lied bipartit şi tripartit. Elevii trebuie deprinşi să distingă refrenul caracteristic muzicii populare, dar şi celui de factură cultă. Formarea deprinderilor de a analiza structura arhitectonică a unei piese muzicale se va extinde la clasele gimnaziale şi liceale spre genurile ample, operă, balet, sonată, concert. Recunoaşterea motivelor, propoziţiilor, temelor muzicale vor servi la recunoaşterea discursului muzical amplu: sonată, concert, simfonie. La liceu apar formele polifonice, în special fuga cu elementele ei componente: * expoziţia; * dezvoltarea; * reexpoziţia; Fuga bitematică anticipă forma de sonată bitematică. Pentru a gusta din frumuseţile muzicii este necesar ca elevul să aibă cunoştinţă de structura arhitectonică şi estetică a acestei arte. FORMAREA DEPRINDERILOR DE SCRIS MUZICAL Educaţia muzicală are obligaţia de a-i învăţa pe elevi scris – cititul muzical: * deprinderile de a consemna în notaţie muzicală anumite fragmente, cântece, piese muzicale (elevul reprezintă în scris ceea ce se exprimă în vorbire); * deprinderile de a scrie corect caligrafic din punct de vedere muzical anumite exerciţii sau piese; Scrisul are avantajul de a-i apropia mai mult pe copii de muzică. Ortografia muzicală are o importanţă deosebită în dezvoltarea deprinderilor de solfegiere, în fazele primare elevii scriind sub note numele lor. Scrisul trebuie să deservească scris – cititul muzical, şi ambele, însuşirea unui repertoriu valoros şi semnificativ. ELEMENTE METODICE PENTRU CULTIVAREA SENSIBILITĂŢII, A IMAGINAŢIEI, FANTEZIEI ŞI A CREATIVITĂŢII MUZICALE. Vechile metodici recunosc faptul că muzica este o artă a afectelor şi a emoţiilor şi îşi propun să trateze muzica sub dublul ei aspect, de artă şi ştiinţă. Educaţia muzicală îşi propune nu numai instruirea ci şi sensibilizarea elevilor prin contactul cu valorile reprezentative ale artei – muzicale şi prin cultivarea emoţiilor şi sentimentelor care îmbogăţesc viaţa spirituală şi o înnobilează. George Breazul ne descrie o parte a obiectivelor educaţiei muzicale fiind valabile pentru toate ciclurile şcolare: * de a trezi şi stimula creativitatea copiilor; * de a –i dezvolta şi înnobila prin împărtăşirea frumosului muzical, emotivitatea şi fantezia; * de a contribui la desăvârşirea educaţiei estetice, morale, sociale şi naţionale şi la formarea personalităţii; Mulţi pedagogi semnalează greşeala unor profesori constând în accentuarea excesivă a laturii instructive, neglijând latura esenţială: sensibilitatea, gustul şi bucuria frumosului artistic. Înălţarea sufletească prin ascultarea muzicii religioase nu se traduce numai prin bucurie şi purificare, ci şi prin efectul înălţător pentru spiritul nostru. Muzica are un rol modelator prin aportul ei la împlinirea personalităţii, la dezvoltarea capacităţii de apreciere pe criterii valorice, care privesc actul de creaţie şi interpretativ. Pentru noua pedagogie artistică, Ion Gagim stabileşte zece puncte de reper privind latura sensibilităţii, a fanteziei, a emoţiilor artistice, a imaginaţiei, în esenţă a influenţei muzicii asupra psihicului uman: 1. întâietatea factorului empţional în raport cu cel raţional în procesul de însuşire a muzicii ; 2. dominaţia factorului artistic în raport cu cel tehnic, orice activitate muzical didactică cu elevii (cânt, audiţie); 3. prezenţa pasiunii a interesului şi a bucuriei de a face muzică sub formele propuse de educator; 4. prezenţa trăirilor estetice, spirituale, căutările permanente ale sufletului; 5. colorarea, înveşmântarea metodelor, formelor, procedeelor instructiv – educative în vesmânt artistic – emoţional; 6. prezenţa elementului creaţie în orice activitate muzicală a elevului; 7. dezvoltarea aptitudinilor muzicale, a auzului, a sensibilităţii şi receptivităţii, a gândirii muzicale, a imaginaţiei artistice; 8. prezenţa unui contact viu, emoţional, între profesor şi elevi; 9. predominaţia aspectului muzical educativ în raport cu cel muzical – instructiv; 10. prioritatea metodelor de instruire intuitive în raport cu cele raţionale; Formele cele mai explicite prin care se concretizează obiectivul dezvoltării sensibilităţii sunt: * interpretarea corespunzătoare, afectivă a unor piese muzicale; * aprecierea unor lucrări valoroase interpretate sau audiate; * dezvoltarea unor criterii de judecată estetică; Cultivarea spiritului creativ este una dintre principalele obligaţii ale şcolii. Cultivarea creativităţii: * potrivirea unor formule ritmice pe anumite versuri; * inventarea de melodii simple pe texte recomandate; * găsirea tonicii unui fragment muzical; * realizarea unor variaţiuni ale unei teme date; * modificarea unor teme muzicale; * pregătirea unui spectacol artistic; Metode pentru cultivarea creativităţii muzicale: * conversaţia, dialogul profesor – elev; * dialogul cântat între doi elevi; * transformarea unor cântece; Creativitatea trebuie extinsă şi spre activitatea interpretativă. Imaginaţia rămâne un proces psihic care se educă şi autoeducă. EVALUAREA ACTIVITĂŢILOR DE EDUCAŢIE MUZICALĂ Prin evaluare se înţelege măsurarea şi aprecierea rezultatelor obţinute de elevi într-o anumită perioadă. Evaluarea urmăreşte în general aprecierea gradului de însuşire de către elevi a anumitor cunoştinţe şi deprinderi însuşite în cadrul unei discipline şcolare, ţintind măsurarea competenţelor concretizate în ceea ce poate să facă elevul cu ceea ce ştie. Evaluarea trebuie să aibă în vedere: competenţe, capacităţi, abilităţi şi atitudini concretizate în conţinutul răspunsurilor, modul de prezentare, precizia informaţiilor. Evaluarea se impune la sfârşitul fiecărei secvenţe a activităţii didactice: lecţie, capitol, semestru, an şcolar. Funcţiile principale ale evaluării: * diagnostică: are în vedere lacunele şi posibilitatea de înlăturare a acestora; * de prognosticare - anticipă viitoarele performanţe şi slujesc orientării şcolare ulterioare; * de selecţie – clasifică şi ierarhizează elevii în funcţie de rezultatele şcolare; * de certificare – consemnează cunoştinţele şi competenţele elevilor la sfârşitul unei etape şcolare; Prin evaluare în educaţia muzicală, deşi disciplina are aspecte ce nu pot fi măsurate, ţinând de sfera spirituală, se urmăreşte măsurarea şi aprecierea cunoştinţelor, deprinderilor şi atitudinilor muzicale, artistice şi culturale. Pe baza eficienţei activităţii didactice şi de atingere a obiectivelor proiectate se decide acordarea unei note, care reprezintă nivelul acestora la diferiţi elevi din acelaşi colectiv şcolar. Notarea îndeplineşte următoarele tipuri de funcţii: 1. sociale – concretizate în calitatea pregătirii generale a elevilor care ajung la absolvire; 2. pedagogice; 3. de clasificare a elevilor; 4. de control a procesului de învăţământ; 5. de orientare profesională; În educaţia muzicală evaluarea deplasează accentul de pe cunoştinţe pe deprinderi şi capacităţi, dar poate fi completată cu apreciere orală şi încurajare verbală. Există două tipuri de evaluare: 1. continuă, numită permanentă sau formativă care urmăreşte verificarea pe secvenţe mici a însuşirilor, cunoştinţelor şi deprinderilor; 2. sumativă sau cumulativă, semestrială, anuală – realizată la intervale mai mari de timp, de obicei la sfârşitul unor secvenţe de timp: semestru, an şcolar; Evaluarea continuă urmăreşte verificarea pas cu pas a învăţării şi vizează toţi elevii, putând constata deficienţele ce pot fi remediate din mers. Se bazează în primul rând pe probele practice, măsurând nivelul însuşirii cunoştinţelor şi deprinderilor. Evaluarea sumativă este de două feluri: * iniţială – are în vedere stadiul de pregătire al elevului la începutul unui capitol, ciclu şcolar; * sumativă propriu – zisă de verificare periodică a conţinuturilor unei etape mai mari de învăţare (semestru, an şcolar). Se practică la sfârşitul semestrelor şi este precedată de reactualizare conţinuturilor propuse într-o lecţie precedentă pentru evaluare. Pentru aprecierea nivelului atins în realizarea obiectivelor se utilizează şi probe scrise: * recunoaşterea unor piese învăţate sau audiate; * delimitarea unităţilor sintactice ale unei piese scrise; * recunoaşterea unor elemente de limbaj (tempo, nuanţe, măsuri); * încadrarea unor piese învăţate în grupe asemănătoare; * descoperirea unor asemănări şi deosebiri dintre genuri şi forme muzicale (colinde, doine, operă); Obiectivele aprecierii trebuie să corespundă tuturor planurilor dezvoltării personalităţii:cognitiv, afectiv, al deprinderilor şi capacităţilor. Cele mai întrebuinţate metode şi procedee de evaluare pentru educaţia muzicală sunt: orale, scrise, practice. Probele scrise în educaţia muzicală se limitează la elemente teoretice sunt rar întrebuinţate de obicei la sfârşitul unui semestru sau capitol, desfăşurându – se prin extemporale anunţate. Probele orale sunt frecvente şi permit verificarea prin sondaj atât a exemplelor muzicale cât şi a elementelor de limbaj, însoţite de anumite exerciţii. Probele practice sunt cele mai eficiente şi frecvente în activitatea de educaţie muzicală, constând din verificarea deprinderilor practice însuşite. Evaluarea muzicii apelează la metode clasice: * însuşirea cunoştinţelor muzicale; * însuşirea deprinderilor practice şi dezvoltarea capacităţilor de interpretare şi receptare a muzicii; * însuşirea unui repertoriu de lucrări muzicale valoroase; * posibilitatea de aplicare a cunoştinţelor teoretice în practică; * nivelul dezvoltării aptitudinilor muzicale: auzul, vocea, memoria, simţul ritmic; Pentru asigurarea reuşitei noilor forme de evaluare trebuie introduse în fiecare lecţie probele specifice, matricele de evaluare, descriptorii de performanţă. Documentele curriculare pentru educaţia muzicală stipulează standarde curriculare de performanţă pe cele patru obiective, avându-se în vedere lărgirea paletei repertoriale interpretative şi de receptare. Matricele de evaluare şi descriptorii de performanţă se bazează pe obiective şi urmăresc cele patru paliere: interpretare, receptare, cunoaşterea elementelor de limbaj, cultivarea sensibilităţii, fanteziei, imaginaţiei şi creativităţii. Fiecare dintre cele patru obiective se formează pe trei nivele, corespunzătoare celor trei calificative, convertibile în şase note de promovare. Probele de evaluare pentru educaţia muzicală urmăresc să cuantifice: * gradul de realizare a obiectivelor prevăzute în programă; * nivelul formării deprinderilor şi competenţelor muzicale concentrate în matricele şi descriptorii de performanţă, prevăzute de programa clasei respective; * stadiul însuşirii conţinuturilor stipulate de programa clasei respective; Evaluarea permanentă, realizabilă în momentul specific al fiecărei lecţii, va avea în vedere activităţile diverse ale orei precedente: temele realizate independent, lucrările muzicale propuse în lecţia anterioară pentru însuşire prin interpretare sau prin audiţie. Principala metodă utilizată în evaluarea continuă şi cea sumativă este cea a conversaţiei, cu condiţiile ei specifice: adresarea întrebării întregului colectiv de elevi, acordarea timpului de gândire şi de formulare a răspunsului, numirea elevului, aprecierea răspunsului prin note sau prin alte mijloace de evaluare. Lecţiile de evaluare sunt precedate de cele recapitulative în care este derulat principalul material însuşit pe parcursul semestrului. Evaluarea scrisă poate avea în vedere în special recunoaşterea audiţiilor prezentate anterior: numele compozitorului, titlul piesei, caracterul şi tematica lucrării. Evaluarea se încheie cu note comunicate elevilor, împreună cu justificarea lor. PRINCIPIILE DIDACTICE PRIVITE DIN PERSPECTIVA ACTIVITĂŢILOR SPECIFICE EDUCAŢIEI MUZICALE Principiile didactice reprezintă reguli de bază, teze fundamentale, categorii pedagogice de care trebuie să se ţină seama în proiectarea, desfăşurarea şi evaluarea activităţilor educaţionale. Sunt valabile pentru toate disciplinele şcolare şi se adaptează specificului fiecăreia dintre ele. Comenius, celebrul pedagog ceh, stabileşte regula de aur a didacticii în lucrarea sa „Didactica Magna”, şi anume principiul intuiţiei, conform căruia totul trebuie perceput cu ajutorul simţurilor. Principiul învăţării explicat de Comenius: „copilul nu trebuie silit să înveţe nimic pe de rost în afară de ceea ce mintea lui a înţeles bine ” . Principiul sistematizării constă din mersul de la concret la abstract, de la uşor la greu, de la general la particular, care se intersectează cu cel al accesibilităţii. Ultimul principiu al lui Comenius este cel al temeiniciei şi durabilităţii însuşirii cunoştinţelor şi deprinderilor, realizându – se prin explicarea clară a elementelor noi, netrecându – se mai departe până ce nu s-au fixat bine cunoştinţele şi deprinderile anterioare. Educaţia muzicală are un principiu în plus faţă de celelalte discipline, cel al realizării estetice, care deosebeşte această disciplină de altele. PRINCIPIUL INTEGRĂRII TEORIEI ÎN PRACTICA MUZICALĂ, SOCIALĂ ŞI ÎN VIAŢĂ Principiul porneşte de la constatarea că practica este izvorul teoriei şi capătă o importanţă sporită în educaţia muzicală sub două aspecte: * legătura cu practica:muzica este o disciplină practică, teoria muzicii fiind subordonată în acest domeniu al obiectivelor care privesc interpretarea, receptarea şi cultivarea sensibilităţii; * legătura cu viaţa – porneşte de la faptul că muzica reflectă viaţa şi face parte din zestrea culturală şi spirituală a unui om educat; Îmbinarea teoriei cu practica se realizează în două moduri: 1. pornind de la teorie la practică; 2. pornind de la practică la teorie; Practica oferă cadrul favorabil pentru dezvoltarea auzului muzical, a vocii, a ambitusului, a memoriei muzicale, a simţului ritmic şi armonic, a sensibilităţii muzicale şi a capacităţii de receptare a muzicii. PRINCIPIUL ACCESIBILITĂŢII ŞI AL RESPECTĂRII PARTICULARITĂŢILOR PSIHICE Principiul accesibilităţii îşi extinde valabilitatea în toate domeniile de cunoaştere, în cazul activităţi educaţionale, la toate disciplinele şi porneşte de la cerinţa respectării capacităţii de înţelegere a celui educat. În activitatea de educaţie muzicală putem vorbi despre mai multe tipuri de accesibilitate:vocală, interpretativă, melodică, ritmică. Principiul are în vedere accesibilitatea complexului, prin descompunerea metodică în părţi abordabile pentru potenţialul elevului. Prima modalitate a principiului constă în trecerea de la uşor la greu (drumul de la distingerea diferitelor înălţimi sonore până la descifrarea unei melodii). A doua modalitate o constituie mersul de la cunoscut la necunoscut. Respectarea principiului asigură legătura firească dintre cunoştinţele şi deprinderile însuşite şi de cele noi, care se clădesc pe cele anterioare şi devin bază pentru cele viitoare. Pentru a preveni eventualele depăşiri ale nivelului de înţelegere sau de însuşire a unor deprinderi, se prevăd în proiectul didactic premisele teoretice şi practice ale noilor conţinuturi. Se recomandă extragerea noului din contextul general şi analizarea lui. Este cunoscută şi metoda aplicării elementelor noi pe baza celor cunoscute anterior elevilor. Un rol deosebit în respectarea acestui principiu îl are momentul aperceptiv al fiecărei lecţii, care asigură legarea elementelor noi de altele cunoscute şi care trebuie să trezească interesul elevilor. Principiul accesibilităţi este strâns legat de cel al respectării particularităţilor psihice, de vârstă, individuale. Respectarea particularităţilor individuale porneşte de la dotarea muzicală diferită de la un elev la altul: voce, auz, simţ ritmic. Este greşită eliminarea copiilor cu aptitudini muzicale mai slab dezvoltate din activităţile obişnuite, ceea ce duce la sentimente de frustrare şi de inhibare. Practica a dovedit posibilitatea recuperării unor asemenea copii. PRINCIPIUL CORELĂRII OPTIME DINTRE CONCRET ŞI ABSTRACT, DINTRE INTUITIV ŞI LOGIC Principiul intuitiv porneşte de la necesitatea contactului direct cu fenomenul muzical abordat, deoarece muzica nu se poate însuşi decât printr-o intuiţie complexă şi profundă. Activitatea educaţională presupune depăşirea formelor primare de intuiţie şi trecerea la faze superioare. Intuiţia se poate realiza folosind asemănările ţi deosebirile anumitor fenomene muzicale, ceea ce poate duce la îmbogăţirea imaginaţiei, a fanteziei, creativităţii şi la cultivarea sensibilităţii artistice. Activităţile de educaţie muzicală includ mai multe tipuri de intuiţie: auditivă, motrică şi combinată. Fiind o artă ce se adresează în primul rând auzului, muzica mizează pe intuiţia auditivă, care serveşte receptării, dar şi a descoperirii unor elemente de limbaj. Intuiţia auditivă contribuie la dezvoltarea capacităţii senzoriale a elevilor; are un rol dominant în toate activităţile de educaţie muzicală: * învăţarea unui cântec nou; * sesizarea unei probleme inedite într-un cântec(intervale, scări, ton, semiton, tonalitate); * intuirea intonaţiei, ritmului, formei; * receptarea unei lucrări în formă integrală sau fragmentară se realizează tot auditiv; Intuiţia auditivă o precede pe cea vizuală, fenomen comun atât activităţii educaţionale cât şi celei de creaţie. În activitatea de educaţie muzicală se disting două priorităţi ale intuiţiei auditive: * întâi se cântă şi se intuieşte problema nouă; * întâi se cântă şi apoi se învaţă notaţia; Intuiţia auditivă trebuie să fie însoţită de explicaţii şi urmată de practica muzicală. Intuiţia vizuală nu poate fi lipsită de cea auditivă. Intuiţia vizuală se realizează prin descoperirea noutăţii din exemplele muzicale propuse spre studiere, din planşe realizate de educator, devenind utilă mai ales în etapa învăţării şi practicării notaţiei muzicale. Solfegierea presupune intuiţia auditivă, ea îmbinând două sau trei tipuri de intuiţie: vizuală – cea de la care se porneşte, auditivă şi motrică, rezultând o intuire combinată. Intuiţia motrică se realizează prin mişcări sau prin gesturi care au legătură cu problemele muzicale abordate. Exemplu: în perioada oral – intuitivă intervalele sunt reprezentate prin asocierea cu mişcarea mâinii în sus, în jos sau orizontal. Intuirea combinată sau mixtă rezultă din combinarea a două sau trei dintre intuiţii. Poate fi realizată în două moduri: * succesivă – de obicei primează cea auditivă; * simultană – se realizează după cea succesivă; Ion Şerfezi recomandă mai multe tipuri de succesiuni ale intuirii combinate: 1. pentru elemente melodice: intuire auditivă – vizuală – motrică; 2. pentru elemente ritmice: intuire auditivă – motrică – vizuală; Pentru respectarea vârstei copiilor sunt sugerate succesiunile: 1. pentru etapa preşcolară şi şcolară mică: intuire auditivă – motrică – vizuală; 2. pentru etapa gimnazială şi liceală: intuire auditivă – vizuală – motrică; Intuiţia înlesneşte accesul dinspre concret şi abstract, ţinta finală a educaţiei muzicale fiind dezvoltarea capacităţilor de receptare a muzicii. PRINCIPIUL ÎNSUŞIRII CONŞTIENTE ŞI ACTIVE A CUNOŞTINŢELOR ŞI A DEPRINDERILOR MUZICALE Principiul impune depăşirea fazei de învăţare pe de rost a unor definiţii, reguli, formule, lucrări, elevul fiind subiectul propriei deveniri. Pentru educaţia muzicală principiul are o importanţă deosebită, deoarece numai o însuşire conştientă şi activă a cunoştinţelor şi deprinderilor asigură realizarea celor mai importante obiective ale disciplinei: dezvoltarea capacităţilor interpretative şi de receptare a muzicii şi a sensibilităţii, fanteziei, imaginaţiei şi creativităţii elevilor. Strategii recomandate: * înţelegerea scopului şi a importanţei activităţii propuse elevilor; * formarea unor deprinderi de muncă intelectuală; * crearea unor stări afective, optime; * cultivarea spiritului de curiozitate, de cercetare; * organizarea unor activităţi speciale în care elevii să fie învăţaţi cum să înveţe şi cum să obţină un randament maxim; Spre deosebire de alte discipline, la care elevul este iniţiat doar în şcoală,în domeniul educaţiei muzicale cadrele didactice au de întâmpinat rezistenţa faţă de pregătirea muzicală din familie. Acest principiu nu este posibil decât printr-o participare conştientă şi activă, prin cultivarea interesului viu, prin trezirea unor stări afective pe baza analizei materialului muzical. Se impune evitarea învăţării mecanice, reproductive. Sunt necesare motivaţia învăţării, cultivarea curiozităţii şi îndrumarea activităţilor de învăţare. PRINCIPIUL SISTEMATIZĂRII ŞI CONTINUITĂŢII Acest principiu se realizează prin ordonarea progresivă a cunoştinţelor şi deprinderilor prin asigurarea sistematizării lor. Această ordonare este urmărită de programă, care porneşte de la acela mai simple elemente, în general cunoscute, urcând concentric spre unele superioare, dar principiul trebuie respectat la fiecare lecţie. Pentru domeniul muzical sistematizarea şi continuitatea se realizează în două forme: * în cadrul unei singure lecţii în care se analizează elemente noi, se însuşeşte o nouă piesă pe baza deprinderilor vechi, apelându-se la exerciţii de intonare, ritmizare; * pe mai multe lecţii – cum ar fi cele consacrate sistemului modal sau tonal, sau despre evoluţia operei de-a lungul secolelor. Solfegierea, cea mai complexă activitate muzicală, reprezintă un efort intelectual sistematizat şi o sinteză a unor deprinderi simple progresive, realizate printr-o activitate continuă, gradată cu secvenţe bine stabilite şi eşalonate sistematic. Abordarea gradată şi sistematică are în vedere planul receptării muzicii, asigurând progresul. O importanţă deosebită o reprezintă premisele teoretice şi practice ale oricărei activităţi, ele trebuie precizate în fiecare proiect didactic, asigurând continuitatea şi sistematizarea cunoştinţelor şi deprinderilor. PRINCIPIUL ÎNSUŞIRII TEMEINICE A CUNOŞTINŢELOR, PRICEPERILOR ŞI DEPRINDERILOR MUZICALE. Trăinicia cunoştinţelor şi deprinderilor este determinată de modul în care au fost însuşite, aplicate în practică şi repetate sistematic. Principiul necesită două forme de fixare, recapitulare şi sistematizare a cunoştinţelor şi deprinderilor: * cea curentă a fiecărei lecţii; * cea periodică la sfârşitul marilor etape şcolare, semestre, an şcolar sau încheierea unor capitole; Un procedeu utilizat pentru respectarea principiului însuşirii temeinice îl constituie algoritmizarea, deprindere ce constă în descompunerea operaţiilor şi realizarea lor în forme complexe după au fost parcurse etape preliminare: rezolvarea problemelor melodice, ritmice, solfegiere, cântare pe cuvinte. Principiul are o importanţă sporită pentru devenirea intelectuală şi morală a educatului, căruia, printr-o însuşire temeinică i se formează un stil de muncă dominat de ordine, conştiinciozitate şi temeinicie. CREATIVITATEA ŞI CULTIVAREA EI ÎN ŞCOALĂ I Creativitatea constă într-o structură caracteristică a psihicului, care face posibilă realizarea unor producţii opere noi. Originalitatea produsului creat este foarte variată: de la rezultatele expresive ale desenelor copiilor, la creativitatea inovatoare specifică marilor talente. Cultivarea spiritului inovator constituie una dintre sarcinile şcolii de azi, când operaţiile stereotipe din producţie sunt efectuate de maşini automate, conduse de calculatoare. FACTORII CREATIVITĂŢII: 1. Funcţia psihică esenţială procesului de creaţie este imaginaţia, proces de sinteză a unor reacţii, fenomene psihice noi. Însuşirile ei definesc particularităţile actului creator: * fluiditatea – posibilitatea intuirii de numeroase imagini sau idei; * plasticitatea – uşurinţa de a schimba punctul de vedere, modul de vedere, modul de abordare, a unei probleme, atunci când cel utilizat anterior nu dă rezultate; * originalitatea – expresia noutăţii care se observă prin raritatea statistică a soluţiilor; 2. Imaginaţia constituie o aptitudine, deci factorul ereditar are o influenţă mai mult sau mai puţin importantă. Fără experienţă, fără muncă susţinută nu se realizează nimic original. 3. Ca urmare, cunoştinţele dobândite prin muncă au un rol esenţial. Experienţe poate fi directă – când observăm direct fenomenele sau discutăm cu specialişti în domeniu, şi indirectă obţinută prin lectură, audierea de lecţii, conferinţe. În ambele situaţii varietatea informaţiilor este deosebit de importantă. Şcoala poate contribui din plin la dezvoltarea creativităţii. 4. Inteligenţa, gândirea influenţează creaţia. Ele înlesnesc analiza şi stabilirea de noi relaţii şi contribuie la aprecierea critică a produselor create. 5. contribuţia presupune anumite însuşiri de caracter: * o motivaţie adecvată, interesul, aspiraţia de a descoperi sau a crea ceva nou; * voinţa fermă, perseverenţa pentru a birui dificultăţilor mari ce stau în calea obţinerii unor produse originale valoroase; 1. Societatea influenţează mult activitatea creatoare: * cerinţele sociale; * orice descoperire, orice teorie, se concep de la stadiul actual al ştiinţei şi tehnici; * predecesorii, profesorii, savanţii sau artiştii influenţează profund creaţia elevilor. BLOCAJELE CREATIVITĂŢII: - în calea stimulării elanului creator, pe lângă factori favorizanţi, există şi numeroase piedici, blocaje: * blocaje sociale – conformismul este unul dintre ele: dorinţa oamenilor ca toţi cetăţenii să se poarte şi să gândească în mod obişnuit. Cei cu idei neobişnuite sunt priviţi cu suspiciune şi chiar cu dezaprobare; * critica prematură – reprezintă o greşeală; * blocaje creative – teama de a nu greşi, de a nu ne face de râs; * descurajarea rapidă; DEZVOLTAREA CREATIVITĂŢII: * metode pentru stimularea creativităţii – pentru a se utiliza la maximum resursele inconştientului, care are un rol important în procesul de creaţie (apariţia bruscă a unei idei sub formă iluminării, inspiraţiei) sau preconizat metode având în centru asocierea liberă, adică acelei idei care ne vin spontan în minte, fără vreun efort special pentru memorie ori raţionament; * cultivarea creativităţii în învăţământ; Învăţământul cultivă mai mult gândirea critică, disciplina, nonconformismul şi mai puţin dezvoltarea creativităţii. Şcoala s-a ocupat prea puţin de cultivarea imaginaţiei şi sunt necesare multe modificări în învăţământul românesc: * printre obiectivele educative, stimularea imaginaţiei trebuie să constituie unul de bază, alături de educarea gândirii; * în conţinutul învăţământului trebuie promovată cultura generală, aceasta favorizând creativitatea; programele trebuie să prevadă lecţii speciale pentru dezvoltarea imaginaţiei; * mijloace pentru dezvolt. creativităţii (compuneri); * metode specifice – profesori valoroşi care să stimuleze elevii să soluţioneze probleme; * activitatea în afara clasei şi cea extraşcolară oferă numeroase prilejuri pentru cultivarea imaginaţiei; * cultivarea spiritului inovator; TEORIA ŞI METODOLOGIA CURRICULUMULUI CONCEPTUL DE CURRICULUM În sens restrâns, prin curriculum se înţelege conţinutul învăţământului, obiectele de studiu sau documentele şcolare în care este consemnat conţinutul învăţământului. Termenul este utilizat în secolul al XVIII –lea de empirişti englezi „program de studiu obligatoriu”. Marele pedagog american, John Dewey, argumentează necesitatea armonizării conţinuturilor prevăzute în programele şcolare cu obiectivele învăţării şi experienţele de învăţare ale elevilor. Experienţe elevului pusă în legătură cu obiectivele (intenţiile), cu ajutorul unui conţinut în funcţie de experienţa elevului. În secolul XX conceptul se diversifică fiind în strânsă legătură cu dezvoltarea pedagogiei şi reformele din educaţie şi învăţământ. În accepţia extinsă, prin curriculum se înţelege armonizarea intenţiilor cu aspecte esenţiale ale conţinutului, cu formele de organizare a activităţii instructiv – educative, cu modul de organizare a elevilor (frontal, pe grupe, independent), cu strategiile didactice (metode, procedee, mijloace de învăţământ), cu relaţiile profesor elev cu experienţa de învăţare a elevilor şi cu evaluarea. Curriculum în sens larg – legătura dintre obiective şi toate celelalte componente. SENSURILE FUNDAMENTALE ALE CURRICULUMULUI Curriculum de proiect – se referă la anticiparea sau conceperea unei activităţi instructiv – educative, punând în legătură obiective, conţinuturi, strategii, organizare, experienţa elevului. „Ceea ce am gândit trebuie să se adapteze în funcţie de situaţie.” Pe parcursul realizării obiectivelor activităţilor, cadrul didactic nu urmează doar succesiunea etapelor, ci foarte rapid, reflectează şi asupra interdependenţelor curriculare, asupra unor erori, încearcă să se corecteze pe parcurs (lucru extrem de important) – conduită didactică axată pe creativitate. Curriculum de proiect, intrat în acţiune – desfăşurarea acţiunii pune în relaţie toate componentele. Analiza, cercetarea stau studiul curricular. Desemnează analiza, studiul, investigarea sistemică a dimensiunilor structurale şi funcţionale ale unui curriculum în desfăşurare, la nivel macro sau microsistemic. Se urmăreşte identificarea unor erori de proiectare, a disfuncţiilor ce pot apărea pe parcursul proiectului pentru a se lua cele mai bune decizii cu privire la măsurile de ameliorare, corectare. Dezvoltarea curriculumului – reforma curriculară au elemente comune .Dezvoltarea curriculară din punct de vedere al tehnicii de conducere nu acoperă întreaga arie a reformei curriculare. Dezvoltarea curriculumului trebuie să parcurgă, într-o succesiune obligatorie anumite etape: * analiză, diagnoză; * proiectare; * evaluare; * experimentare; * optimizarea / corectarea; * validarea; * implementarea; Curriculum de proces – poate fi explicat ca demersul acţional al curriculumului de proiect. El desemnează ansamblul activităţilor organizate şi desfăşurate în şcoală şi interacţiunea componentelor procesului instructiv – educativ, pentru realizarea optimă a obiectivelor propuse. Managementul curriculumului – abordează conducerea sistemului educaţional ţi conducerea procesului educaţional, sub forma armonizării curriculumului structural şi funcţional. Managementul curriculumului îşi asociază design, dezvoltarea curriculară, optimizarea curriculumului, cercetarea curric. şi curriculum de proces. Funcţiile managementului – Management verifică la nivel superior resursele, parcurgând nişte etape şi îndeplinesc anumite funcţii „managementul face ce trebuie, iar celălalt face ceea ce trebuie cum trebuie” Curriculum design – proiect care defineşte ţelurile, scopurile şi obiectivele unei acţiuni educaţionale, căile, mijloacele şi activităţile folosite pentru atingerea acestor scopuri, metodele şi instrumentele necesare evaluării rezultatelor obţinute. Curriculum în sens restrâns – desemnează conţinutul educaţiei şi al învăţării, sau documentele în care acestea se concretizează : planuri de învăţământ, programe şcolare, manuale şcolare, ghiduri metodice, planificări calendaristice. În sens extensiv curriculum – integrează toate componentele procesului de învăţământ în conexiune, precum şi ansamblul proceselor educative şi al experienţelor de învăţare la care e expus elevulde-a lungul evoluţiei şcolare. Experienţa de învăţare exprimă reacţia personală la o situaţie de învăţare. Analiza conceptului de curriculum are o deosebită utilitate teoretică şi practică: * curriculum este un concept cheie , în jurul căruia se structurează şi dezvoltă întreaga teorie şi metodologie curriculară. * curriculum este un concept – contruct, o construcţie mintală a unei realităţi viitoare posibile. * noţiunea de curriculum este multidimensională presupunând mai multe planuri de analiză; * acest concept poate explica printr-o familie de termeni în cadrul căruia fiecare termen îşi are o anumită legitimitate, dar nici unul în mod izolat, nu este suficient pentru a exprima esenţa curriculumului; * nu este un concept static ci unul care cunoaşte creşteri succesive; Abordarea multidimensională a curriculumului presupune trei planuri de analiză: * plan structural; * plan procesual; * planul produsului; ABORDAREA STRUCTURALĂ A CURRICULUMULUI Structura este reprezentată de componentele esenţiale ale curriculumului şi relaţiile dintre acestea. Structura curriculumului este reprezentată sub forma a două modele: * modelul triunghiular; * modelul pentagular; MODELUL TRIUNGHIULAR - are următoarele componente şi structură: finalităţile educaţionale (obiective) conţinuturile instruirii şi timpul de instruire sau învăţare şi conexiunile funcţionale dintre ele, determinate fiind de finalităţile educaţionale. Situaţia obiectului de învăţământ în centrul triunghiului semnifică ideea că acesta este o rezultantă a interacţiunii finalităţilor cu timpul de instruire şi conţinuturile. Timpul de instruire, învăţare constituie obiect prioritar al cercetărilor fiind pus în corelaţie inedite cu obiectivele şi conţinuturile, cu ritmul individual de învăţare, precum şi reuşita şi performanţa individuală în diferite modele de învăţare. Fiecare dintre cele trei componente ele modelului triunghiular (disciplina, conţinuturile învăţării, finalităţile educaţiei, experienţa de învăţare), constituie un domeniu specializat şi totodată integrat al cercetării curriculare. Modelul însuşirii disciplinei - orice elev poate asimila orice conţinut dacă, i se respectă ritmul de lucru, care este dat de tipul de activitate nervoasă superioară, care este înnăscut. Temperamentul poate fi educat, dar nu oferă valoare personalităţii. MODELUL PENTAGULAR – este o dezvoltare a celui triunghiular, celorlalte trei componente (finalităţi, conţinut, timp de instruire) li se adaugă altele două: strategiile de instruire (predare - învăţare) şi strategiile de evaluare. Experienţa elevului este cea mai importantă. ABORDAREA PROCESUALĂ A CURRICULUMULUI * completează abordarea structurală; * curriculum procesual este o relaţie între conceperea unei activităţi şi realizarea ei; * punerea în practică a proiectului; Implică conexiuni în trei procese – proiectarea (planul anticipării teoretic), implementarea (planul realizator), evaluarea (planul teoretic evaluativ) – prin care curriculumul proiect este transpus în acţiune devenind curriculum de proces. ABORDAREA CURRICULUMULUI DIN PERSPECTIVA PRODUSULUI Produsele curriculare, reprezintă rezultatele proiectării curriculare. Se disting mai multe categorii de produse curriculare: * produsele curriculare fundamentale, principale: plan de învăţământ (program studii), programa şcolară, manuale şcolare. Această au un caracter prescriptiv – valoric, sunt documente oficiale îndeosebi planul de învăţământ (program studii) şi programa şcolară. În funcţie de aceste produse curriculare se elaborează toate celelalte produse curriculare. Ele dau identitatea currculumului naţional în orice ţară; * auxiliare curriculare : îndrumătoare, ghiduri, metode pentru cadrele didactice, pachete de învăţare, softuri educaţionale. Produsele auxiliare curriculare au un rol deosebit în realizarea curriculumului şi un caracter instrumentar – operaţional; * produsele curriculare rezultate din proiectarea pedagogică, planificare calendaristică, planificarea unităţilor de învăţare, proiectul de lecţie; CONCLUZII * curriculum este un concept multidimensional , o construcţie mentală; * termenii cheie ai curriculumului sunt disciplina de învăţământ şi planul de învăţământ – programul de studii; * curriculumul este în principal un proiect abordat din următoarele puncte de vedre: * Funcţional – exprimă finalităţi de atins, orientează, organizează şi conduce procesul de instruire; * Structural – integrează finalităţi, conţinuturi, timp de instruire – învăţare, strategii de predare – învăţare şi strategii de evaluare; * Al produsului – se concretizează: în plan de învăţământ, programa şcolară, manual şi într-o varietate de structuri curriculare auxiliare; TIPOLOGIA CURRICULUMULUI CURRICULUM OFICIAL (formal, scris) – (tot ce este scris) cuprinde: * cadrul curricular (planul cadru de învăţământ pentru clasele I - XII); * programele şcolare elaborate pe trepte de învăţământ primar, secundar inferior şi superior; * diferite tipuri de reglementări, ghiduri de implementare pentru şcoli şi profesori; * materiale suport pentru activitatea de instruire în clasă; * ghiduri pentru profesori; Curriculum – „orice şi tot ce se predă într-o clasă pe baza unei planificări” El este propus de Centrul Naţional pentru Curriculum şi Evaluarea Învăţământului Preuniversitar şi este analizat în Comisiile Naţionale de Specialitate şi propus spre aprobare prin Ordin al Ministrului. Principalele tipuri de curriculum sunt: * deschis, explicit sau scris; * societal; * ascuns, latent, implicit, voalat; * zero sau inexistent; * fantomatic; * simultan; * retoric; * în folosinţă; * receptat; * lăuntric; * informatic / electronic; 1. Curriculum deschis , explicit, sau scris – este parte componentă a instruirii formale în şcoală. Este construit din toate documentele de planificare, organizare şi desfăşurare a procesului de învăţământ, manualele, filmele didactice. Documentele currculare fundamentale şi auxiliare sunt cele de programare : planul de învăţământ, programele şcolare ale materiilor, planificările calendaristice, proiectele pedagogice, orarul şcolar, metodicile de specialitate, etc.; 2. Curriculum societal – este considerat un curriculum al familiei, grupului de persoane model, vecinilor, mass – media; Poate fi asimilată această accepţie cu „învăţarea socială” sau „socializarea”; 3. Curriculum ascuns, latent, implicit, voalat – priveşte acele învăţări pe care copilul le derivă din natura înconjurătoare (ambianţa, conduita, atmosferă, limbaj nonverbal), se realizează prin ceea ce nu spune profesorul; 4. Curriculum „zero”, nul – este ceea ce se predă în şcoală inducând elevilor credinţa că elementele respective nu trebuie învăţate pentru că nu sunt necesare propriei formări şi nu sunt importante în societate noastră. Este inevitabil în societatea contemporană şi periculos Curriculum nul este impus obiectiv de explozia cunoaşterii ştiinţifice şi de necesitatea specializării profesionale. 5. Curriculum fantomă stă la baza a ceea ce sociologii numesc enculturaţie (educaţie forţată). Este vorba de mesaje transmise de diverse media. Obiectivele meschine reale sunt tăinuite şi înlocuite cu false obiective nobile; 6. Curriculum simultan – acest tip de curriculum poate fi receptat la biserică sau în alte contexte religioase, este alcătuit din „lecţii morale” predate, nu numai sub formă de prelegeri liturgice ci şi prin conduite exemplare sau experienţe social – etice agreate de familie; 7. Curriculum retoric – este alcătuit din idei oferite de politicieni, oficiali; personalităţi proeminente, etc; Vocile lor contează ori de câte ori se iniţiază schimbări în societate şi se iau decizii ce afectează destinul individual al fiecăruia Părerile lor sunt însuşite de „omul de rând” . Aceşti demagogi, moderni „formatori de opinie” nu se referă numai la chestiuni politice; 8. Curriculum în folosinţă – este ceea ce se predă pornind de la curriculum formal prevăzut în programa şcolară. Profesorul nu predă tot şi exact curriculumul oficial, ci operează o prelucrare, selecţie a tot ce crede că este esenţial, fundamental, important să fie asimilat de către elevi. Curriculum în folosinţă – este imaginea personală adoptată şi simplificată a „curriculumului scris” pe care o predă educatorul. 9. Curriculumul receptat de către studenţi şi elevi nu reprezintă integral „curriculumul predat” de profesor. Curriculumul receptat nu urmează integral nici curriculumul scris şi nici curriculumul în folosinţă, predat. 10. Curriculumul lăuntric este o sinteză personală a tuturor, curricula care acţionează asupra subiectului. Toate experienţele de învăţare – şcolare, familiale, sociale, se organizează în structura psihică internă a fiecăruia; Curriculum lăuntric – relaţie între curriculum formal, curriculum predat (prezentare, selecţie, îmbinare între teorie şi predare), curriculum receptat (cât, cum receptează asemănător, nu identic), curriculum evaluat, cunoaşterea subiectului în raport cu acel conţinut; 11. Curriculum electronic este oferit de internet – poate fi bun, rău, deschis, corect, incorect. Este o sursă utilă pentru cei capabili de autodidaxie ordonată, sprijinită pe un „curriculum lăuntric” structurat riguros în jurul unui curriculum formal parcurs anterior şi continuu în condiţii diferite de disciplină a instruirii. CURRICULUM NAŢIONAL (C.N.) – cuprinde obligatoriu curriculum nucleu sau trunchiul comun sau curriculum de bază şi reprezintă 75% din întregul curriculum; şi curriculum la decizia şcolii 25% COMPONENTE : * curriculum nucleu – este obligatoriu pentru toţi elevii din toată ţara şi din aceeaşi ţară. * din curriculum nucleu se realizează evaluările externe la nivel naţional (bacalaureat şi tezele naţionale); * se mai numeşte „care curriculum” – curriculum de bază obligatoriu; * este acoperit de nr. minim de ore din planul cadru de învăţământ; * curriculum nucleu este elaborat de Centrul Naţional de Curriculum şi este aprobat prin Ordin al Ministrului Educaţiei; CURRICULUM LA DECIZIA ŞCOLII (C.D.Ş.) – are trei forme 1. curriculum extins (sugestii de teme suplimentare prin care se poate realiza C.D.Ş.) – şcoala urmează sugestiile oferite de autoritatea centrală pentru conţinutul corespunzător al celor 25% (matematica distractivă); 2. curriculum nucleu aprofundat – şcoala aprofundează cele 75% acoperite de curriculum nucleu; 3. curriculum elaborat în şcoală – în funcţie de interesele, înclinaţiile, aptitudinile elevilor se optează pentru zone interdisciplinare, considerate a fi adecvate situaţiilor de instruire specifice (activităţi proiect în echipe, microcercetare, etc.); ARIA CURRICULARĂ * Limbă şi comunicare; * Matematică şi ştiinţe; * Om şi societate; * Arte; * Sport; * Tehnologii; * Consiliere şi orientare ; * FINALITĂŢILE EDUCAŢIEI În pedagogie finalitatea se identifică fie cu rezultatele proiectate, fie cu rezultatele deja realizate prin intermediul activităţii, instrumentelor educative. Finalitatea în proiect se configurează în pedagogie prin trei mari categorii: * obiective; * scopuri; * idealuri; Idealul educaţional – formarea personalităţii în integralitatea ei funcţională, formarea omului ca fiinţă autonomă, deschisă, flexibilă, creativă, adaptabilă la schimbări. Idealul are cel mai mare grad de generalitate şi stabilitate. SCOPURILE – sunt paşi spre ideal, sunt laturi ale idealului, ce se finalizează într-o formă şi într-un timp bine determinate. OBIECTIVELE – desemnează intenţionalitatea procesului instructiv – educativ, concretizează în etapele cele mai mici proiectarea didactică. Au un mare grad de variabilitate în continuă actualizare în funcţie de schimbările care apar. Definirea obiectivelor educaţionale necesită un ansamblu de funcţii : * funcţia de comunicare axiologică – stabilirea selecţiei şi ierarhizarea obiectivelor, antrenând sisteme axiologice; * funcţia de anticipare a rezultatelor educaţiei : ele sunt proiecte elaborate în ideea a ceea ce se aşteaptă în final; * funcţia evolutivă : obiectivele sunt necesare în procesul de evaluare; * funcţia de organizare şi reglare a întregului proces pedagogic: obiectivele sunt implicate în proiectare, implementare, evaluare; Obiectivele nu trebuie confundate cu : * sarcinile (ce face profesorul în timpul lecţiei, pe când obiectivele indică ce trebuie să ştie şi să facă profesorul); * materia de predare (aceasta reprezintă conţinutul, care prin învăţare, face să fie însuşite obiectivele ); TAXONOMIA FINALITĂŢILOR Criterii şi sisteme de referinţă: * macro/micro finalităţi de proces; * grad de generalitate (obiective (competenţe) generale, cadru, de referinţă,operaţionale ); * conţinut psihologic (obiective cognitive, afective, psihomotorii); * temporabilitate;măsurabilitate; CLASIFICAREA OBIECTIVELOR EDUCAŢIONALE: CRITERIUL TEMPORAL: * obiective pe termen lung (an şcolar); * obiective pe termen mediu (un semestru); * obiective pe termen scurt (de la o zi la alta); OBIECTIVE CONCRETE OBIECTIVE GENERALE se împart în : * obiective legate de cunoaşterea şi înţelegerea termenilor, conceptelor (reproducerea, recunoaşterea, descrierea, comparaţia, etc.); * obiective legate de tehnica utilizării unor instrumente şi procedee practice; * obiective legate de comunicare; * obiective legate de dezvoltarea calităţilor personale; Obiectivele generale sunt denumite finalităţi sau scopuri ale educaţiei. Ele ocupă o arie largă a intenţionalităţii educative, fiind identificate la nivelul întregului sistem de învăţământ, dând expresie directă idealului educaţional. Sunt exprimate : * în funcţie de tipul şi profilul şcolii; * în funcţie de ciclul de învăţământ (obiective ale învăţământului primar, gimnazial, liceal, etc.); * în funcţie de dimensiunile formării personalităţii (morale, religioase); * pe discipline de învăţământ (obiective ale predării, învăţării muzicii, matematicii, etc.), dar şi la nivelul unei lecţii, (scopul lecţiei); Obiective pedagogice specifice: * sunt valabile pe niveluri, trepte, discipline, forme de învăţământ şi instruire; * reflectă dimensiunea structurală a procesului de învăţământ; * acţionează la nivelul a trei coordonate principale angajate în activitatea de proiectare a procesului de învăţământ: 1. coordonata transversală, care vizează dimensiunile educaţiei: * obiective pedagogice specifice educaţiei intelectuale; * obiective pedagogice specifice educaţiei morale; * obiective pedagogice specifice educaţiei tehnologice; * obiective pedagogice specifice educaţiei estetice; * obiective pedagogice specifice educaţiei fizice; 2. coordonata verticală, care vizează treptele de învăţământ: * obiectivul pedagogic specific învăţământului preşcolar; * obiectivul pedagogic specific învăţământului primar; * obiectivul pedagogic specific învăţământului secundar inferior; * obiectivul pedagogic specific învăţământului secundar superior; * obiectivul pedagogic specific învăţământului superior; (scurt, lung, postuniversitar); 3. coordonata orizontală, care vizează obiectivele pedagogice specifice fiecărei discipline de învăţământ sau grupe de discipline proiectate interdisciplinar; OBIECTIVELE CADRU ŞI OBIECTIVELE DE REFERINŢĂ Din perspectivă curriculară se pot distinge : * obiective cadru ; * obiective de referinţă; Curriculumul Naţional a introdus în programele şcolare obiectivele cadru şi obiectivele de referinţă. Diferenţa dintre ele constă în faptul că obiectivele cadru se realizează la sfârşitul unui ciclu şcolar, iar cele de referinţă au coordonate temporale de realizare, cel mult un an. Din obiectivele cadru derivă obiectivele de referinţă ale unei anumite discipline. * Obiectivele cadru : * sunt concepute pentru arii curriculare şi discipline de studiu; * au un grad ridicat de generalizare şi complexitate; * formează capacităţi intelectuale, deprinderi, abilităţi şi aptitudini specifice disciplinei respective şi sunt urmărite de-a lungul mai multor ani de studiu; * Obiectivele de referinţă : * sunt rezultate aşteptate ale învăţării pe fiecare an de studiu şi urmăresc progresul în achiziţia de competenţe şi cunoştinţe, de la un an de studiu la altul; * se fixează la fiecare an de studiu în parte, urmărindu-se atingerea obiectivelor cadru; Obiectivele cadru şi cele de referinţă sunt însoţite în programele şcolare de activităţi de învăţare, de conţinuturile prin care se realizează şi de standardele curriculare de performanţă. * Obiectivele operaţionale: * sunt înfăptuite pe termen scurt în cadrul lecţiilor; * sunt valabile la nivelul activităţii efective de predare – învăţare – evaluare, realizate în diferite forme de organizare didactică ; * proiectează acţiunile pe care elevul trebuie să le realizeze sub conducerea cadrului didactic în timpul lecţiei; * proiectează comportamentul de răspuns al elevilor la sarcinile didactice comunicate la începutul lecţiei; În elaborarea strategiei de operaţionalizare a obiectivelor sunt implicate două operaţii pedagogice complementare: * operaţia pedagogică de deducere a obiectivelor concrete din obiectivele specifice şi din cele generale incluse în planul de învăţământ; * operaţia pedagogică de traducere a obiectivelor respective în planul acţiunii şi al aplicaţiei directe ca sarcini de învăţare; OBIECTIVELE SE ÎMPART ÎN TREI GRUPE : * OBIECTIVE COGNITIVE :- precizează cunoştinţe, deprinderi, capacităţi şi abilităţi pe care trebuie să şi le însuşească elevul; * OBIECTIVE AFECTIVE : - vizează formarea de interese, atitudini, convingeri, sentimente; * OBIECTIVE PSIHOMOTORII: - desemnează comportamentele fizice (dexteritatea manuală, rapiditatea mişcării); Obiectivele pedagogice de competenţă – oferă instrumentele metodologice (care?) necesare pentru a analiza scopurile activităţilor didactice, care concentrează obiectivele generale şi specifice ale procesului de învăţământ, operaţionalizate la nivelul unui capitol. Taxonomia elaborată de BLOOM poate fi interpretată ca model al obiectivelor pedagogice de competenţă, care vizează următoarele domenii ierarhice ale cunoaşterii: * cunoaşterea simplă; * înţelegerea; * aplicarea; * analiza; * sinteza; * evaluarea critică; CERCETAREA PEDAGOGICĂ Cercetarea pedagogică este o acţiune de observare şi investigare, pe baza căreia cunoaştem, ameliorăm sau inovăm fenomenul educaţional. Practica educativă constituie, pentru cercetător, o sursă de cunoaştere, un mijloc de exprimare a experienţei pozitive. Cercetarea pedagogică contribuie la inovarea şi perfecţionarea procesului de învăţământ şi educaţie. INOVAŢIA – se defineşte ca fiind o operaţie conştientă ce are ca scop introducerea şi utilizarea unei schimbări care ameliorează calitatea procesului de învăţământ. Inovarea pedagogică este o mişcare de la tradiţie la modernitate, prin introducerea unor schimbări, în scopul creşterii eficienţei procesului de instruire şi formare a personalităţii omului contemporan. Inovaţiile în domeniul învăţământului pot fi realizate sub forma unor schimbări de concepţie privind sistemul de organizare, programele, manualele şcolare şi metodele de învăţământ, schimbări referitoare la relaţiile interpersonale, ca spre exemplu relaţia profesor-elev, sau schimbări de natură materială, dacă ne referim la mijloacele de învăţământ şi la laboratoarele de tehnologie didactică Inovaţia în învăţământ este o realitate, deoarece învăţământul se reînnoieşte la comanda societăţii, în scopul creşterii eficienţei procesului de instruire şi formare a personalităţii omului contemporan. Inovaţia are două nivele: * inovaţia macro-educativă – la nivelul întregului sistem de învăţământ; * inovaţia la nivel micro-educativ – în şcoală, la nivel de lecţie; * TIPURI DE CERECTARE PEDAGOGICĂ : * cercetarea pedagogică aplicativă – rezolvă problemele educaţiei curente, imediate, pe termen relativ scurt, în strânsă legătură cu reforma învăţământului; * cercetarea fundamentală (de dezvoltare) – abordează problemele educative cu caracter teoretic pe termen lung; Cercetarea pedagogică fundamentală concepe şi proiectează educaţia şi învăţământul. FUNCŢIILE CECETĂRII PEDAGOGICE: * funcţia explicativă – se rezumă doar la a constata, a descrie şi a explica fenomenele educative manifestate; * funcţia praxilogică – determină manifestări, modificări, transformări, apropieri de optim şi de armonie; * funcţia predictivă – cercetarea pedagogică spune ceea ce trebuie să fie sau ceea ce va evolua într-o direcţie anumită; * funcţia sistematizatoare;( cercetarea pedagogică oferă baza logică de sinteză, de organizare şi prelucrare a datelor experimentale.) * funcţia referenţial – informaţională; - asigură culegerea informaţiilor cu privire la funcţionalitatea procesului instructiv-educativ, raportând datele cercetării pedagogice la un sistem teoretic general, cu valoare explicativă. Metodologia cercetării cuprinde următoarele etape: * formularea problemei, a temei de cercetat; tema trebuie să aibă importanţă teoretică şi practică, să fie actuală sau de perspectivă; * analiza productivităţii şcolare (planificări, proiecte didactice); * experimentarea pedagogică – constă în mărirea efectului produs ca urmare a introducerii mai multor factori experimentali (însuşirea folosirii calculatorului); Experimentul foloseşte mai multe tehnici: * tehnica grupului; * eşantionarea (alegerea unui număr de subiecţi din populaţia şcolară ce urmează a fi supuşi experimentului); * metoda testelor : pedagogice (cunoştinţe, abilităţi, deprinderi), psihologice şi sociometrice (măsurarea relaţiilor interpersonale din grup), chestionarele scrise, convorbirea individuală sau în grup, constituie tehnici eficiente pentru culegerea şi interpretarea datelor necesare cercetării pedagogice; Implementarea inovaţiilor în învăţământ se realizează prin reforme educaţionale sau prin introducerea diferitelor schimbări la nivel structural şi funcţional în scopul perfecţionării procesului educaţional. Procedeele tehnice de aplicare a inovaţiilor sunt: * remanierea, care vizează schimbări de structură, ca spre exemplu noua structură a învăţământului liceal şi superior; * substituirea, de exemplu, înlocuirea unui manual cu altele mai moderne (manuale alternative); * restructurarea, spre exemplu a planului de învăţământ, prin introducerea unor noi discipline (informatica, ecologia); * adăugarea, adică introducerea unor elemente noi în învăţământ, a planurilor cadru, a calculatorului ş.a.; * eliminarea unor forme învechite cum sunt relaţiile autoritare şi înlocuirea lor cu cele democratice în relaţia profesor-elev. Proiectul de cercetare este o sinteză a organizării cercetării pe etape şi poate să aibă următoarea structură: * tema (problema) de cercetat: importanţă şi actualitate; * motivarea alegerii temei: scopul şi modul de evaluare; * istoricul cercetării problemei; stadiul actual; * ipoteza generală, ipoteze parţiale şi obiectivele cercetării; * metodologia cercetării: durata cercetării, locul, echipa de cercetare, etape, variabile dependente şi independente, eşantion, metode, tehnici şi mijloace de învăţământ, instrumente de cercetare (teste, proiecte didactice); * verificarea ipotezei de cercetare prin teste finale sau alte modalităţi; * finalizarea cercetării şi valorificarea ei (elaborarea unei lucrări ştiinţifice, implementarea concluziilor etc.). Etapele cercetării în ştiinţele educaţiei 1. Organizarea cercetării a) Formularea temei (a problemei de cercetat), care trebuie să respecte mai multe condiţii: * să aibă caracter original; să fie de actualitate sau de perspectivă; * prin rezolvare să contribuie la ameliorări sau la progresul teoretic sau practic; * să fie aleasă cu rigurozitate şi să fie precis delimitată; * să fie importantă sub aspect teoretic sau practic; * să fie integrată într-un domeniu mai larg teoretico-metodologic; * să servească unor priorităţi teoretico-metodologic sau practico-aplicative; * să poată fi verificată în situaţii educaţionale; * să asigure cunoaşterea ştiinţifică a fenomenului educaţional şi să propună soluţii de ameliorare a lui. b) Documentarea şi elaborarea instrumentelor de cercetare * precizarea bibliografiei şi a surselor de documentare; * utilizarea metodelor de documentare: lectura ştiinţifică, fişe-conspect, pe probleme, fişe de idei şi de citate respectând aparatul ştiinţific (autorul, anul, denumirea lucrării, editura, paginile etc.); * elaborarea instrumentelor de cercetare: teste iniţiale, teste finale, proiecte didactice experimentale, grafice, diagrame etc. c) Elaborarea proiectului de cercetare; d) Formularea ipotezei generale şi parţiale; e) Precizarea obiectivelor pe baza ipotezelor, respectând mai multe cerinţe: * ipoteza să anticipeze soluţia sau soluţiile; * să fie corect formulată şi să se bazeze pe date reale; * să dirijeze întregul proces de cercetare; * să poată fi completată pe parcursul cercetării; * să fie verificabilă în procesul educaţional; * să poată fi confirmată prin cercetare. f) Precizarea metodologiei cercetării: * stabilirea etapelor de cercetare: preexperimentală (de constatare), etapa experimentală şi finală; * fixarea metodelor de cercetare, a tehnicilor şi mijloacelor; * precizarea eşantionului de elevi şi a echipei de cercetare; * stabilirea variabilelor independente şi dependente; * fixarea modalităţilor de experimentare şi de culegere a datelor. 2. Desfăşurarea cercetării pe etape şi aplicarea proiectului * etapa preexperimentală, când se aplică testele iniţiale pentru a constata nivelul de la care începe cercetarea; * etapa experimentală, când se aplică instrumentele de cercetare (proiecte didactice etc.); * etapa finală când se aplică teste finale. 3. Finalizarea cercetării prin: * analiza, interpretarea şi sintetizarea datelor experimentale; * compararea rezultatelor obţinute prin experimentare, cu clasa de control şi a rezultatelor obţinute prin tehnica rotaţiei grupelor (de control şi experimentare); * verificarea ipotezei generale şi a ipotezelor parţiale; * confruntarea rezultatelor cercetării cu obiectivele acesteia, rezultate din ipoteza generală; * elaborarea unei lucrări ştiinţifice care să cuprindă: tema, motivarea alegerii acesteia, scopul cercetării, metodologia cercetării (capitole, subcapitole), concluzii şi bibliografia; * implementarea cercetării şi evaluarea rezultatelor. Clasificarea metodelor şi tehnicilor de cercetare: * lectura ştiinţifică; * rezumatul; * conspectul; * metoda observaţiei; * metoda studiului de caz; * analiza produselor activităţii şcolare; * experimentul pedagogic; * eşantionarea; * metoda testelor; * interviul şi chestionarele scrise; * metoda analizei psihopedagogice a datelor experimentale; * metoda scărilor de opinii şi atitudini. 1.Lectura ştiinţifică este consemnată în fişe pe probleme şi subprobleme care cuprind: autorul, titlul lucrării, locul apariţiei, anul, editura şi pagina. Fişele sunt de mai multe tipuri: fişe de idei, de citate şi de sinteză, care cuprind şi judecăţi de evaluare a ideilor. 2. Rezumatul simplu, de adnotare sau informativ, conţine ideile de bază dintr-o lucrare. 3.Conspectul ca formă mai complexă de rezumat, alături de referat, recenzie şi sinteză sunt de asemenea folosite pentru informarea şi documentarea ştiinţifică. 4. Metoda observaţiei este utilizată pe scară largă pentru investigare şi culegere a datelor experimentale, respectându-se unele cerinţe: formularea unui scop precis al observării, alcătuirea unui plan de observare, înregistrarea fidelă a datelor (video, audio sau clasică), clasificarea, compararea, raportarea şi interpretarea datelor. Observarea poate fi spontană, ştiinţifică, de explorare şi de experimentare. 5. Metoda studiului de caz cuprinde: * prezentarea cazului; * analiza cazului; * propunerea de soluţii şi testarea acestora; * aplicarea soluţiei mai eficiente. 6. Analiza produselor activităţii şcolare care sunt: planificări, proiecte didactice, cataloage, lucrări efectuate de elevi la disciplinele opţionale. 7. Experimentul pedagogic constă în măsurarea efectului produs ca urmare a introducerii unuia sau mai multor factori experimentali – spre exemplu: introducerea instruirii cu calculatorul. Experimentul se desfăşoară folosind mai multe tehnici: tehnica grupului, pe care se experimentează, tehnica grupelor paralele (experimentală şi de control), având aproximativ acelaşi nivel de cunoştinţe şi tehnica rotaţiei factorilor, când grupa de control devine grupă experimentală, iar aceasta grupă de control. 8. Eşantionarea reprezintă alegerea unui număr de subiecţi din populaţia şcolară ce urmează a fi supuşi experimentării sau controlului cercetării. În aceste cazuri, se foloseşte numai eşantionul experimental, testându-se înainte de experimentare, situaţia la care se porneşte. 9. Metoda testelor. Testul este o probă precis determinată, ce implică o temă sau un grup de sarcini. Aplicând testul la un eşantion (grup de referinţă) obţinem etalonul, sau tabelul de notare, care este o scară cu repere numerice. În funcţie de ceea ce măsurăm, întâlnim teste pedagogice (de cunoştinţe, deprinderi, abilităţi), teste psihologice şi sociometrice, care măsoară relaţiile interpersonale din grup. Cerinţele unui test sunt: validitatea (să poată măsura ceea ce ne propunem), etalonarea, pentru a corespunde vârstei sau clasei de elevi testată), standardizarea, adică aplicarea şi corectarea uniformă pentru toţi subiecţii, să permită exprimarea rezultatelor în unităţi de măsură şi să folosească notarea dihotomică (răspuns corect sau greşit). Punctajul general al unui test rezultă din totalul punctelor obţinute la itemii care-l compun. 10. Interviul şi chestionarele scrise, convorbirea individuală sau în grup, ancheta psihopedagogică şi studiul documentelor şcolare constituie tehnici eficiente pentru culegerea şi interpretarea datelor necesare cercetării pedagogice. În aceste cazuri, se precizează problema de cercetat, eşantionul şi indicatorii la care ne raportăm răspunsurile. 11. Metoda analizei psihopedagogice a datelor experimentale, prin clasificarea şi ordonarea acestora, folosind calculul statistic, curbele statistice de mărime, de distribuţie şi de corelaţie, al cărei coeficient exprimă gradul de legătură între şiruri de măsuri corespunzătoare – spre exemplu, între inteligenţă şi randamentul şcolar s-a constat că există un coeficient de corelaţie de 0,50. 12. Metoda scărilor de opinii şi atitudini, în care rezultatele se distribuie pe o scară cu mai multe intervale. De exemplu, opinii sau atitudini: corecte, incorecte, mai puţin corecte etc. Rezultatele la învăţătură la o clasă pot fi distribuite pe o scară cu 4 intervale de câte 5 puncte fiecare sau pe o scară de calificative: foarte bine, bine, suficient, insuficient. Instituţiile implicate în cercetarea educaţională sunt: * Institutul de Ştiinţe ale educaţiei – Bucureşti; * Universităţile prin departamentele de cercetare şi catedrele; * Învăţământul preuniversitar (cadrele didactice din învăţământul preuniversitar care, pentru obţinerea gradului didactic I, sunt obligaţi să elaboreze o lucrare metodico-ştiinţifică). Investiţiile sunt efectuate de către M.E.C., Banca Mondială şi de către Uniunea Europeană prin diferite programe, în vederea realizării reformei în învăţământul românesc. Dintre temele prioritare cităm: reforma curriculară, elaborarea programelor şi a manualelor alternative pe baza unei concepţii didactice moderne, managementul educaţional, informatizarea învăţământului, formarea formatorilor, evaluarea în procesul de învăţământ etc. Managementul clasei de elevi: concept, problematica socială, psihologică, normativă, operaţională şi inovatoare (+ 4. Dirigintele şi dirigenţia, roluri şi strategii de intervenţie, formare, evaluare) - formarea integrală şi armonioasă a personalităţii elevilor sub aspect intelectual, profesional, moral – civic, estetic şi fizic se realizează atât în procesul de învăţământ, cât şi în cadrul orelor educative, organizate de către diriginţi; - Activitatea profesională ca diriginte reprezintă o muncă de conducere; - Atribuţii: • conceperea şi asigurarea orelor de dirigenţie (obiective, tematică, desfăşurare); • crearea atmosferei psihosociale şi de studiu în clasă; • cooperearea cu toţi profesorii clasei; • organizarea de vizite şi excursii; • sprijinirea elevilor la învăţătură; • cooperarea cu familia; • contribuţia la orientarea şcolară şi profesională a elevilor; • organizarea şi realizarea activităţilor în afara clasei; • întocmirea fişei psihopedagogice; • acordarea notei la purtare; • „educatorul activ” al clasei. 1. Conceptul de evaluare. Masurare, apreciere, decizie. Integrarea evaluarii in proceesul de invatamant. Evaluarea rezultatelor muncii scolare evidentiaza valoarea, nivelul, performantele si eficienta eforturilor depuse de toti factorii educationali si randamentul muncii de invatare. Randamentul muncii scolare e evidentiat de rezultatele calitative la invatare ale elevilor. Randamentul scolar include evaluarea rezultatelor obtinute sub toate laturile personalitatii elevului, ca si ale intregului proces instructiv–educativ al institutiei scolare, inclusiv eficienta pregatirii si invatamantului in plan social. Randamentul scolar priveste succesele si insuccesele scolare.! Succesele scolare includ: * procent relativ mare de promovabilitate, cu note bune si foarte bune ( 7-10) ; * rezultatele practice de calitate si eficienta capacitatii intelectuale, moral–cetatenesti si profesionale ale elevilor de nivel ridicat si in concordanta cu cerintele contemporane (adaptabilitate, creativitate), respectand disciplinele invatarii scolare, integrarea socio- profesionala eficienta si imediat dupa absolvirea institutiei de invatamant. Insuccesele scolare includ in general urmatoarele: numar mare de corigente, numar mare de repetenti, de exmatriculati, de abandonuri scolare, numar mare de elevi sanctionati, multe note sub 5 in timpul anului scolar, integrarea socio – profesionala slaba etc. Conditii ale unui randamentul scolar bun: * nivelul si calitatea continutului invatare ; * calitatea pregatirii profesionale; * calitatea metodelor si mijloacelor de predare–invatare; * motivatia invatarii; * modul de organizare a timpului liber al elevilor; * calitatea relatiei profesor-elev ; * existenta conditiilor de studiu (laboratoare, cabinete, biblioteci, material didactic) ; * calitatea influentei educatiei, ale factorilor educatori (familie, mass-media, organizatii de tineret ) ; * sanatatea elevilor ; * calitatea evaluarii cunostintelor ; Evaluarea este actul didactic complex integrat procesului sw predare-invatare, care asigura evidentierea cantitatii cunostintelor dobandite si valoarea lor, nivelul, performantele si eficienta acestora la un moment dat (in mod curent, periodic, final). Ofera solutii de perfectionare a actului de predare–invatare. Presupune doua momente distincte: masurarea si aprecierea rezultatelor scolare. Din partea profesorilor examinatori se cer urmatoarele calitati: * pricepere ; * corectitudine ; * obiectivitate ; * responsabilitate ; Evaluarea didactică are 3 momente: a) măsurarea consecinţelor instruirii, constă în atribuirea unor simboluri menite să cuantifice achiziţionarea unor comportamente de către elevi; b) aprecierea – semnifică emiterea unor judecăţi de valoare privitor la un comportament observabil raportat la un cadru de referinţă; c) decizia prelungeşte actul aprecierii într-o notă, caracterizare, şi recomandă măsuri de ameliorare a activităţii didactice ulterioare. A evalua rezultate şcolare înseamnă a determina măsura în care obiectivele programei de instruire au fost atinse, precum şi eficienţa metodei de predare – învăţare folosite. Rezultatele şcolare sunt: cunoştinţe, abilităţi, dezvoltarea proceselor intelectuale. Docimologia – ştiinţa care se ocupă cu studiul examenelor concursurilor şi notării. Scopul evaluării este de a perfecţiona procesul educaţional. COMPONENTELE EVALUĂRII: * controlul (verificarea); * aprecierea; * notarea; Măsurarea şi aprecierea rezultatelor şcolare se face prin raportare la obiectivele (competenţele), conţinuturile, metodele şi mijloacele de învăţare folosite. Funcţiile evaluării Evaluarea iniţială (examene de admitere, teste iniţiale ) are ca funcţii dominante: * prognostică; (feed-back); * diagnostică; Funcţia prognostică – informează despre acele însuşiri ale elevului pe care se pune accentul în activitatea educativă, viitoare. Funcţia diagnostică – urmăreşte stabilirea punctelor slabe din pregătirea elevilor ce urmează a fi supusă intervenţiei ameliorative. Evaluarea continuă (ascultarea la fiecare lecţie, extemporalul, verificările practice curente ) are drept funcţii proprii ale activităţii în general. Funcţia de feed-back şi cea ameliorativă sunt caracteristice evaluării. Evaluarea finală include probele de verificare periodică şi finale (tezele, sau examenele finale). O altă enumerare a funcţiilor evaluării: - funcţia educativă – urmăreşte stimularea obţinerii de performanţe superioare în pregătirea elevilor; - funcţia selectivă – asigură clasificarea elevilor sub aspect valoric, asigurând recompensare elevilor (burse, premii); - funcţia diagnostică sau prognostică – funcţia diagnostică evidenţiază valoarea, nivelul şi performanţele elevului la un moment dat, iar cea prognostică prevede valoarea, nivelul şi performanţele ce ar putea să le obţină elevul în perioada următoare; - funcţia de feed-back – are rol în optimizarea procesului de predare-învăţare; - funcţia social-economică – evidenţiază eficienţa învăţării în plan socio-economic; Forme de evaluare a rezultatelor şi progreselor şcolare Didactica tradiţională a consacrat următoarele tehnici de evaluare: * tehnici de evaluare curentă (ascultarea la fiecare lecţie); * tehnici de verificare periodică (tezele); * tehnici de verificare cu caracter global (bacalaureatul); La aceste tehnici măsurarea este însoţită de notă. Didactica modernă grupează aceste tehnici: * evaluarea iniţială; * evaluarea continuă; * evaluarea finală; Clasificarea formelor de evaluare 1. după perioada de studiu : * evaluarea iniţială se realizează la începerea unei noi etape de studiu, pentru a se cunoaşte de unde se va porni. Se foloseşte baremul minimal (ex. testul docimologic, concursuri); * evaluarea continuă (curentă, de progres) asigură pregătirea sistematică şi continuă, nu se programează şi nu se anunţă dinainte (ex. ascultarea curentă); * evaluarea finală – verifică întreaga materie care a fost studiată. Reuşita şcolară se materializează prin promovări, iar insuccesul şcolar prin corigenţă, repetenţie (ex. examenul ); 2. după procedeele de efectuare a evaluării: * evaluarea orală – dezavantajată de apariţia inhibiţiei şi intimidării. Avantaj pentru profesor:se pot pune mai multe întrebări elevilor, i se pot pune întrebări ajutătoare. * Evaluarea scrisă – elevul nu este tracasat, există baremuri şi punctaje; * Evaluarea practică; * Evaluarea prin examen – asigură promovarea unei ciclu de învăţământ (ex. examen de capacitate, bacalaureat); * Evaluarea prin concurs – examen de selecţie a valorilor, se ierarhizează competenţe în funcţie de numărul de locuri (ex. concursul de admitere pentru ocuparea locurilor vacante); Clasicismul muzical Secolul XVIII-lea rămâne în istoria culturii îndeosebi pentru semnificaţiile curentului iluminist în literatură şi filozofie, curent reprezentat de J.J. Rouseau, Voltaire, Montesque. Tot acum se menţionează culmi ale filosofiei clasice germane, Kant, Hegel, dar şi cel englez, Switt. Muzica, după apogeul barocului german se îndreaptă spre simplitate, sensibilizare a limbajului şi a expresiei muzicale. La sfârşitul secolului XVIII-lea în literatură şi filozofie apar tendinţe preromantice, curentul numindu-se Sturm und Drang (furtună şi avânt). Secolul XVI - XVII apar elemente muzicale ce vor sta la baza stilului clasic: * monodia vocală acompaniată; * omofonia armonică; * genuri specifice muzicii instrumentale-forme; Secolul XVIII, accentul se mută de pe scriitura polifonică, susţinută armonic de basul cifrat, pe scriitura armonică, în special după apariţia primului Tratat de Armonie al lui Phillipe Rameau- 1722. Principalele forme ale gândirii clasice, sonata sau concertul instrumental, se clarifică datorită unor compozitori precum Corelli, Vivaldi sau Scarlatti. În a doua jumătate a secolului al XVIII-lea exista, deja, un stil clasic al muzicii franceze reprezentat de compozitori precum Lulli, Rameau, muzicieni care vor contribui la conturarea uverturii simfonice, de operă şi a suitei instrumentale pentru clavecin. În Germania şi Anglia, în secolul al XVIII-lea, Bach şi Haendell desăvârşesc o semnificativă sinteză a barocului muzical european, cunoscută şi continuată apoi de cei trei mari clasici vienezi Haydn, Mozart, Beethoven, care reuşesc, în formule diferite, o fuziune a polifoniei, de esenţă tonală cu structurile omofone. Astfel, vor apărea combinaţii între forma de fugă şi aceea de sonată, embleme ale stilului baroc şi respectiv clasic, precum în ultima simfonie mozartiană. Spre jumătatea secolului al XVIII-lea, gustul muzical al vremii se îndepărtează de muzica foarte elaborată a polifoniei, pledând pentru simplitate, delicateţe pentru melodie, într-un stil sensibil ce va caracteriza perioada premergătoare clasicismului vienez. Accesibilitatea muzicii se leagă şi de modificarea tipului de public, mai puţin elitist . Şcoli premergătoare şi paralele în clasicism În perioada de la confluenţa celor două stiluri baroc şi clasic, numeroşi compozitori au făcut trecerea către monodia acompaniată. La Paris, Francoise Gossec(1734-1829), teoretician şi simfonist, pune bazele Şcolii Simfonice Pariziene, iar Andre Ernest Gretry(1741-1813), scrie opere comice, tragice şi fantastice. Viaţa muzicală bogată şi de tradiţie din Praga, îndreptăţeşte denumirea pe care a primit-o acest oraş, aceea de ,, Conservator al Europei”. De aici provin trei muzicieni di familia Stamitz, care vor întemeia Şcoala de la Meinhein. La Londra continuă tradiţia concertelor de muzică veche, iar unul dintre compozitorii cei mai importanţi după Haendell, este Johann Cristian Bach (1735-1782), supranumit Bach Londonezul, ale cărui concerte pentru clavecin stabilesc ambianţa şi tiparul concertului clasic pentru clavecin, influenţându-l pe Mozart. De altfel, mai multor fii ai lui Bach li se datorează înnoiri fundamentale ale creaţiei muzicale. Din şcoala nord-germană fac parte Wilhelm Friedmann Bach (1710-1784), care prin cele 9 simfonii ale sale, încearcă o sinteză a modurilor de concerto – grosso vivaldian şi al concertelor brandenburgice. Karll Philippe Emanuel Bach(1754-1788), unul dintre cei mai importanţi exponenţi ai noului stil clasic, stabileşte forma de sonată bitematică pentru clavecin şi pian, teoretizând cântul pianistic într-o carte numită ,,Eseu asupra adevăratei arte de a cânta la clavecin,,. Alţi compozitori austrieci şi germani precum Michael Haydn(1737-1806), explorează formele şi genurile clasice în cantităţi impresionante de lucrări, rămânând în eşalonul componistic secundar, cu rol bine stabilit, acela de consolidare a muzicii clasice. În domeniul operei, reforma lui Gluck (1714-1787), produce o mare schimbare a genului, pornită de la învechita operă seria, împrospătată la începutul secolului al XVIII-lea de noul gen de operă buffă al lui Pergolessi şi de noua operă franceză a lui Lully. Reforma lui Gluck constă în exprimarea veridică a situaţiilor dramatice, a unui tip de realism exprimat de libret şi muzică, de căutare a simplităţii, a clarităţii muzicale şi de subliniere a rolului orchestrei în operă prin importanţa uverturii. În perimetrul instrumental, şcoala sud-germană produce o valoroasă grupare unde se vor stabili normele stilului simfonic clasic. La Meinhein se adună diverşi muzicieni, formând o adevărată şcoală de care se leagă începuturile simfoniei clasice, ca gen şi formă, structurând ciclul simfonic pe 4 părţi: * partea I- mişcare rapidă în formă de sonată; * partea II- mişcare lentă(lied sau temă cu variaţiuni); * partea III- piesă de caracter( menuet); * partea IV- mişcare rapidă sub formă de rondo, sonată sau rondo – sonată; Tehnica basului cifrat sau a basului continuu dispare treptat din simfonie precum şi dintr-un nou gen care apare, cvartetul de coarde. Muzicienii de la Meinhein încep să folosească nuanţele gradate, alături de cele care până atunci contrastau direct piano-forte. Trăsături ale clasicismului muzical * echilibrul formei şi al expresiei; * logica şi profunzimea exprimării; * ponderea foarte mare acordată perfecţiunii formale; * idealul componistic se focalizează asupra formelor închise, concise, asupra calităţii tematice şi a legii contrastului melodic, ritmic, tonal, armonic, timbral, toate exploatate îndeosebi în structura definitorie pentru clasici, sonata. * Rolul principal al melodiei acompaniate, care nu înseamnă însă excluderea definitivă a polifoniei, aşa cum se observă încă din creaţiile celor 3 mari clasici vienezi, * Emanciparea timbrurilor instrumentale datorită construcţiei onor tipuri de instrumente sau perfecţionării celor vechi. * Modificări aduse anumitor instrumente precum familia instrumentelor de coarde sau înlocuirea unor instrumente(clavecinul se înlocuieşte cu pianul); * Modificarea radicală a orchestrei faţă de perioada baroc, de la aspectul compact la cel diferenţiat, solistic, concertant; * Registrele se lărgesc, mai ales, către finalul clasicismului, fiind din ce în ce mai des folosite instrumente precum flautul piccolo, contrafagotul, trombonii şi percuţia; Genuri şi forme folosite în clasicism * genul de sonată - toate instrumentele; * trio –ul folosit în general la instrumentele pian, vioară, violoncel; * cvartetul de coarde; * concertul instrumental; * simfonia; * opera; * oratoriul; * missa; * reqviemul; Forme omofone folosite în clasicism * forma de sonată; * liedul bipartit, tripartit, tripentapartit; * rondoul; Întâlnim combinaţii ale formelor omofone: * rondo – sonată; * liedul – sonată; * liedul cu elemente variaţionale; Există şi combinaţii ale formelor omofone cu cele polifonice: * fuga – sonată; * variaţiuni polifonice; * diverse forme de fugă; Wolfgang Amadeus Mozart81756-1791) Se naşte la Salsburg ca fiu al vicecapellmaestrului Leopold Mozart( compozitor, violonist şi autor al unui tratat de vioară). Arată un talent neobişnuit încă din copilărie, învaţă cu uşurinţă pianul, vioara, dar şi arta componistică; primele sale lucrări, scrise personal, datând din 1761. Călătoreşte în întreaga Europă între 1763-1766. În 1764 ajunge la Londra unde îl va cunoaşte pe Johann Cristian Bach, care va exercita o puternică influenţă asupra lui. Începând cu 1769, călătoreşte în Italia unde i-a contact cu stilul operei italiene, dar şi cu cel instrumental. În 1771 intră în serviciul ducelui de Colloredo. În 1773, în piesele instrumentale mozartiene se simte influenţa curentului ,, furtună şi avânt,,, iar în voiajurile pariziene aprofundează stilul simfonic francez, dar şi pe cel al compozitorilor şcolii de la Menhein. Din 1781, compozitorul se stabileşte la Viena, ca artist liber profesionist. De atunci datează prietenia cu Hayd. În 1782 se căsătoreşte cu Constanze Weber cu care va avea 2 fii. Moare în 1791 la Viena, fiind înmormântat într-o groapă comună. Creaţia Creaţia simfonică Prima perioadă 1764-1782 – prima simfonie ,,KV 16,, este scrisă în Anglia la vârsta de 8 ani, sub influenţa lui Johann Christian Bach şi Michael Haydn, un stil combinat italian – german. În prima simfonie cu adevărat semnificativă, ,,KV 45,, se pot observa influenţele şcolii vieneze în special ale lui Joseph Haydn. În jurul anului 1770, Mozart se simte influenţat de stilul italian vocal în cele 4 simfonii italiene, iar din 1772 începe să afirme o concepţie simfonică proprie, rezultat al asimilării diferitelor stiluri. Următoarele 5 simfonii poartă amprenta stilului haydian în perioada de criză romantică. În 1778, în contact cu muzica franceză scrie ,, Simfonia Pariziană,, ce corespunde gustului publicului din Oraşul Luminilor. A doua perioadă 1782-1778, cuprinde simfonia ,,Affner ,, nr.36 în 4 părţi, cu o cantabilitate deja cunoscută ca mozartiană, care cuprinde în prima parte o formă de sonată monotematică cu o secţiune de fugată. Simfonia ,,Linz,, nr. 37 structurată în 4 părţi este prima din simfoniile lui Mozart cu introducere lentă şi caracter patetic. Simfonia nr.38 ,,Pragheza,, are trei părţi toate în formă de sonată conform gustului publicului francez. Perioada de după 1778 cuprinde trilogia simfonică finală, numerele 39, 40, 41, simfonii cu patru părţi variate, contrastante chiar şi ca expresie a conţinutului, lucrări ce domină cultura simfonică a perioadei clasice şi reflectă talentul dramatic mozartian. Concertul instrumental – concertul pentru unul sau mai mulţi solişti capătă la Mozart proporţiile unei forme dramatice. Compozitorul este un virtuos al viorii, pianului dar şi un foarte bun cunoscător al instrumentelor de suflat. Mozart creează cea mai bogată literatură de concerte din cadrul clasicismului vienez. Concertul constituie pentru el o preocupare continuă şi intensă. Inovează conţinutul şi forma, contopind stiluri instrumentale şi vocale, precum cel preclasic francez, nord-german, italian, vienez. Concertul instrumental pentru vioară: * 7 concerte structurate în trei părţi în care cursivitatea italiană se îmbină cu sentimentul german şi claritatea franceză. Concertul pentru pian: * 27 de concerte în care fluiditatea discursului pianistic şi virtuozitatea spumoasă se îmbină cu melodicitatea din allegro şi din rondo-urile finale, părţilor lente fiindu-le caracteristică tandreţea şi spontaneitatea efuziunilor lirice. În concertele numerele 11,12,13, se stabileşte o anumită concepţie concertantă; forma de sonată din partea I conţine patru episoade „tutti” şi trei solistice pe care Mozart le variază. În dezvoltare apar idei melodice noi, părţile lente au în general forme de lied şi melodică de operă, chiar în rondo apar 4, 5 cuplete cu schimbări contrastante de tempo. Concertul nr.20 (1785), marchează perioada de maturitate, acolo încadrându-se următoarele concerte, adevărate capodopere ale genului clasic. Menţionăm că există un concert pentru trei piane şi orchestră şi două rondo-uri concertante pentru pian şi orchestră. Concerte pentru instrumente de suflat: * 2 pentru flaut; * 4 pentru corn; * 2 pentru fagot; * 1 pentru oboi; * 1 pentru clarinet; Alte concerte: * concert pentru flaut şi harpă; * simfonie concertantă pentru suflători şi orchestră; * simfonie concertantă pentru vioară, violă şi orchestră, toate îmbinând concepţia simfonică cu cea concertantă. Cvartetele de coarde – 23 de lucrări scrise între anii 1770 – 1790. Cvartetele italiene sunt marcate de muzica de cameră a lui Samartinni şi fie au o succesiune italiană repede-lent-repede, fie adoptă modelul divertismentului cu două părţi lente. În cele 6 cvartete vieneze stilul mozartian se profilează sub înrâurirea lui Haydn, căruia îi dedică 6 cvartete apărute între anii 1782 – 1785. Polifonia bachiană şi travaliul motivic haydian sunt integrate în stilul mozartian; cele 4 voci dispuse la instrumente se individualizează pregnant, existând o diversitate de idei structurale şi tematice, vizibile în unele aspecte inedite, forma de fugă – sonată, armonii complexe şi melodia ce poartă semnul cântului vocal de operă. În ultimele cvartete se simplifică scriitura polifonică şi predomină un anumit lirism al expresiei. Alte piese concertante: * trio –uri pentru pian şi coarde în care rolul predominat rămâne al pianului, cvartete pentru pian şi coarde, 7 cvintete pentru coarde, cvintet pentru clarinet şi coarde, câteva sextete. Sonata instrumentală - 19 lucrări – primele dintre acestea acumulează datele formei şi genului de sonată de tip italian, dar şi influenţe din stilul vienez al lui Haydn. Sunt alcătuite din trei părţi şi au în partea I formă de somnată. Specialiştii au grupat sonatele după locul în care au fost compuse astfel avem 6 sonate meinheineze 1777, 5 sonate pariziene 1778, dintre care se remarcă „KV 310” în la minor, dar şi „KV330” în la major, cu o structură aparte: partea I temă cu variaţiuni, iar în partea a III-a celebrul rondo „Alla Turca”. În 1785 scrie la Viena fantezia şi sonata în do minor „KV457” în care transpar expresia romantică a improvizaţiei în fantezie şi cea dramatică în sonată. Ultimele sonate pentru pian sunt lucrări complexe ce combină dezvoltări dense cu naturaleţea şi cu exuberanţa specific mozartiană. Mozart scrie 6 sonate în 2 părţi la Paris, iar 1681 o altă serie de alte 6 sonate în care structura se stabileşte la trei părţi. Creaţia pentru pian şi vioară continuă până în 1789 cu câteva opusuri. Opera – scrie 17 opere şi 6 spectacole muzicale; primele lucrări datează din 1768 şi se înscriu în genul comic italian:”Falsa ingenuă”, „Bastian şi Bastienne” şi opere de tip seria. Perioada capodoperelor compozitorului în domeniul operei debutează în 1781 cu „Răpirea din serai”, o realizare semnificativă pentru opera germană, după care creaţia lui Mozart continuă cu o mare diversitate a genurilor şi formelor dramaturgice. Opera bufă „Nunta lui Figaro”, drama gicoso „Don Giovanni” în care remarcăm îmbinarea aspectului comic cu cel tragic şi fantastic, opera bufă „ Cosi fan tutte ”, opera seria „La Clemenza di Titto”, opera germană, sinteza a mai multor genuri „Flautul fermecat”. În opera lui Mozart este evidentă asimilarea stilurilor, cel italian (buf), dar şi cel seria, cel francez incluzând tragedia lirică, cel vienez şi german prin trăsăturile folclorice ale siengspielului. Creaţia vocal simfonică: misse, cantate, oratorii, motete. Se evidenţiază cu Reqviemul (1761) pentru cvartet vocal, solist, cor şi orchestră, lucrare rămasă neterminată, care apelează la un text poetic latin şi la 6 texte liturgice ce fac parte din serviciul catolic funerar. Lucrarea conţine 12 secţiuni de o profundă frumuseţe muzicală. Mozart mai compune serenade, divertismente, dansuri germane, menuete pentru ansambluri orchestrale, liedu-uri pentru voce şi pian. Creaţia mozartiană abordează toate genurile muzicii instrumentale şi vocale din clasicism în peste 700 de lucrări, dintre care 626 sunt numerotate în catalogul KCH. Acestea se definesc ca o sinteză europeană a stilurilor în care este vizibilă interferenţa între genuri. În întreaga muzică instrumentală se simte compozitorul de operă, aspectele concertante intervin deseori în muzica de cameră, iar unele aspecte camerale traversează creaţia simfonică. Joseph Haydn (1732-1809) Perioadele vieţii şi ale creaţiei 1. Perioada 1732 – 1761 – se naşte la Rohral unde va începe mde timpuriu să practice muzica şi să o studieze ca autodidact. Mutat la Viena începe să compună serenade, divertismente, menuete, seria primelor 12 cvartete de coarde şi prima simfonie. Studiază cu un compozitor italian de operă renumit în epocă , Nicola Porpora 2. 1761 – 1790, timp de 30 de ani va fi angajat al curţii de la „Eissenstalt”, apoi al contelui Esterhazy. Din 1766 preia conducerea definitivă a orchestrei. În primii 5 ani scrie 30 de simfonii, divertismente, trio-uri pentru coarde, concerte instrumentale şi muzică religioasă pentru capela palatului. Până în 1770 numărul simfoniilor ajunge la 40, compozitorul scriind deja 19 sonate pentru pian, iar până în 1772 apare şi cel de-al doilea ciclu de cvartete opus 20 denumite „Cvartetele soarelui”. Până în 1780 mai scrie câteva opere bufe, după aceea oprindu-se asupra operelor seria. În creaţia sa se simte deja amprenta curentului artistic european „furtună şi avânt” cel ce prefigurează romantismul. Până în 1760 creaţia sa ajunge până la 90 de simfonii, iar în domeniul muzicii de cameră apar cvartetele „ruse” op.30 şi cvartetele „prusiene” op.50. 3. Perioada 1791 – 1809 devine muzician independent; 1792 îl întâlneşte prima oară pe Beethoven şi reîntors la Viena scrie cvartetele op.71,74,76 şi ultimele trei sonate pentru pian. Se reîntoarce la Londra în 1794 unde compune alte 6 simfonii desăvârşind ciclul „londonezele”. 1798 -1801 apar oratoriile „Creaţiunea” şi „Anotimpurile” şi cvartetele op.77. Creaţia Simfonii – 104 – în primele 40 de simfonii compuse între anii 1759-1770, compozitorul stabileşte structura în patru părţi, tipul de orchestră compus din cvartet de coarde, compartiment suflători din lemn, iar mai târziu în perioada londonezelor apărând alămuri şi percuţia. Deşi majoritatea simfoniilor au titlul doar trei dintre aceste 40 de lucrări au o denumire original : simfoniile nr.6.7,8 „Dimineaţa”, „Prânz”, „Seara”. Titlurile celorlalte au fost date de editorii creaţiei haydiene sau sunt legate de o anumită anecdotă. Cu timpul, din structura orchestrei dispare clavecinul, reminiscenţa a practicii baroce a basului continuu, iar forma simfoniei se stabileşte la patru părţi, structura de sonată din prima parte evidenţiindu-se datorită conflictului dintre cele două teme, dar şi al unui travaliu motivic multiplu caracteristic lui Haydn. Etapa a II a creaţiei – lucrările cuprinse între numerele 41 – 90 (1770 - 1790). Haydn trece prin aşa numita criză romantică şi în lucrările lui se accentuează tonul liric şi astfel apar simfonii în tonalitate minoră precum nr.44 „Simfonia doliului” şi simfonia nr.45 „Simfonia despărţirii”. Între 1785 – 1786 apare ciclul de simfonii „Parisiene” numerele 82-87. Etapa a III-a : simfoniile 91 – 104 sunt legate în special de relaţia compozitorului cu viaţa muzicală londoneză. Alături de simfonia „Oxford” nr.92, urmează 12 simfonii orchestrale, coardele, flautul şi oboiul alcătuind nucleul, alămurile semnificând sonorităţile festive. Structural părţile I au în componenţă o introducere lentă urmată de o formă de sonată; partea a II –a este lentă în formă de lied sau temă cu variaţiuni; partea a III-a piesă de caracter sau menuet, iar finalurile în tempo rapid (rondo) arătând măiestria tehnicii contrapunctice haydiene. Concertele instrumentale : 11 concerte pentru pian, 7 pentru vioară, 8 pentru violoncel, câte unul pentru contrabas, oboi, trompetă, două pentru corn, două pentru flaut, cinci pentru liră. Haydn extinde cadrul formal al concertelor instrumentale prin dublă expoziţie în cadrul formei de sonată. Cvartetele de coarde – H. este compozitorul căruia i se datorează fundamentarea cvartetului de coarde clasic şi istoria acestuia timp de aproximativ 50 de ani. Etapa I: 1750 - 1772 - primele cvartete op.1,2,3, sunt simple şi apropiate de divertismento, având în general V părţi. Treptat în ciclul op.9 şi op.17 lucrările se individualizează expresiv, se cristalizează forma de sonată în partea I , se păstrează ascendentul şi primordialitatea viorii, fiind vizibile, atât sinteza între omofonie şi polifonie, cât şi stilul sensibil din perioada crizei romantice. Etapa II: 1781 – 1803 – după o pauză de 10 ani în scrierea de cvartete, H. reia acest gen dintr-o nouă perspectivă în cvartetele ruse, op.33. aici foloseşte noua tehnică a fragmentării, modelării şi dezvoltării tematice, denumită travaliul motivic, iar în cvartetele prusiene op.50, oferă o mai mare importanţă violoncelului. Se observă pe parcursul creaţiei de cvartete cum se trece de la rolul solistic al viorii la o colaborare camerală accentuată şi chiar contrapunctică, în care toate instrumentele au un rol egal. Cvartetele op.51, sunt intitulate de compozitor „cele 7 cuvinte ale Mântuitorului”. Următoarele 12 cvartete op.54, 55, 64 reprezintă mostre de stil de maturitate, H. fiind influenţat de Mozart căruia îi dedică 6 cvartete. Cele 12 cvartete op. 71, 74, 76 devin un adevărat tratat de compoziţie clasică prin procedee melodice, armonice şi polifonice instrumentale. Ultimele 12 cvartete rezumă tradiţia muzicală a sec. XVIII-lea prin sinteza între melodia acompaniată şi contrapunctul de stil clasic, între stilul cameral şi cel concertant. Ultimul cvartet op.103 rămâne neterminat. Trio-urile cu pian : H. numeşte acest gen provenit din sonata „a –tre”, sonata pentru pian acompaniat de vioară şi violoncel. Stilul porneşte de la caracteristici ale divertismentului, ale sonatei baroce spre cantabilizare, simplificare, concizie a temelor, pregnanţa contrastului tematic şi mobilitatea formulelor ritmice. Sonata pentru pian: - alături de Karl Phillipe, Emanuel Bach, H. contribuie la cristalizarea genului de sonată în trei părţi şi la stabilirea formei de sonată bitematică. Creaţia de sonate pentru pian numără 52 de lucrări, primele 19 fiind scrise înainte de 1770, iar cea de a XX-a marcând începutul aşa numite crize romantice a compozitorului. Începând cu 1773 în sonata pentru pian se intensifică scriitura polifonică, iar în cadrul ciclului apare adesea tema cu variaţiuni, chiar duble variaţiuni. Sonatele scrise după 1789 arată o mare diversitate structurală şi expresivă, iar sonatele nr.50, 52 reprezintă o sinteză a viziunii compozitorului în acest domeniu fiind profetice pentru viitorul sonatei la Betthoven şi Schubert. Opera în creaţia lui Haydn – între anii 1751 – 1780 scrie opere bufe în care predomină tonul satiric: „Lumea lumii ”; „Adevărata statornicie”; „Dracul cocoşat”; „Cântăreaţa”; „Farmacistul”; Între 1780 - 1790 scrie opere lirice de tip seria „Orlando Faladino” şi „Armida”. În 1791 la Londra scrie opera „Sufletul filozofului” pe u subiect mitologic. Toate operele seria ale lui H. s-au soldat cu eşecuri reproşându-i-se lipsa simţului dramatic şi a conţinutului tragic. Oratoriile – sursele stilului H. se găsesc în arta vocală italiană dar şi în oratoriile lui Haendell. H. măreşte componenţa instrumentelor, a orchestrei cu suflători şi percuţie, simbolizează discursul şi apropie genul oratoriului de cel al operei lirice. Oratoriul „Creaţiunea” (1798) pe un text al unei poet englez glorifică divinitatea, natura, omul şi viaţa . Muzica este sugestivă încă din introducere când întruchipează haosul, apoi brusc se trece la o stare organizată subliniată de stabilitatea tonală. În partea a II-a este din nou evidentă tema descriptivă a muzicii în geneza faunei, iar în partea a III – a cântă viaţa oamenilor şi sentimentul iubirii. Oratoriul „Anotimpurile” (1801) este un oratoriu laic după un poem iluminist al lui Thompson, fiecare dintre cele 4 secţiuni evocă un anotimp al anului, povestea constituindu-se într-un terţet vocal (bas, tenor, sopran), oratoriul conţinând recitative de operă lirică, frecvente episoade orchestrale şi coruri. Alte lucrări vocal – simfonice, instrumentale şi scenice: „Missa Brevis” (1751), refăcută 50 de ani mai târziu; creaţia lui H. numără 14 misse, numeroase canoane, arii, cantate pentru voce solo, lied-uri pentru voce solo şi pian, muzică de scenă, muzică pentru teatru de marionete, variaţiuni pentru pian. Ludwig van Beethoven (1770 - 1827). Născut la Bonn, îşi dovedeşte talentul încă din copilărie, fiind obligat de tatăl său, Johann să studieze până la epuizare. La 12 ani, primeşte titlul de organist suplinitor al Curţii din Bonn. Remarcat de contele Wladstein, care îi obţine o călătorie de studii la Viena; îl întâlneşte pe Mozart, care deja bolnav nu este impresionat de calităţile sale. Începe să compună primele lucrări în 1794. În 1795 scrie cele trei sonate op.2 pentru pian pe care le dedică lui Haydn, prilej cu care îşi ia rămas bun de la maestrul său de al cărui stil nu va mai fi niciodată influenţat. B. porneşte în prima sa perioada creatoare pe aceeaşi direcţie a celor doi mari clasici, influenţat şi el de curentul muzical de după revoluţia franceză care a dus la apariţia romantismului. Unitatea de stil clasic este abandonată de B. în favoarea unor trăsături de formă şi conţinut romantice. Apare contrastul dintre cele două teme ale formei de sonată prin care B. defineşte muzical surpriza. Armonia este aceeaşi cu a celor doi clasici vienezi, dar în finalul creaţiei survin inovaţii vizibile, modulaţii bruşte la tonalităţi îndepărtate, prin frecvenţa acordurilor mărite şi prin intensificarea cromatizării. Predomină instrumentalul spre deosebire de vocalitatea din creaţia lui Mozart; introduce recitativul; aduce inovaţii în universul metric, ritmic şi agogic; sincope şi contratimpi cu accente deosebit de puternice; indicaţiile de tempo devin din ce în ce mai precise şi mai mult mai amănunţite faţă de predecesori. Prima etapă – de la primele opus-uri până în 1802 este impregnată de influenţele înaintaşilor. Cuprinde primele simfonii op.21, op.26, primele concerte pentru pian, cvartetele de coarde op. 18, trio-urile cu pian op.1 şi op.11. Etapa II – aduce o maturizare şi o individualizare a conţinutului muzical, o aprofundare a polifoniei, de asemenea tendinţa spre programatism cum ar fi simfonia a VI-a „Pastorala”. Până în 1814 scrie simfoniile III-VIII, ultimele concerte pentru pian, fantezia pentru pian, cor şi orchestră, concert pentru vioară, sonate pentru pian până la op.90, opera „Fidelio”. Ultima etapă – marchează apogeul creaţiei de o complexitate neobişnuită cu deschidere spre opera romantismului, dar şi cu unele reveniri. Etapa capodoperelor finale : simfonia a IX-a op.125, ultimele 6 cvartete de coarde, ultimele 5 sonate pentru pian, sonatele pentru pian şi violoncel op.102, „Missa Solemnis”op.123. Creaţia Simfoniile – încă de la structură se remarcă tendinţa spre unicitate a fiecăreia dintre creaţiile sale. Simfoniile I,II, IV, sunt ancorate în spaţiul tradiţional vienez, configurat de Haydn şi Mozart. Introducerea lentă a părţii I , des integrată în simfonii de predecesorii săi apare în simfoniile I, II, IV, VI, iar în simfonia III este condensată la două acorduri. Părţile lente fac diferenţa faţă de predecesorii tăi, predominând tot structura de sonată însă cu repriză scurtă precum în pastorala, cu elemente variaţionale în simfonia I şi marş funebru în simfonia III-a. Obişnuitul menuet din simfonia clasică ajunge la B. să cedeze locul scherzzo-ului. Forma de sonată revine în finalul simfoniei şi fapt cu totul inedit, compozitorul apelează la cuvântul cântat în finalul simfoniei IX-a, generând un nou tipar de simfonii preferat de unii compozitori romantici. Simfonia a VI –a „Pastorala”, se compune din 5 părţi şi are un conţinut programatic nedeclarat. Instrumentaţia – se extinde treptat numărul instrumentelor, atribuindu-le funcţii solistice; lărgeşte registrul timbral prin adăugarea flautului piccolo; în simfonia IX-a apar instrumente de culoare : talgere, triangle, toba mare. În simfonia IX-a este introdusă vocea umană, iar finalul în tonalitate majoră al unei simfonii scrisă în tonalitate minoră subliniază devenirea spre lumină. Opera „Fidelio” este lucrarea în care B. combină elemente ale siengspielului german cu cele din stilul operei franceze şi italiene anunţând un nou tip de dramă muzicală prin importanţa acordată orchestrei în devenirea scenică Uverturile – 11 lucrări dintre care 3 s-au impus în repertoriul de concert: „Leonora”, „Edmund ”, „Coriolan”. Creaţia vocal –simfonică numără : 2 misse, missa în do major, „Missa Solemnis”, un oratoriu numit „Singur pe muntele măslinilor” şi 7 cantate profane. Sonate pentru pian – 32 de lucrări; 12 scrise până 1800; se conturează un nou mod de abordare a sonatei în trei părţi, fără menuet sau scherzzo, de o concizie mai pronunţată şi cu grupuri tematice contrastante. 7 sonate compuse 1800 – 1802, reflectă maturitate compozitorului, modificarea structurii şi expresiei muzicale în spiritul fanteziei (op.27). sonatele pentru pian „Walstain”, „Pasionata”, op.53 şi op.57 reflectă o nouă manieră de a aborda genul prin modelarea arhitectonică. B. nu mai scrie sonate până în 1809 (anul morţii lui Haydn), an care reprezintă un moment de cotitură stilistică în creaţia sa. Se discută despre o concepţie vienez – romantică prin atitudine şi nu prin stil (sonata „Dezario”). Ultima etapă componistică reprezintă o direcţie cu totul originală, planul fiind tratat simfonic în ultimele 5 sonate. Variaţiunile: 6 variaţiuni pe o temă originală, 15 variaţiuni, „Veni amore” pe o temă elveţiană, toate pentru pian. Cele trei cicluri de bagatele pline de idei muzicale îşi vor dovedi semnificaţia în epoca romantică unde locul miniaturii pianistice este central în repertoriul compozitorului. Sonate pentru pian şi vioară – 10 lucrări care reflectă aceeaşi evoluţie stilistică; primele trei format de sonată spre polifonizare şi individualizare de tip romantic a caracterului (op.93). Apar sonate duo-instrumentale. Urmează un grup de trei sonate op.30 ce se încadrează în ciclul de maturitate al compozitorului, ciclu care se încheie cu sonata op.47 de o densitate orchestrală uimitoare. Ultimele opusuri surprind sintetizarea unor concerte. Lied-ul lui B. face trecerea de la cel clasic la cel romantic. Op.11 are trei părţi – se observă individualizarea timbrată a vocilor; schimbări esenţiale apar în ultima lucrare clasică, trio-ul „Arhiducele”. Cvartetele de coarde – primul ciclu de 6 cvartete op.18 ilustrează continuitatea în tradiţia clasică. Ciclul op.59 de trei cvartete dedicat contelui Razumovsky în care se utilizează temele ruse, tinde spre egalizarea celor 4 voci. Cvartetul 74. „Harpelor” şi 95. „Serioza” deschid o nouă perspectivă prin dimensiunile simfonice. Cele 6 opusuri finale 127 – 135 parcurg o diversitate a structurilor şi pieselor de gen având succesiuni de până lan 7 părţi. Cele 2 extreme op.127 şi op.135 au 4 mişcări. Se remarcă caracterul ciclic prin revenirea unor teme din părţile anterioare, o tehnică cu totul nouă ce va fi exploatată în romantism. Concertele instrumentale: 5 pentru pian şi orchestră, 1 pt. vioară, 1 pt. pian, vioară, violoncel şi orchestră; Dialogul solist – orchestră capătă treptat coordonate simfonice. Încă din primele 2 concerte pt. pian este vizibilă o înnoire a ansamblului orchestral prin apariţia clarinetului şi a timpanului, iar în concertul III –lea pentru pian şi orchestră apare un contrast tonal inedit între tonalităţile părţilor de început şi final. Concertul nr.5 pentru pian şi orchestră este cel care deschide larg părţile concertului romantic prin dimensiuni, structură şi mai ales prin caracterul abordat. Estetica romantismului. Romantismul şi estetica sa generală şi muzicală Beethoven moare în 1827, un an înainte moare Weber, creatorul Operei Naţionale Germane. Cu un an mai târziu mai târziu decât Beethoven (1828) moare la Viena Schubert. Comparând aceste date, s-ar putea crede că cei trei compozitori aparţin aceluiaşi curent de creaţie. În realitatea există o diferenţă uriaşă între creaţia lui Beethoven, Weber şi Schubert. Beethoven aparţinea generaţiei care s-a dezvoltat din punct de vedere ideologic şi s-a maturizat din punct de vedere artistic în epoca revoluţiei franceze. Atât Weber cât şi Schubert aparţin epocii romantice. Romantismul - curent literar artistic în care se înscriu toate artele este mai mult decât un stil, reprezintă o amplă şi unitară concepţie despre lume. În cadrul romantismului vom întâlni curente diferite: liberal, revoluţionar, conservator, însă acest curent reuneşte o serie întreagă de curente artistice, romanticii fiind primii care afirmă că arta este unitară prin esenţa ei, că opera de artă trebuie să fie sintetică şi că, în fond toate artele exprimă acelaşi lucru, diferind doar prin formele de expresie. Rolul hotărâtor în apariţia romantismului l-a avut înfrângerea revoluţiei franceze şi căderea regimului lui Napoleon. Se instaurează o cruntă teroare, se sapă o prăpastie între stările sociale, iar epoca în care fiecare soldat purta în raniţă bastonul de mareşal, i-a sfârşit. Inchiziţia este restaurată, închisorile sunt pline, cuvântul liber şi presa sunt persecutate, pesimismul influenţează starea de spirit. În această epocă întunecată, în sânul intelectualităţii se cuibăreşte pesimismul, sentiment care va marca majoritatea artiştilor. O altă caracteristică este negarea raţiunii, practic negarea clasicismului (realismului). Romantismul – orientare antiraţionalistă; ceea ce predomină sunt sentimentul şi pasiunea. Vesmântul mohorât, pesimist este o temă fundamentală a artistului romantic, tipul obişnuit al eroului din această epocă este acela al omului răzvrătit. Neputinţa unei victorii a sentimentelor naşte destine tragice. Schuman moare nebun, Edgar Pow, poet, moare alcoolist şi nebun, Schubert sau Schuman mor prematur, iar tema principală a romanticilor va deveni evadarea din realitate. Pentru aceasta, artistul romantic alege trei soluţii: - incursiunea în trecut, idealizarea trecutului istoric; - evadarea din teritoriu în ţări aşa zis exotice, unde se poate scăpa de banalitatea uzualului. Astfel apar simfonii spaniole, rapsodii spaniole, Rapsodia Română, etc. - evadarea în sfera ficţiunii pure, a fanteziei, astfel se naşte Simfonia Fantastică a lui Berlioz. Î 